Au Aammu haalathah Addu City ge school thah thayyaara vun - AO News\nހިތަދޫ ސްކޫލް ދަރިވަރުން ކްލާހުގައި/ފޮޓޯ ހިތަދޫ ސްކޫލް\nއައު އަހަރުގެ ފެށުމާއި ހަމައިން ދުނިޔާއް ކުރިމަތިވި ކޮވިޑް 19 ގެ ނިރައްކަލާއި އެއްކޮއް ކިޔެވުމުގެ މަރްޙަލާށަސް ހުއްޓުމައު އާއްސެއި މިއޮތީ. މިކަމައް ޙައްލައް ހޯދާއް ތަޢުލީމީ ވުޒާރާއި، އިސްކޫލު ތަކުން ކުރިމަތިލާއް ޖެހެނީ ބުރަ އަދި ގޮންޖެހުން ގިނަ ކަންތައްތަކަކާއި. ލޮކްޑައުން އެ އިސްކޫލު ތަކަސް ބަންދު ކޮއްގެން ތިބޭތާން އެތައް ދުވަހަކައް ފަހި ޖުލައި 1 ކި އައްޑޫގެ އިސްކޫލު ތަކަސް ހުޅުވާއް ވަރައް ބުރަކޮއް މަސައްކައް ކެރަމުން އެނީ.\nނިއުނޯމަލް ނުންވީ އައު ޢާއްމު ޙާލަތާއި އެކީ ފަށާއް ޖެހޭކޯ މީ އެހެއި ފައްސޭހަ ކަމައް ނުން. އެހެން ފެހެނާސް މިޙާލަތައް ތައްޔާރަ ވުމައް މާކުރިން ކޯކަދުނަސް އިސްކޫލުތަކުންވެނީ މަސައްކައް ފަށަފެއި. ފެރަތުމާށަސް އިސްކޫލުތައް ބަންދުވެފެއި އޮއް ދަނޑިވަޅި އެވެރިން މަސައްކައް ކެޑެއި ކުދިންގެ ޙާލަ އަހުވާލަ ބަލައި ސައިކޯ ސޯޝަލް ސަޕޯޓު ދެރެ އެކުދިންނާއި އެއްކޮއް އިސްކޫލު އޮއް ކަން ހާމަކޮއްދޭއް.\nހިތަދޫ ސްކޫލްގެ ދަރިވަރުން ސްކޫލްގޯތިތެރޭ ގައި ދުރުކަން ބަހައްޓައިގެން އިށީނދެލައިގެން/ފޮޓޯ ފޭސްބުކް\nފެރަތުމަ މަރްޙަލާއި ހަމަ ކޮންމި އިސްކޫލަކުނަސް ގާއްގަނޑަކައް އެއް ކަންތައް ތަކައް ކެޑެއި.ކުދިންނާއި ގުޅުން ބަދަހިކޮއް ހާލައަޙުވާލަ ބެލުން. މިކަމާއި ގުޅޭ ގޮތުން ހިތަދޫ ސްކޫލުން އެސްކޫލްގެ ޕްރިންސިޕަލް ޑޮކްޓަރ އާސިޔަތު މުޙައްމަދު ދީދީ ބެނީ މީ ފުރެއި ކަންކަން ދަސްކެރާއް ލިބިގެން ގޭ ފުރުސަތައް ކަމައް.\nހިތަދޫ އިސްކޫލުގެ އެންމެ ބޮނޑަ ކަންބޮނޑަވުމަކައްވީ މިއަހަރަ 10 ކި ތިބި ކުދިންގެ އިމްތިޙާނައް ވޭނެ ގޮތަކާއި މެދެ. ޑޮކްޓަރ އާސިޔާ ބެނީ ގާއްގަނޑަކައް އަހަރައުހެއި ދުވަސް އިމްތިހާނާއި ދެމެދެ އިތިރައް ލިބޭހެދީ މިކަމަސް މިކޯ ޙައްލު ވެފެއި ވޭކަމައް.\nއައްޑޫ ހައި ސްކޫލްގެ ދަރިވަރަކު އަތް ދޮންނަނީ\nމެހެއިސާބުން އުފެދޭ ސުވާލާކީ ވަސީލައް ތަކުގެ އުނިކަމާއި ޚިދުމަތުގެ ދަތިކަމާއި އަދި އިތިރި އެހީއެއި އެންމެން ގެ އެއްބާރަ ލުމާއި އެއްކޮއް ނުންވީ ދިމާ ނިވޭނެ ކަހަލެއި ކުދިންނާއި ސްކޫލްތަކުން މުޢާމަލާއް ކެޑެއި ކެހެނަކައްތޯ؟\nމުދައްރިސުންނައް ކުދިންނާއި ހަމާއް ވާސިލް ވުމައު އޮއު ހެރަސްތަކާއި ގޮން ޖެހުންތަކާއި އެކީ ވަރޗުއަލް އިސްކޫލައް ފެށުމުގެ ހުށިހެއި މަރްޙަލާއް ކަޑައްތުކޮއް އެކަމުގެ ފިނި އިހްސާސް އަދަ އިސްކޫލުތަކުން ކެރާކޯ މީ އެތައް ބާކިންގެ މިންނެއް މަސައްކައް. އިސްކޫލުތަކި މެނޭޖްމަންޓުން ފެށިގެން މުދައްރިސުންނާއި ކިޔަވާ ކުދިންނާއި އަދި ބެލެނިވެރިންނަސް ކުދިންނައު އުނގަންނައިދޭއް ކެރާ މަސައްކަތި އެއްވަރަކައް ޙިއްސާ ވެތާ.\nއައްޑު ހައިސްކޫލް ގެ ދަރިވަރަކު ކްލާހަށް ވަނުމުގެ ކުރިން ހުންހުރިތޯ ޓެސްޓް ކޮށްލަނީ/ފޮޓޯ ފޭސްބުކް\nއައްޑޫ ހައި ސްކޫލަކީ އައްޑޫ ސިޓީއެ ތިބި އެހެން އިސްކޫލުތަކުން ގްރޭޑް 10 ނިންމަލާއި އޭ ކުދިންނައް ވެފެއި އިސްކޫލުތައް ބަންދުވީކޯ އައްޑޫ ހައި ސްކޫލާއި މިއަހަރަ ގުޅޭ އައު ބެޗްގެ ކިޔެވުން އެކޯ ނިފެށެއި. ޕްރިންސިޕަލް ނަދީމް ބެނީ ނިފެށިތިބި ކުދިންނާއި އެކީ ކިލާސް ފަށާއްޖެހެނެ ޖެހުން އޭ މުދައްރިސުންނަށާއި ކުދިންނަށަސް ވަރައް ދަތިވެގެން ގޭ ކަމައްކަމައް.\nއިސްކޫލައް ގޮސް މުދައްރިސުންނާއި ބައްދަލަކޮއް އެކުވެރި އެހެންކުދިންނާއި އެއްކޮއް ކުދިން ކިޔަވާއް ފަށަފެއި މިއޮތީ.\nމިދަނޑިވަޅައާކޯ ވަރައް ގިނަ ބެލެނިވެރިންގެ ހިތެ އެތެރެ ކޮއްޔާ އިސްކޫލުގެ މާޙައުލައް ދޫކެޑުމާއި މެދެ ޚިޔާލަ ތަފާތު ވެފެއި ވެއި. ފެނޑުވާނެއިތޯ ނިފެނޑުވާނެއިތޯ މީއަސް އުފައްދާ ސުވާލާއް. ހިތަދޫގެ އެތައް ކުދިން ނަކައް ކިޔަވައިދިނުމުގެ ބިންގައު އެޑައި ދެރެ އެހިސާބުން ފެށިގެން ސާނަވީ ތަޢުލީމު ގެ ހިޔާވަހިކަމާއި ހަމާއް ކުދިންގިނާސްދޭ ހިތަދޫ ސްކޫލް ގެ ޕްރިންސިޕަލް ޑޮކްޓަރ އާސިޔަތު މިފަދަ ބެލެނިވެރިންނައް ދޭ ނަސޭޙަތަކީ ބިރައްނެތި ފުރިހަމަ އިތުބާރާއި އެކީ ކޮއްޔާ ޙަވާލަކޮއްދިނުން. އިސްކޫލެ ހޭދަވޭ ގަޑިތަކި ދިމާވޭ ކަންކަމުގެ ހުށިހެއި ޒިއްމާއް އިސްކޫލުން ނަގާހެއް ކަމުގެ ޔަގީންކަން ޑޮކްޓަރ އާސިޔަތު އެރުވި\nއެހެންވީމެއި ޑޮކްޓަރ އާސިޔަތު މުޙައްމަދު ދީދީ ގެ އިރްޝާދަކީ އަފިރިން ކޮންމި ބެލެނިވެރިއަކާސް ބަލަގަންނައްވޭ މުހިއްމު އިރްޝާދުތަކައް. މިކޯ މިއޮއު ޙާލަތި ތިމާ ލޯބިވޭ އަމެއްލަ އުފަން ކޮއްޔާގެ ސަލާމަތާއި ރައްކާތެރިކަން ގުޅިފެއި މިވެނީ މުޖުތަމަޢި ދެން ތިބި އެހެން އެންމެންނާއި\nސްކޫލެއްގެ ގޯތިތެރެ/ކުދިން ތިބެންޖެހޭ ދުރުމިން މާކްކޮށްފައި/ފޮޓޯ ފޭސްބުކް\nއައްޑޫސިޓީގެ އިސްކޫލު ތަކައް ބަލާކަލަކި ނިއުނޯމަލް އެއި އެއްކޮއް ސަރުކާރުން ކަނޑައަޅަފެއިވޭ ތިން ބާވަތުގެ އިސްކޫލުތަކި އެތެރުން މަރަދޫފޭދޫ އިސްކޫލް އެކަނި ޓައިޕް އޭ އި މިހިމެނެނީ. އޭ އެއް ދަންފަޅިއައް ކިޔަވައިދޭނެ ހަމައެކަނި އިސްކޫލު. ދެންތިބި އެހެން އިސްކޫލުތަކި ދޭއް ނުންވީ ތިން ދަންފަޅިއައް ކިޔަވައިދޭށިއެ. މީނެ ކޮންމި ދަންފަޅިއައް ނިމެނެމެއި މިޅި އިސްކޫލު ޑިސްއިންފެކްޓް ކެރާއް ޖެހެއި. މީއަސް ކުދުފަދަ ކަމައްނުން.\nޑިސްއިންފެކްޓް ކެޑުމައްޓަކައި ބޭނުންވޭ ކެމިކަލާއި އެކަންކެރާކޯ ލާ ގައުންއެއި ބޫޓާއި އަންގި ކަހަލެއި ސަލާމަތީގޮތުން ބޭނުންކެރާ ސާމާނައް އިސްކޫލު ތައް ވެނީ ބޭނުންޖެހިފެއި. އެޑިއުކޭޝަނުން ފޯރުކޮއްދޭ މިފަދަ އާލާއްތަކި އިތިރައް ހެއުއެދޭ އަމެއްލަ ފަރާއްތަކުގެ ދީލަތި އެހީތަކަށަސް މިޙާލަތި އިސްކޫލުތައް މިވެނީ އެދިއެދި. ރައްކޯތެރި މާޙައުލައު ހޯދައި މިދެނީ އަފިރިންގެ ދަރިންނައް ކަމައްވެފެއި މީ މިޅި މުޖުތަމަޢުނަސް ވެވެނެ ވަރަކުން އެހީތެރިވެ އެއްބާރަލުން ދޭއްވީ ދަނޑިވަޅަ.\nމުވާސަލާތީ ވަސީލައްތަކާއި ޓެލެކިލާހާއި ސޯޝަލް މީޑިއާ ބޭނުން ކޮށްގެން ކުދިންނާއި ހަމާއް ވާސިލް ވެމުންއާ ކިޔަވާ ކުދިންގެ ލޮބުވެތި މުދައްރިސުން ކެއްތެރިކަމައްނެތި އިންތިޒާރަ ކެޑެއި ދަރިވަރުންނާއި ބައްދަލަވެވޭނެ ވަގުތަކައް. މިކަމައް ރުހުންދެރެ އިތުބާރާއި ޔަގީން ކަމާއި އެކީ ކޮއްޔާގެ ކިޔެވުން އަނބަރައި ފެށޭނެ މާޙައުލައް ގާއިމް ކެޑުމައްޓަކައި ބެލެނިވެރިންނަސް އެނީ ވަރައް ދުރާލާއި ތައްޔާރަވެ ކުދިން ހާނަމުން. އުއްމީދަކީ އައު ޢާއްމު ޙާލަތާއި އެކީ ކާމިޔާބު ދުވަސްތަކެއް ކިޔަވާ ކުދިންނައް ލިބިގެން ގެއުން.\nނިއު ނޯމަލްއައު އާއްމު ޙާލަތުއައްޑޫބަސްއައްޑޫސިޓީސްކޫލްތައް ހުޅުވުން


Raees Yamin geah badhalu kuran gotheh ninmanee\nކުރީގެ ރައީސް އަބްދުﷲ ޔާމީން ކަރެކްޝަންސްގެ އޮފިސަރުންނާ އެކު މާލެއަށް ފައިބައިވަޑައިގަންނަވަނީ: އެ މަނިކުފާނު ގެއަށް ބަދަލު ކުރުމަށް ދަނީ ގޮވާލަމުން -- އަހުމަދު އަޝްހާދު އަބްދުﷲ (ޖެރީ) | އަވަސް\nޖަލު ހުކުމެއް ތަންފީޒު ކުރެއްވުމުގައި ހުންނެވި ކުރީގެ ރައީސް އަބްދުﷲ ޔާމީން ގެއަށް ބަދަލު ކުރުމާ މެދު ވަރަށް އަވަހަށް ގޮތެއް ނިންމާނެ ކަމަށް މޯލްޑިވްސް ކަރެކްޝަނަލް ސާވިސް އިން ބުނެފި އެވެ.\nއަވަސް އިން ސުވާލު ކުރުމުން ކޮމިޝަނާ އޮފް ޕްރިޒަންސް އަހްމަދު މުހައްމަދުފުޅު ވިދާޅުވީ މެޑަމް ފާތުމަތު އިބްރާހިމް ދީދީގެއ ސިޓީއެއް ކަރެކްޝަަނަށް ވެސް ލިބިފައިވާ ކަމަށެވެ.\nއޭނާ ވިދާޅުވީ އެ ސިޓީއާ ގުޅިގެން އަޅަންޖެހޭ ފިޔަވަޅުތައް އެޅުމަށް މަޝްވަރާތައް ކުރިއަށްދާ ކަމަށާއި އަދި ހޯއްދަވަން ޖެހޭ ލަފާތައް ވެސް ހޯއްދަވަމުން ގެންދަވާ ކަމަށެވެ.\nޖަލުގައި ހުންނަ ގައިދީއަކު ގެއަށް ބަދަލު ކުރާނަމަ އަދި އަދަބަށް ލުއި ދޭނަމަ އަމަލުކުރަން ޖެހޭ ގޮތްތަކެއް ގާނޫނުތަކާއި އުސޫލުތަކުގައި ލިޔެވިފައި ހުންނާތީ ކަރެކްޝަނުން އެކަންކަމަށް އަމަލު ކުރާނެ ކަމުގައިވެސް އޭނާ ވިދާޅުވި އެވެ.\n"އަޅުގަނޑު ދަންނަވާނީ އެކަން ކަމާ ގުޅޭ ފަރާތްތަކުގެ މެދުގައި މަޝްވަރާކުރެވެމުންދާ ކަމަށް. އަޅުގަނޑު އުއްމީދު ކުރަނީ މާ ލަސްތަކެއް ނުވެ ގޮތްތަކެއް ނިންމޭނެ ކަމަށް،" ސީޕީ ވިދާޅުވި އެވެ.\nރައީސް އަބްދުﷲ ޔާމީން މޯލްޑިވްސް ކަރެކްޝަނަލް ސާވިސް ޕީޕީއެމް + ރައީސް އޮފީސް ޕީޕަލްސް ނޭޝަނަލް ކޮންގްރެސް - ޕީއެންސީ މާފުށީ ޖަލު ޕޮލިޓިކްސް


India ge dhanduverin kuraa halhuthaalugai dhaureh noannaane: Pakistan\nއިންޑިއާގެ ދަނޑުވެރިންގެ ހަޅުތާލުގައި ދައުރެއް ނޯންނާނެ: ޕާކިސްތާން\nއިންޑިއާ ދަނޑުވެރިން ބަސް ނޭހުމުގައި: ސަރުކާރުން ގޮވަލަނީ މަޝްވަރާ ކުރުމަށް\nއިންޑިއާ ދަނޑވެރިން ހިންގާ ހަމަނުޖެހުންތަކަށް ޕާކިސްތާނާ ޗައިނާއިން ހިތްވަރުދޭ ކަމަށް ބުނެ ނިއު ދިއްލީން ކުރަނީ އަސާސެއް ނެތް ތުހުމަތެއް ކަމަށް ބުނެ ޕާކިސްތާނުން އިންކާރު ކޮށްފި އެވެ.\nޕާކިސްތާން ފޮރިން މިނިސްޓްރީ ސްޕޯކްސްޕާސަން ޒާހިދު ހަފީޒް ޗައުދުރީ ވިދާޅުވީ މަދަނީ މަސްލަހަތު ފާލުން ނެއްޓުމުން އެ ޒިންމާ އެހެން މީހުންގެ ބޮލުގައި އެޅުވުމަކީ އިންޑިއާއިން ގެންގުޅޭ އަސާސެއް ނެތް އަދި ޒިންމަދާރުކަން ކުޑަ އުކުޅެއް ކަމަށެވެ.\nއިންޑިއަން ޔޫނިއަން މިނިސްޓަރު ރައޮސާހެބް ދަންވޭ ވިދާޅުވި ކަމަށް ޗައުދުރީ ވިދާޅުވީ ދަނޑުވެރިން ހިނގާ ހަމަނުޖެހުމުގެ ފަހަތުގައި ތިބީ ޕާކިސްތާނާ ޗައިނާ ކަމަށެވެ. އޭނާ ވިދާޅުވީ މިނިސްޓަރެއްގެ ކިބައިން މިފަދަ އަލަމެއް ފެނުނީތީ ހިތާމަ ކުރައްވާ ކަމަށެވެ.\nރައޮސާހެބް ދަންވޭ މި މޭރުމުން ވާހަކަދައްކަވާފައި ވަނީ މިދިއަ އަހަރު ޑިސެމްބަރު ނުވަވަނަ ދުވަހު ސިއްހީ މަރުކަޒެއް ހުޅުވަން ބޭއްވި ރަސްމިއްޔާތެއްގަ އެވެ. ޓައިމްސް އޮފް އިންޑިއާ އޮންލައިންގައި، ޑިސެމްބަރު 10 ވަނަ ދުވަހު މިނިސްޓަރުގެ މި ވާހަކަތައް ވަނީ ޝާއިއު ކޮށްފަ އެވެ.\nޗައުދުރީ ވިދާޅުވީ އިންޑިއާއަކީ ބޮޑު ގައުމެއް ކަމަށާއި ކުދި ގައުމުތަކަށް ނަމޫނާއަކަށް ވާންޖެހޭ ކަމަށެވެ.\nއިންޑިއާ ދަނޑވެރިން މިދިއަ އަހަރު ނޮވެމަބަރުން ފެށިގެން އަންނަނީ އިހްތިޖާޖް ކުރަމުންނެވެ. އެމީހުން ސަރުކާރަށް ގޮވާލަނީ ދަނޑުވެރިކަމާ ބެހޭ ގާނޫނަށް ގެންނަން އުޅޭ ބަދަލުތައް އަނބުރާ ގެންދިއުމަށެވެ. ދަނޑުވެރިން ދެކޭ ގޮތުގައި އެ ބަދަލުތަކުގެ ސަބަބުން، އެމީހުން ކުރާ މަސައްކަތުން ރަނގަޅު ފައިދާއެއް އެމީހުންނަކަށް ނުލިބޭނެ އެވެ.\nއިންޑިއާ ސަރުކާރުން ދަނޑުވެރިންނަށް ދޭ ނަސޭހަތަކީ މަޝްވަރާ ކޮށްގެން ހައްލު ކުރުމެވެ. އެހެން ނަމަވެސް ދަނޑުވެރިންގެ ކިބައިން ހަރުދަނާ އެއްބާރުލުމެއް ނުލިބޭ ކަަމަށް ސަރުކާރުން ބުނެ އެވެ.\nއިންޑިއާ ޗައިނާ ޕާކިސްތާން + މުޒާހަރާ


Raiy Gerifulhu - Bonus2| Vaahaka ރަތްގެރިފުޅު – ބޯނަސް2– Vaahaka\n2k 1 0\tJanuary 13, 2022\nހައިރާްންކަމުން ފުރިފައިވާ އަލީ, އެންމެ ފަހުން އެ ރަށުން ފުރީ, މޫސާގެ ގާތު މޫސާ ރަނގަޅު ކުރާނެ ގޮތެއް ހޯދާނެ ކަމުގެ ވައުދު ވަމުންނެވެ… އޭނާ މިހާރު ދިރި އެހުރީ މޫސާއަށް ޓަކައެވެ.\nނާއިންފަރުން އަލީ ފުރައިގެން ދިއައެވެ. މޫސާގެ ހިތުގައި އުންމީދުތައް އާލާވެގެން ދިއައެވެ. އޭނާގެ ބައްޕަ ކޮންމެ ވެސް ދުވަހަކުން އޭނާ އެ ގަނޑުވެފައިވި ހާލަތުން މިންޖު ކޮށްދޭނެއެވެ. އެ ދުވަހަކަށް މޫސާ ދިއައީ އިންތިޒާރު ކުރަމުންނެވެ.\nދުވަސް, ހަފްތާއަށް, ހަފްތާ މަހަށް ބަދަލު ވަމުން ދިއައެވެ. އަނދާ އަޅިއަށް ވެފައިވި ނާއިންފަރުގައި އަލުން ގަސްތަކާއި ރުއްތައް ހެދެން ފެށިއެވެ. މޫސާ ހުރި ތަނުގައި ވެސް ގަސްތައް ހެދެން ފެށިއެވެ. ނަމަވެސް ދުވަސް ކޮޅުކޮޅުން އަލީ އެ ރަށަށް އައިސް މޫސާގެ ކައިރީގައި ހެދެމުން ދާ ގަސްތައް ނޮޅާ ސާފު ކުރަމުން ގެންދެއެވެ. އަދި އެ މީހުންގެ ދަތުރު ތަކުގައި ދިމާވާ ކަންކަން އޭނައާއި ހިއްސާކުރަމުން ގެންދެއެވެ. އަލީގެ ވާހަކަތައް މޫސާ އަޑުއަހަނީ އުފަލުން ހުރެއެވެ. އޭނާގެ ބައްޕަ ސަލާމަތް ކުރި މިތުރުންގެ ވާހަކަތައް އަޑުއިވި އުފާވެއެވެ. އަލީއާއި އެކު އެ ދަތުރު ތަކުގައި ބައިވެރި ވެވޭނެ ދުވަހަކަށް އޭނާ އިންތިޒާރު ކުރިއެވެ.\nމަސްތައް އަހަރުތަކަށް ބަދަލުވާކަށް މާކަށް ގިނަ ދުވަހެއް ނުނެގިއެވެ. މޫސާގެ އިސްކޮޅަށް ބަދަލު ނައެއްކަމަކު, މޫސާގެ އިސްތަށިގަނޑުގައިވާ އޮރެންޖު ކުލަ މަޑު މަޑުން ކެނޑެމުން ގޮސް ކަޅު ކުލަ އަރަން ފެށިއެވެ. ލޮލުގައިވި މަޑު އޮރެންޖު ކުލަ ވެސް މަޑުމަޑުން ފަނޑު ވަމުންގޮސް ކަޅު ކުލައަކަށް ބަދަލު ވާން ފަށައިފިއެވެ. އަދި އަލީ މިހާރު ނާއިންފަރަށް އައިސް އުޅެނީ ވަރަށް މަދުންނެވެ. އަލީގެ ބޮލުގައި ނުރަޖަހާ, ހަންގަނޑުގައި މުސްކުޅި ކަމުގެ ކުލަވަރުތައް ފެންނަން ފަށައިފިއެވެ. އަލީގެ ދަތުރު ތަކުން އަދި ވެސް މޫސާ ރަނގަޅު ކުރެވޭނެ ގޮތެއް އެނގޭ ގޮތެއް ނުވެއެވެ. އަލީ ވެސް މިހާރު އެކަމުގައި ގޮތް ހުސްވެފައި ހުރިހެން ހީވާން ފަށައިފިއެވެ.\nއަހަރުތައް ފާއިތުވަމުން ގޮސް އެންމެ ފަހުން ނާއިންފަރަށް އަލީ އައުން އެއްކޮށް ހުއްޓިއްޖެއެވެ. މޫސާގެ އިސްތަގަނޑާއި, ލޮލުގެ ކަޅި މިހާރު ހުރީ ގަދަ ކަޅު ކުލައިގައެވެ. އޭނާގެ ވަށައިގެން ކަޅު ކުލައިގެ އާވިގަނޑެއް އުފެދެމުން ދިއައެވެ. ހީވަނީ ކަޅު ހިޔަންޏެއް އޭނާ ވަށައިގެން އުފެދެމުން ދާހެނެވެ. އަދި ކައިރީގައިވާ ގަސްތައް ދިގުވެ, މޫސާ ހުރިތަން ފޮރުވި, ބޯ ޖަންގައްޔަކަށް ބަދަލު ވެގެންދިއައެވެ. އެންމެ ފަހުން މޫސާގެ އުންމީދު ފެނަށްވެ, އޭނާ ދެން ރަނގަޅު ނުވާނެކަމަށް ވިސްނާ ހިތްވަރު އެލުވާލިއެވެ.\nމާޒީގެ ހަނދާން ތަކުގެ ތެރެއަށް ރަތްގެރިފުޅުގެ ވާހަކަ ގެއްލިގެން ހިނގައްޖެއެވެ. އެކި މީހުންގެ ދޫތަކުން އެކި ގޮތް ގޮތައް ކިޔައިދޭ ވާހަކައަކަށް ރަތްގެރިފުޅުގެ ވާހަކަ ވެއްޖެއެވެ. ކުޑަކުދިން ނިންދެވުމުގައި ކިޔާ ފުލޯކު ވާހަކައަކަށް އެވާހަކަ ވެއްޖެއެވެ. ރޫހީ މިތުރުންގެ ވާހަކަތަކުގެ މަތިން އަނެއްކާ ވެސް ހަނދާން ނެތެން ފެށިއްޖެއެވެ. މިތުރުންގެ ވާހަކަތަކަކީ ވެސް އެއްވެސް އަސްލެއް ނެތް ހިޔާލީ ވާހަކަ ތަކަކަށް ވެއްޖެއެވެ. ސަބަބަކީ ފަހަކަށް އައިސް މިތުރަކާއި އެކު އުފަންވާ ކުދިންގެ އަދަދު ވެސް މަދު ވުމެވެ. އަދި ރޫހީ މިތުރު ޝިކާރަކޮށް މަރާ މީހުން އަނެއްކާ ވެސް ގަދަވެގަތީމައެވެ. އަލީ އާއި މަރީނާ އުފެއްދި ސިއްރު ޖަމިއްޔާ އުވެމުން ގޮސް އެ މީހުންގެ ތެރޭގައި ވެސް ބައިބައި ވުންތައް އުފެދެން ފެށުމުންނެވެ. ޒަމާނީ ކުރިއެރުން ތަކުގެ ސަބަބުން މީހުންގެ ވިސްނުމާއި ފިކުރަށް ބަދަލުތައް އައީއެވެ. ދިރިއުޅުމުގެ ވައްޓަފާޅި ބަދަލު ވީއެވެ. ގަބޫލު ކުރާ ގަބޫލު ކުރުންތައް ބަދަލު ވީއެވެ.\nކޮންމެއަކަސް ނާއިންފަރުގެ ބޯ ޖަންގަލީގެ ކޮންމެ ވެސް ތަނަކު ގަނޑުވެފައި ހުރި މޫސާ, އޭނާ އެތަނުން ސަލާމަތް ވާނެ ދުވަހަކަށް އިންތިޒާރު އެބަ ކުރެއެވެ. އޭނާ އެތަނުން ސަލާމަތް ކުރެވޭނެ މީހަކު މި ޓެކްނޮލޮޖީގެ ޒަމާނުގައި އަންނާނެ ބާއެވެ؟\n2019 ވަނަ އަހަރު ގެ ފަހު މަސްތަކުގެ ދުވަސް ތަކުގެ ތެރެއިން ދުވަހަކެވެ. ފެންނަމުން ދަނީ ނާއިންފަރެވެ. އެ ރަށުގެ ފަޅުގެ ތެރެއަށް އެ ވަންނަނީ ކުޑަ ޑިންގީއެކެވެ. އެ ޑިންގީގައި 10 އަހަރުގެ ކުޑަ ފިރެހެން ކުއްޖަކާއި, 20 އަހަރުގެ ޒުވާން ފިރެހެނަކާއި, 17 އަހަރުގެ އަންހެން ކުއްޖަކު އިނެވެ. އެ މީހުންގެ ޑިންގީގެ މަތީގައި ހުދު ކާޅެއް އެމީހުންގެ ފަހަތުން ފާރަލަމުން ކަހަލަގެ ގޮަތަކަށް އައެވެ.\nޑިންގީގައި އިން އަންހެން ކުއްޖާގެ ކައިރީގައި ކުޑަކުޑަ ކޮކާލެއް އުދުހި އުދުހި އުޅުނެވެ. އަދި ކަޅު ކުލައިގެ ކުޑަ ދޫންޏެއް ފިރެހެން މީހާގެ ކޮނޑު މަތީގައި އިށީނދެލައިގެން އިނެވެ.\nނާއިންފަރުގެ އެއްގަމަށް ޑިންގީ ބީއްސާލިއެވެ.\n”ބުރޯ. އާރޔޫ ޝުއާ ދިސް އިޒް ދަ ލޮކޭޝަން އޮފް, ދި ރެޑްބުލް؟“ ޑިންގީއިން ފުއްމާލަމުން އެ ކުޑަ ފިރެހެންސޮރު ވާހަކަ ދެއްކިއެވެ.\n”ޔެސް. ގައިމުތާ. އަހަރަމެން ހެދި ރިސާޗުން އެންމެ ބޮޑަށް ސަސްޕެކްޓު ކުރެވޭ އެއްރަށް މިއީ.“ އެ ފިރެހެން މީހާ ޑިންގީ އަޅަމުން ބުނެލިއެވެ.\n”އާރ ޔޫ ކިޑިންމީ ބުރޯ؟ ތިހިން ބުނި މީގެ ކުރިން ދިއަ ހަތަރު ރަށަށް އަރަމުން ވެސް. ބަޓް ނޯ ލަކް. މިފަހަރު ވެސް ޖެހޭނީ ހުސްއަތާ ކަންނޭނގެ ދާން.“ އެ އަންހެން ކުއްޖާ މަޖާ ރާގަކަށް ޑިނގީއިން ފައިބަމުން ބުނެލިއެވެ.\n”ހަރީ އަޕް ގާއިސް. އައި ކާންޓު ވެއިޓު ޓު އަންފުރީސް ސަމް ސުޕިރިޓްސް. އައި ވޯންޓު ސީ ހައު ޕަވާފުލް ތިސް ރެޑްބުލް އިސް“. ކެތްމަދު ވެފައި ހުރި އެ ކުއްޖާ ބުނެލިއެވެ.\n”އޭ ބުރޯ, އެހާ އެކްސައިޓު އަދި ނުވޭ. ރެޑްބުލް ފެންނާނެ ކަމެއް ވެސް ނޭނގެއެއްނު އަދި…“ އެ ފިރެހެން މީހާ އެ ކުއްޖާއާއި ދިމާއަށް ބުނެލިއެވެ.\nކުއްލިއަކަށް އެ ފިރެހެން މީހާގެ ކޮނޑުމަތީގައި އިން ދޫނިން ކަޅު ކުލައިގެ ދުންގަނޑެއް ފެތުރިގެން ދިއައެވެ. އަދި އެ މީހާގެ ކޮނޑުން ފެށިގެން ތިރިޔަށް އެ ދުންގަނޑު ފައިބަން ފެށިއެވެ. އަދި އެ ދުންގަނޑުގެ އެތެރެއިން ކަޅު ހެދުމުގައި ހުރި ކުޑަ ފިރެހެން ކުއްޖަކު ނުކުތެވެ. އެ ކުއްޖާ ވަށައިގެން ހުރީ ކަޅު އާވިގަނޑެއް އަރަލާ އަރާލައެވެ. އިސްކޮޅު ދެން ހުރި ކުޑަ ކުއްޖާއާއި ދާދި އެއްވަރެވެ.\n”އަހަރެންނަށް އެބަ އިހުސާސުވޭ, އަނދިރިކަން މިރަށުގެ އެތެރެއިން. އަހަރެން ފަދަ އެހެން މަހުލޫގެއް މި ބިމުގައި އެބަހުރި. އެކަމަކު ވަރަށް ދުވަސް ވެފައި ވަރަށް ބޮޑަށް އަނދިރިވެފަ ހުރި މިތުރެއް އެއީ. ބަލައިގެން އުޅެއްޗޭ އެންމެން ވެސް.“ ކަޅު ހެދުމުގައި ހުރި ސޮރު ވާހަކަ ދެއްކިއެވެ.\nކަޅު ހެދުމުގައި ހުރި ކުއްޖާ ވާހަކަ ނިމުމުން, އެމީހުންގެ މަތީގައި އުދުހެމުން ގެންދިއަ ހުދު ކާޅު ކުއްލިއަކަށް ގޮވާލުމަށް ފަހު އެމީހުންނާއި ދިމާލަށް އައެވެ. އަދި ހުދު ކުލައިގެ ހެދުމެއްގައި ހުރި އަންހެން މީހަކަށް އެ ކާޅު ބަދަލު ވިއެވެ.\n”މި މިތުރުގެ އަނދިރިކަން ވަރަށް ބޮޑު. އެންމެން ވެސް ހުށިޔާރު ވާތި އޭގެ ހަމަލާއަކަށް.“ ހުދު ހެދުމުގައި ހުރި މީހާ ބުނެލިއެވެ.\n”ގާއިސް. ޑޯންޓު ބީ ޓޫ ސުކޭރޑް. އިޓް ވިލް ބީ ފައިން.“ ކުޑަ ސޮރު ބުނެލިއެވެ.\nއެ ވަގުތު އަންހެން ކުއްޖާގެ ކައިރީގައި އުދުހި އުދުހިލާ އިން ކޮކާލުން އަލިފާންކަނި ތަކެއް ފާޅުވުމަށްފަހު, ކުއްލިއަކަށް އެ ބަދަލުވީ އޮރެންޖު ކުލައިގެ ހެދުމަގައި ހުރި ފިރެހެން މީހަކަށެވެ.\n”ހެހެހެ. ކަލޯގެޔާ, ހާދަ ބިރެކޭ. ބޭބެމެން ހެން ބިރު ކުޑަކޮށް އުޅެން ދަސްކޮށްބަލަ. މާ ހާސްވާނެ ކަމެއް ނެތޭ. ހިނގާބަލަ އެސޮރުގެ ހުރި ވަރެއް ބަލާލަން ދަމާ.“ އެ ފިރެހެން މީހާ ވާހަކަ ދެއްކިއެވެ.\n”ޔޭސް. ފައިނަލީ. ލެޓްސް ގޯ.“ ހިފި ނުހުރެވިގެން އުޅޭ ކުއްޖެއްހެން އެސޮރު ރަށުގެ އެތެރެއަށް ދިއުމަށް ދުއްވައިގަތެވެ.\nއޮރެންޖު ކުލައިގެ ހެދުމުގައި ހުރި މީހާ ވެސް ކުޑަ ސޮރާއެކު ދުވެފައި ރަށުގެ އެތެރެއަށް ދިއުމަށް ދިއައެވެ. އަދި އެ ކުއްޖާގެ ފަހަތުން ދެންތިބި މީހުން ވެސް މަޑުމަޑުން ހިނގައި ގަތެވެ. ކަޅުކުލާގެ ހެދުމުގައި ހުރި ކުއްޖާ ހިނގާފައި ދާއިރު އޭނާގެ ފަހަތުގައި ކަޅުކުލާގެ ދުންގަނޑެއް ފަހަތައް ގޮސް ހުސްވެ ހުސްވެ އޮވެއެވެ. އަނދިރިގަނޑެއް ފަދައެވެ.\nއެ މީހުން ރަށުގެ ބޯ ޖަންގަލީގެ އެތެރެއަށް ވަދެގެން ދިއައެވެ. ގަސްތަކުގެ ދަށުންނާއި, މަތިން, ގުދު ވެގެންނާއި ކޮޅަށް ތިބެ, ހިނގަމުން ދިއައެވެ. ކުޑަ ކުއްޖާއާއި އޮރެންޖު ކުލައިގެ ހެދުން ލައިގެން ހުރި މީހާ އެހެން މީހުންނަށް ވުރެ ކުރީގައި ތިއްބެވެ. ނަމަވެސް, މަގު ދައްކަމުން ގެންދަނީ ކަޅު ހެދުމުގައި ހުރި ކުއްޖާއެވެ. މިގޮތުގައި ހިނގަމުން ގޮސް ގަސްތަކެއްގެ އެތެރޭގައި ހުރި ރުކަކާއި ހަމަވެފައި އެމީހުންގެ ހިނގުން ހުއްޓުނެވެ.\n”މިހިސާބުގަ އެ އަނދިރިކަމުގެ އަސަރު އެންމެ ބޮޑީ. އެހެރަ ރުއް ހުރި ތަނަށް ދާން މަގެއް ހަދަމާ.“ ކައިރީގައި ހުރި ރުކަށް އިނގިލި ދިއްކުރަމުން ކަޅު ހެދުމުގައި ހުރި ކުއްޖާ ބުންޏެވެ.\n”ޔެސް.“ އުފަލުން ހުރެ އެ ފިރެހެން މީހާ ބުނެލިއެވެ.\n”ދިސް އިސް ޔުއާ ކިއޫ މައި ޑިއާ ފަޔާރ ބެންޑާ.“ މަޖާ ރާގަކަށް އެ ކުޑަ ސޮރު އޮރެންޖު ކުލައިގެ ހެދުން އެޅި މީހާއަށް އިޝާރަތްކޮށް ބުނެލިއެވެ.\n”އެންމެން ތިން ފޫޓު ދުރުގަ ތިބޭ. އަލިފާން އެއީ ކުޑަކުދިން ކުޅެ އުޅޭ އެއްޗެއް ނޫން. ބޭބެމެން މިކަން ކުރާގޮތް ބަލަން ތިބޭ.“ ދެ އަތްކުރި އޮޅާލަމުން އޮރެންޖު ހެދުންލީ މީހާ ބުނެލިއެވެ.\n”ހަހަ. ޝޯ އޮފް އެޒް ޔޫޝުއަލް.“ މަލާމާތުގެ ރާގަކަށް އަންހެން ކުއްޖާ ބުނެލިއެވެ.\nއޮރެންޖު ހެދުންލީ މީހާގެ އަތުން އަލިފާން އުފެއްދުމަށް ފަހު އެ މީހުންގެ ކުރިމަތީގައި ހުރި ގަސްތަކުގައި ރޯކޮށްލިއެވެ. ނަމަވެސް އެ އަލިފާންގަނޑު މުޅި ތަނަން ފެތުރިގެނެއް ނުދެއެވެ. އޭނާގެ އަމުރަށް އެ އަލިފާންގަނޑު ތަބާވާ ކަހަލައެވެ. ބޭނުންވާ ހިސާބަކަށް އެ އަލިފާންގަނޑު ފަތުރަމުން ގެންދިއައެވެ. އިސާހިތަކު ރުއް ކާރިއަށް ދެވޭނެ މަގެއް, އެ މީހުންގެ ކުރިމަތިން ހެދެމުން ދިއައެވެ. ރުކުގެ ކައިރީގައި ގަނޑުވެފައި ހުރި މޫސާ އެމީހުންނަށް ފެނުނެވެ. މޫސާގެ ވަށައިގެން ވަނީ ކަޅު ހެދުމުގައި ހުރި ކުއްޖާގެ ވަށައިގެން ހުރި ކަހަލަގެ ކަޅު ކުލައިގެ ދުންގަނޑެކެވެ. އެކަމަކު އެ ކަޅު ކުލައަށް ވުރެ މާ އަނދިރިއެވެ. ހީވަނީ ކަޅުފޮއި ރޭގަނޑުގެ ކަނު އަނދިރި ގަނޑެއް މޫސާގެ ވަށައިގެން ވީ ހެނެވެ.\n”ވޫހޫ. ބަލަ އެހެރީ އެ ރުކުގެ ކައިރީގައި ރެޑްބުލް. ސީދާ ޕިޖް ބުލެކް. އެންމެފަހުން ވީ ފައުންޑު ހިމް.“ އަންހެން ކުއްޖާ އުފަލުން ބުނެލިއެވެ.\n”އާން. މަ ކީކޭ ބުނީ އެން.“ ފިރެހެން މީހާ ބުނެލިއެވެ.\n”އޯކޭ. ނައިސްލީ ޑަން. ނައު އިޓް އިސް މައި ޓާން. އެވްރިވަން ސުޓޭ ބެކް. ދިސް މައިޓް ގެޓް އައުޓު އޮފް ކޮންޓުރޯލް.“ މިހެން ބުނަމުން ރުކާއި ދިމާލަށް ދާން, އެ ކުޑަ ކުއްޖާ ހިނގައި ގަތެވެ.\n”އޭ… ބަލައިގެން އުޅޭތި. އެސޮރު ވަރަށް ވަރުގަދަ ވާނެހެން ހީވޭ. އެ އަނދިރިކަން…“ ކުޑަ ކުއްޖާގެ ކޮނޑުގައި އަތްލަމުން ހުދު ހެދުމުގައި ހުރި މީހާ ބުނެލިއެވެ.\n”ނޯ ވޮރީސް. އައި ކޭން ހޭންޑަލް އިޓް. އިފް ނޮޓް. ވެލް. އެވްރިވަން ވިލް ހޭވް މައި ބެކް. ރައިޓް؟“ ހުރިހާ އެންމެން އެކުގައި ކުޑަ ކުއްޖާ ބުނިބަހަށް ބޯ ހަލުވާލިއެވެ.\nރުއްކައިރީގައި ހުރި އަނދިރިކަމުގެ ކައިރިއަށް އެ ކުޑަކުއްޖާ ދިއައެވެ. އަދި މޫސާ ފެނުމުން ހިނިތުން ވެލިއެވެ. އެއަށްފަހު އަނދިރިކަމުގެ ތެރެއަށް ވަނެވެ. އަދި މަޑުމަޑުން ގޮސް މޫސާގެ ހިތުގައި އަތް ޖައްސާލިއެވެ. ކުއްލިއަކަށް މޫސާގެ ލޯ ހުޅުވުނެވެ. އަދި އަވަސް ހަރަކާތަކުން އެ ކުޑަ ކުއްޖާގެ ކަރުގައި މޫސާ ހިފިއެވެ. މޫސާގެ ވަށައިގެން ވީ އަނދިރި ދުންގަނޑު މުޅި ތަނަށް ފެތުރެން ފެށިއެވެ. އަދި މޫސާގެ ގައިން ކަޅު އާވިތަކެއް އަރަންފެށިއެވެ.\n- ރަތްގެރިފުޅު އަދި އަންނާނެ -\nފާތިމަތު ޔަޝްމީ ފާއިޒް January 13, 2022\nLeaveaReply to ފާތިމަތު ޔަޝްމީ ފާއިޒް X


SunOnline: #SUN VAAHAKA: Yaaraae Loabi Dheyshey... - 33\nޔާރާއެ ލޯބިދޭށޭ... 33\nޔަޝްފާ ޙުސައިން 01 May 2021, 10:50\n"ހާސްނުވޭ!... އެމީހަކު ހައްޔަރު ކުރެވޭ ވަރަށް އަހަރެމެންގެ އަތުގަ މިހާރު ހެކި އެބަހުރި... އަހަރެމެންގެ ޓީމްތައް މިހާރު ވީ އެ މަސައްކަތުގަ...." ފުލުސްމީހާ ބުންޏެވެ.\n"ކީއްވެތޯ އެމީހަކު ޖިލްއަށް ހަމަލާ ދޭންވީ؟... ޖިލްއަކީ މި ގައުމުގެ މީހެއްވެސް ނޫން... އެއްވެސް މީހަކާ ދުޝްމަނު ކަމެއްވެސް އޮތީކީ ނޫން..." ޒެނިލް ވިސްނައިލާފައި ބުންޏެވެ.\n"ފޯނު..." ޖުއާންގެ ހަނދާނަށް އައީ ޖިލްވާގެ ފޯނެވެ.\n"ކޮން ފޯނެއް؟..." ޒެނިލް ހައިރާންވެފައި ސުވާލު ކުރިއެވެ.\n"ޖިލްގެ ފޯނުންނޭ އެމީހުން ކުރި ކަންތަކުގެ ވީޑިޔޯ ނެގީ..." ޖުއާން ބުންޏެވެ. "ހުރިހާ މީހުންގެ މޫނުވެސް އެ ވީޑިޔޯއަށް އަރާފަ ހުރީ... ވެދާނެ އެމީހުން ހެކި ނައްތާލަން މަސައްކަތް ކުރަނީ ކަމަށް ވެސް..."\n"ގުޑް ޕޮއިންޓް..." ފުލުސްމީހާ ކުރިއަށް ޖެހިލި އެވެ. "އެކަމަކު އެ ފޯނަކީ ކުރިންވެސް ހެކީގެ ގޮތުގަ ހުށަހަޅާފަ އޮތް އެއްޗެއް... އެއިން ކުރެވުނު މާ ބޮޑު ކަމެއް ނެތެއްނު... އަމަލީގޮތުން އެކަމުގަ ބައިވެރިވި މީހުން އަތުލައިގަނެވުން އެއީ އަދި ތަހުގީގަށް ލިބުނު ކުރިއެރުމެއް ނޫން... މިކަންތައްގަނޑުގެ އަޑީގަ ހުރީ ކާކު ކަން އަދިވެސް ނޭނގޭ... ތީގަ ކޮންމެސް އެހެން ކަމެއް އެބަ އުޅޭ... ވެދާނެ ފަހަރުގަ ޖިލްވާގެ ހަނދާނުގަ ނެތް ކަމެއް އެމީހުންނަށް އެނގިފަ އޮތީ ކަމަށްވެސް... ނޫނީ އެމީހުން ޖެހިލުންވާންޖެހޭ ވަރުގެ އެއްޗެއް ޖިލްވާގެ އަތުގަ އޮތީ ކަމަށް ވެސް.... އަހަރެމެން ޖެހޭނެ ވަރަށް ސަމާލުވާން...."\n"ކީކޭތަ ތި ކިޔަނީ؟..." ޖުއާންއަށް ބަލައިލަމުން ޒެނިލް އަަހައިލި އެވެ. "އަހަންނަށް ތިކިޔާ އެއްވެސް އެއްޗެއް ނުވިސްނޭ..."\nވާނުވާ ނޭނގިފައި ހުރި ޒެނިލްއަށް ވީގޮތް ކިޔައިދިނީ ޖުއާން އެވެ. ޖިލްވާ އާއިމެދު ކަންތައް ހިނގި ގޮތެވެ. ޖަލުގައި ހޭދަކުރި ހިތްދަތި ދުވަސްތަކުގައި ޖިލްވާއަށް ލިބުނު އަނިޔާ އެވެ. ނަފުސާނީ ގޮތުން ކުރިމަތިވި ކަންތައް ތަކެވެ. ޒެނިލް ދޫކޮށްފައި ޖިލްވާ ދިޔައީ ވެސް އެންމެންގެ ސަލާމަތްތެރިކަމަށް ކަމުގައި ޖުއާން ބުންޏެވެ.\n"ޖިލް!..." ޒެނިލްއަށް ހިތާއިހިތުން ބުނެވުނެވެ. "ކީއްވެތަ އެކަނި ހުރިހާ ކަމެއް ސަފަރ ކުރީ؟... އަހަންނަށް އެއްވެސް އެހީތެރިކަމެއް ނުދެވުނުތާ، ޖިލް އާއި ދޭތެރޭ ދެކެވުނީ ވެސް ގޯސްކޮށް... މި ހުރިހާ ކަމަކާ ކުށްވެރި ކުރެވެނީ އަމިއްލަ ނަފުސު... އައިމް ސޯ ސޮރީ ޖިލް... ސޯ ސޮރީ..."\n"އަމަލީގޮތުން ބައިވެރިވި ހުރިހާ އެންމެން ހައްޔަރު ކުރެވުނިއްޔާ، އެމީހުންނަށް އެނގޭނެ ނޫންތޯ އެދުވަހު ކަންތައް ވީގޮތް..." ޖުއާން ވިސްނައިލާފައި ބުންޏެވެ.\n"ކުރިން ތި ކޭސް އާ ހަވާލުވެ ހުރި އޮފިސަރު މިހާރު ހުރީ ރިޓަޔަރ ކޮށްފަ... މިހާރު މި ކޭސް އާ ހަވާލުވެގެން މިހުރީ އަހަރެން... އަހަރެން މިދަނީ މިކަމުގެ އަޑީގަ ހުރި މީހެއް ނޫނީ ބަޔަކު ހޯދުމުގެ މަސައްކަތް ކުރަމުން... މިކަމުގަ ހަގީގަތާއި ހަމައަށް ވާސިލުވާން ކުރެވެން ހުރި ހުރިހާ ކަމެއް ކުރާނެކަމުގެ ޔަޤީންކަން އަހަރެން ދެން..." ފުލުސް އޮފިސަރުގެ އަޑުގައި ވީ ޔަޤީންކަމެވެ.\n"ވަރަށް ބޮޑަށް ޝުކުރިއްޔާ..." ޒެނިލްގެ ހިތަށް ލުއިކަމެއް ލިބުނެވެ.\nކޮންމެ ގޮތަކުން ވެސް ޖިލްވާ އެކަމުން ސަލާމަތް ކުރަން ޒެނިލް އިންތިހާއަށް ބޭނުން ވިއެވެ. މާޒީގައި ނުދެވުނު އެހީތެރިކަމާއި ލޯބި އަނބުރާ ދިނުމަށް ލިބުނު ފުރުސަތުގެ ބޭނުން އެންމެ ފުރިހަމަ ގޮތުގައި ހިފުމަށް ޒެނިލް އޭނަގެ ހިތާއި ހިތުން އަޒުމު ކަނޑައެޅި އެވެ.\n"އަޅުގަނޑުމެން މިހާރު މިދަނީ ސީސީޓީވީ ފްޓޭޖްތައް ބަލަމުން، މިތާ ކައިރީ ޕާކުކޮށްފަ ހުރި ވެހިކަލްތަކުގެ މައުލޫމާތުވެސް ނަގަމުން އެ ދަނީ... ރިޕޯޓުތައް މާދާމާގެ ވަގުތެއްގަ ލިބޭނެ..." ފުލުސްމީހާ ބުންޏެވެ. "މިވަގުތު ދެން އަޅުގަނޑު ގޮސްލީ... ރިޕޯޓުތައް ލިބުނުހާ އަވަހަށް ގުޅާނަން..."\nއެނބުރި ކޮޓަރިއަށް ވަންއިރު، ޒެނިލްގެ ދެލޮލުގައި ވީ ތަފާތު ޝުޢޫރެކެވެ. ނިދިފައި އޮތް ޖިލްވާއަށް ބަލަން ޒެނިލް އެތައް އިރަކު އިނެވެ. އެ އަންހެންކުއްޖާ އޭނައަށްޓަކައި ނުވަނީ ކޮން ޤުރުބާނީއެއް ހެއްޔެވެ؟ ނުއުފުލަނީ ކޮން ތަކުލީފެއް ހެއްޔެވެ؟ އެކަމަކު ބަދަލުގައި އޭނައަށް ޖިލްވާއަށް ދެވުނީ ކޯއްޗެއް ހެއްޔެވެ؟ ހިތާމަ އާއި ހިތްދަތި ކަން ފިޔަވާ އިތުރު އެއްޗެއް ނުދެވުނެވެ.\nބާލީސްދަށުގައި އޮތް ފޯނުން ފަތިސްނަމާދު ބަންގީގެ އަޑު އިވެން ފެށި އެވެ. ޖިލްވާއަށް ހޭލެވުމާއިއެކު، ފުރަތަމަވެސް ބަލައިލީ ޔޫން އަށެވެ. ކައިރީގައި އެ ތުއްތު ކުއްޖާ އޮތީ އަރާމު ނިންޖެއްގަ އެވެ. އެއް އަތް ނިތްކުރި އާއި ދިމާއިން މައްޗަށް ހިއްލާލައިގެން އޮތްއިރު، އެއް ފައި އޮތީ ކުރުކޮށްލާފަ އެވެ.\nޖިލްވާ އަވަހަށް ފޯނުގެ އަޑު މަޑު ކުރިއެވެ. ޔޫންގެ ގައިމަތީގައި ރަޖާ އަޅާލަދިނެވެ. ބާލީސް ރަނގަޅުކޮށްލި އެވެ. އެއަށްފަހު ތެދުވެ، އާފުރިލަމުން، މޯޅިއަކަށް ދެމިލި އެވެ.\nކުރިއަށް އަޅާލި ފުރަތަމަ ފިޔަވަޅާއިއެކު ޖިލްވާ ސިހިއްޖެ އެވެ. ދެފައި ބިމުގައި ތަތްލި އެވެ. ކުރިމަތީގައި ހުރި ސޯފާގައި އޮށޯވެލައިގެން އޮތީ ޒެނިލް އެވެ. ކިޔަން ގެންގުޅުނު ފޮތް އޮތީ ހުޅުވައިލިގޮތަށް މޭމަތީގައި ބަންޑުން ބާއްވައިލާފަ އެވެ. އެއް އަތް ނިތްކުރި މަތީގައި ބާއްވާލާފައި އޮތްއިރު، އެއް ފައި އޮތީ ކުރުކޮށްލާފަ އެވެ. ޔޫން އެކޭ އެއްވެސް ތަފާތެއް ނެތެވެ. ލޯ މަރާލައިގެން އޮންނައިރު، ޔޫންގެ ކޮންމެ ސިފައެއް ޒެނިލް އާއި މާ ބޮޑަށް ވައްތަރުހެން ޖިލްވާއަށް ހީވި އެވެ. ޖިލްވާގެ ހިތް ލޯބިން ފުރިގެން އައެވެ. ބޭއިޙުތިޔާރުގައި ހިނިތުންވެލެވުނެވެ. ހަމަ އެއާއިއެކު ދެލޮލަށް ކަރުނަ ޖަމާ ވިއެވެ.\nޒެނިލްގެ ކައިރިއަށް ގޮސް މުށިތަކުގެ މަތީގައި ޖިލްވާ އިށީނެވެ. ދާދި ކައިރިން ޒެނިލްގެ ފިރިހެންވަންތަ މޫނު ފެނުމުން، ޖިލްވާއަށް ކުރެވުނީ ތަފާތު އިހުސާސެކެވެ. އެ މޫނުގައި ފިރުމައިލަން ހިތް އެދުނެވެ. މަޑުމަޑުން ޒެނިލްގެ މޭމަތީގައި އޮތް ފޮތް ނަގައި ދުރުގައި ބާއްވައިލި އެވެ.\nކުއްލިއަކަށް ޖިލްވާގެ ހަނދާނަށް އައީ ރޭގެ ހާދިސާ އެވެ. ބިރުން ވިރެން ކައިރިވެފައި އިންދާ، ޒެނިލް އޭނާގެ އަތުގެ ހިމާޔަތް ދިން ގޮތެވެ. ޖިލްވާއަށްޓަކައި އެމޫނުން ފެނުނު ކަންބޮޑުވުމެވެ. އެ ހިތުގައި އޮތް ލޯބި އެންމެ އަމަލަކުންވެސް ހާމަކޮށްދީފި އެވެ. ޖިލްވާގެ ހިތުގައި ރިއްސައިލި އެވެ. ދެލޯ ފުރުނު ކަރުނަތައް ކޯތާފަތް މައްޗަށް ފައިބާކަށް ގިނައިރެއް ނުނެގި އެވެ. ޒެނިލް ވާ ލޯބީގެ ބަދަލުގައި، ލޯބިން އެ ހިތް ފުރާލަދޭން ޖިލްވާވެސް ބޭނުން ވެއެވެ. އެކަމަކު، އޭނަ ބިރުގަންނަނީ އެ ފުރުސަތު ނުލިބިދާނެތީ އެވެ.\nޒެނިލް ލޯ ހުޅުވައިލީ ޖިލްވާ އެހެން އިންދަ އެވެ. ޖިލްވާ ކުއްލިއަކަށް ތެޅިގަތެވެ. ފަހަތަށް ޖެހެން އުޅުނެވެ. ހަށިގަނޑު ބެލެންސް ނުކުރެވި ވެއްޓެން ދިޔަ އެވެ. ޒެނިލްއަށް ޖިލްވާގެ އަތުގައި ހިފައި ގާތަށް ދަމައިލެވުނީ ކިރިޔާ އެވެ. ޖިލްވާގެ މޫނު ޒެނިލްގެ މޭގައި ޖެހުމާއިއެކު، އަވަހަށް ދުރަށް ޖެހިލައިފި އެވެ.\n"ގުޑް މޯނިންގް ލަވް..." ޒެނިލް ތެދުވެ ސޯފާގައި އިށީނދެލި އެވެ. "ހާދަ އަވަހަށް ހޭލީ..."\n"ޒެލް!... ސޮރީ..." ޖިލްވާ އިނީ ހިތުގައި ޖެހޭގޮތް ވެފަ އެވެ.\n"ކީއްވެ ސޮރީ؟..." ޒެނިލް ކަންބޮޑުވެފައި އަހައިލި އެވެ.\n"އަހަރެންގެ ސަބަބުން ޒެލްއަށް އެއްވެސް އުފާވެރިކަމެއް ނުލިބޭތީ..." ޖިލްވާގެ އަޑު ކުރެހުނެވެ.\n"ކާކު ބުނީ އަހަރެން މިއުޅެނީ އުފަލަކުން ނޫނޭ..." ޖިލްވާގެ މޫނު ފެންނަ ވަރަށް ގުދުވެލަމުން ޒެނިލް އަހައިލި އެވެ. "ޔޫން ކަހަލަ ބޭބީ އެކޭ ދޯ މީވެސް... މާ އަވަހަށޭ ރޮވެނީ... ދައްކަބަލަ މޫނުކޮޅު..."\n"އަހަންނާ ހެދި ހުރިހާ ކަމެއްވެސް ވަނީ..." ޖިލްވާ ބުންޏެވެ.\n"ޖިލް އާ ހެދި ވީކަމެއް ބުނަންތަ؟..." ޒެނިލް އަހައިލީ ލާނެތް ރާގަކަށެވެ.\nޖިލްވާ އިސް އުފުލައެއް ނުލި އެވެ. މަޑުމަޑުން އިވިއިވި ހުރީ ގިސްލުމުގެ އަޑެވެ.\n"އަހަރެންގެ ހިތް އަހަންނަށް ގެއްލުނީ... ޖިލް ތިއުޅެނީ ދެ ހިތް ހިފައިގެން... ކިހިނެއް ވާނެ ޖިލްގެ ހިތް އަހަންނަށް ދިނިއްޔާ..." ޒެނިލް ހީގަތެވެ. "އަތުލަންވީތަ؟..."\n"މަޖަލެއް ނޫނޭ ޒެލް...." ޖިލްވާ ޒެނިލްއަށް ބަލައިލިއިރު، ހޯސްލާފައި ކަރުނަތައް ފައިބަމުން ދިޔަ އެވެ.\n"ޖިލް!..." ޖިލްވާގެ ދެ ކޯތާފަތުގައި ހިފަހައްޓައިލަމުން ޒެނިލް ގޮވައިލި އެވެ. "އަބަދު އުފާވާ ކަހަލަ ކަންކަމެއް ނުވާނެ އެއްނު... އެކަން ޖިލް ގަބޫލު ކުރަންތަ؟..."\nޖިލްވާ ބޯ ޖަހައިލި އެވެ. އެއާއިއެކު ޒެނިލް ހަދިޔާކޮށްލީ ލުއި ހިނިތުންވުމެކެވެ. ޒެނިލް އޭނާގެ ދެއަތުގެ ބޮޑުވައި އިނގިލިން ޖިލްވާގެ ލޮލުން އަންނަމުންދިޔަ ކަރުނަތައް ފޮހެލަދިނީ ނުހަނު ލޯބިންނެވެ.\n"ޖިލްގެ ކޮންމެ ކަމަކީ އަހަރެންގެ ވެސް ކަމެއް.... ޖިލް ހުރީތީ އަހަންނަށް މި ލިބޭ އުފާ، އެހެން ހުރިހާ ކަމަކަށްވުރެ ބޮޑު... އަހަރެން ހަމައެކަނި ބިރުގަންނަނީ، ޖިލް އަހަރެން ދޫކޮށްލާފަ ގޮސްދާނެތީ..." ޒެނިލްގެ ފަހު ޖުމުލަ ބުނެލީ އަސަރާއި އެކުގަ އެވެ.\n"އަހަންނަށް އިތުރު ގޮތެއް ނެތް ޒެލް... ކޮންމެ ގޮތެއް ވިޔަސް، އަހަންނަށް ޔޫން ދޫކޮށްލެވޭކަށް ނެތް..." ޖިލްވާގެ ހިތް ފަޅައިގެންދާން އުޅުނެވެ. "އަހަރެން ދެން ކިހިނެއް ހަދާނީ؟... އަހަރެންވެސް ބޭނުން ޒެލް އާ އެކީ އުފާވެރި ޙަޔާތެއް އުޅެން... ޔޫން އާއި ތިން މީހުން އެކީ..."\nޒެނިލްގެ ހަރަކާތްތައް ހުއްޓުނެވެ. ގަބުވެފައި އިރުކޮޅަކު އިނީ ޖިލްވާ ދެއްކި ވާހަކަ ގަބޫލު ނުކުރެވިފަ އެވެ. އެއީ އޭގެ ކުރިން ދުވަހަކުވެސް ޖިލްވާ ބުނި ކަހަލަ ވާހަކައެއް ނޫނެވެ. އޭނަ އާއި އެކީގައި އުޅެން ބޭނުންވާ ކަމަށް ޖިލްވާ އެހާ ފާޅުކަން ބޮޑު ގޮތެއްގައި ބުނި އެއީ ފުރަތަމަ ފަހަރެވެ. ޒެނިލްގެ ހިތް އުފަލުން ނަށައިގަތެވެ. ލިބުނު އުފަލުގައި އެހެން ހުރިހާ ކަމެއްގެ މަތީން އޭނަ ހަނދާން ނެތުނު ކަހަލަ އެވެ. ޖިލްވާގެ އަތުގައި ހިފައި ދަމާލާފައި ގެނެސް، މޭގައި ލައްކޮށްލި އެވެ. ކުޑަ އިރުކޮޅެއް ފަހުން، ދުރުކޮށްލައި ނިތުގައި ބޮސްދިނެވެ.\n"ޖިލް އަހަންނަށް އިތުބާރު ކުރަންތަ؟..." ޒެނިލްގެ އަޑުގައި އައު ޖޯޝެއް ވިއެވެ.\nއިރުކޮޅަކު އެއްޗެއް ނުބުނެ އިނދެފައި ޖިލްވާ ބޯ ޖަހައިލީ ބަސްއަހާ ކުޑަ ކުއްޖަކު ފަދައިންނެވެ.\n"އެހެންވިއްޔާ، މިއަދުން ފެށިގެން އަހަރެން ބުނާ ގޮތެއް ހަދާ... ޖިލް ވެސް، ޔޫންވެސް އަހަންނަކަށް ނުގެއްލޭނެ... އިންޝާﷲ..." ޒެނިލް ބުންޏެވެ. "ތި ދެމީހުން އަހަރެން ކައިރީ ބައިތިއްބަން ކުރެވެން ހުރި ހުރިހާ ކަމެއް ކުރާނަން... މީ އަހަރެން ޖިލްއަށް ވާ ވައުދެއް..."\nގޭގެ ބެލް އަޅަންފެށި އަޑު އިވުމުން، ސޯފާގައި އޮތް އާރާ ތެދުވީ އުނދަގޫ ގޮތަކަށެވެ. އޭނަގެ މުޅި ގައިގައި ރިއްސަނީ އެވެ. ދެލޯ ހުޅުވައިލާނެ ވަރުވެސް ހަށިގަނޑުގައި ނެެތެވެ. އުނަގަނޑުގައި އަތް އަޅައިގެން ހުރެ، އާރާ ގޮސް ދޮރު ހުޅުވައިލި އެވެ. އޭނަ ހީކުރީ، ގޭގެ މަސައްކަތް ކުރަން ގެންގުޅޭ އަންހެންމީހާ ކަމަށެވެ. އެކަމަކު، ދޮރުމަތީގައި ހުރީ އެހެން މީހެކެވެ. އެއީ އޭނަ ދެކެން ބޭނުންވި ސޫރައެއް ނޫނެވެ. އަމުދުން އެފަދަ ނާޒުކު ވަގުތެއްގަ އެވެ.\nޔޯހަން ފެނުމުން، އާރާގެ މޫނުމަތިން ފެނުނީ ނުރުހުމުގެ އަސަރެވެ. އޭނަ އުޅުނީ އަވަހަށް ދޮރު ޖަހާށެވެ. އެކަމަކު އޭގެ ކުރިން ޔޯހަން ދޮރުގައި ހިފެހެއްޓި އެވެ.\nއާރާ ހުރިގޮތް ފެނުމުން، ޔޯހަންގެ މޫނުމަތީގެ ކުލަވަރު ބަދަލު ވިއެވެ. މޫނުގެ އެއް އަރިމަތިން ތަންގަނޑެއް އޮތީ ހަލާކުވެފަ އެވެ. ހީވަނީ ތޫނު އެއްޗެއްގައި އަޅައިގަނެފައި ހުރި ހެންނެވެ. އެތަނުން ލޭ ހިލިފައިވާއިރު ޒަޚަމަށް މާ ގިނައިރު ވެފައިވާ ހެން ހިއެއް ނުވެއެވެ.\n"މޫނަށް ކިހިނެއް ހަދާފަ ތިހުރީ؟..." ޔޯހަން އަހައިލި އެވެ.\n"އެއީ ޔޯހަން ބަލަންޖެހޭ ކަމެއް ނޫން..." އާރާ ނުރުހިފައި ބުންޏެވެ. "އަހަރެންގެ ކަންކަމާ ބެހޭކަށް ޔޯހަން އަކަށް ނުޖެހޭނެ..."\nގަދަކަމުން ދޮރު ހުޅުވާފައި ޔޯހަން އެތެރެއަށް ވަނެވެ. ފުރަތަމަވެސް އެ ލޮލުގައި އަޅައިގަތީ އާރާގެ ބޫޓެވެ. ކިސަޑުން ފޯވެފައިވާ އެ ބޫޓު ފެނުމުން، ޔޯހަންގެ ހިތުގައި އެތައް ސުވާލެއް އުފެދުނެވެ. އުނަގަނޑުގައި އަތް އަޅައިގެން އާރާ ހުރިގޮތުން ކޮންމެވެސް ކަމެއް ވެއްޖެކަން ޔޯހަންއަށް ޔަޤީން ވިއެވެ.\n"ކީއްވެ ނުޖެހޭނީ... ތިހުރީ އާރާ ހުރި ހާލު..." ޔޯހަން ނުރުހިފައި ބުންޏެވެ.\n"މިތަނުން ނުކުމޭ..." އެ ހާލުގައި ވެސް ހަޅޭއްލަވައިގަންނަން އާރާ މަސައްކަތް ކުރި އެވެ.\n"ނުނުކުންނާނަން..." ޔޯހަން ފާޅުގައި ދެކޮޅު ހެދިއެވެ.\nޔޯހަން އާރާގެ އަތް ދުރުކޮށް، އުނަގަނޑާއި ދިމާއިން ޓީޝާޓު ކުޑަކޮށް ހިއްލައިލި އެވެ. އޭނަގެ ދެލޯ ބޮޑުވީ، އާރާގެ އުނަގަނޑުގައިވާ ޒަޚަމް ފެނުމުންނެވެ. ހީވަނީ ތޫނު އެއްޗެއް ހެރިފައިވާ ހެންނެވެ. ޒަޙަމު މާ ފުން ނޫނަސް، އޭރުވެސް ކޮންމެވެސް ވަރަކަށް ލޭ އަންނަމުން ދިޔަ އެވެ.\nއާރާ ބަލާކަށް ނުހުރެ، ޔޯހަންގެ ކޯތާފަތް މަތީގައި ޖެހި އެވެ. އެވަރުންވެސް ޔޯހަންގެ ހަރަކާތްތަކަށް ހުއްޓުމެއް ނައެވެ. ދެވަނަ ސިކުންތުގައި އޭނަ ހިފެހެއްޓީ، އާރާގެ ދެ ކޮނޑުގަ އެވެ.\n"އާރާ!... އާރާ!... ހަމަޖެހިބަލަ..." ޔޯހަން ނުރުހިފައި ބުންޏެވެ. "މިގަޑީ އަހަރެން މި މަސައްކަތް ކުރަނީ އިންސާނިއްޔަތަށްޓަކާ..."\n"އަހަރެން ބޭނުމެއް ނޫން އެއްވެސް މީހެއްގެ އިހުސާންތެރިކަމެއް...." ގޮތް ދޫކުރާކަށް އާރާ ބޭނުމެއް ނުވިއެވެ.\n"މިހާވަރުވެފަ ހުރި އިރުވެސް ފަރުވާއެއް ނުކޮށް ތިހުރީ ކީއްވެތަ؟... މީ އަމިއްލަ ނަފުސަށް ގެއްލުން ދިނުން..." ޔޯހަންއަށް އާރާގެ އަޑު ނުވެސް އިވޭ ކަހަލަ އެވެ.\nފިލްމު ބައިވެރިޔާ މާދަމާ މީޑިއާނެޓް މަލްޓި ސްކްރީނަށް\nފަރުހާންގެ "ތޫފާން" ރިލީޒްކުރުން ފަސްކޮށްފި\nއައުޓާ ބޭންކްސް ސެޕްޓެމްބަރު މަހު؟


ހިތުގެ ދިރުން (ޕާޓް 3) – Esfiya\nހިތާމަ ދީނީ ލޯބި 22 hours ago\nހިތުގެ ދިރުން (ޕާޓް 3)\nހޯލު ތެރެއަށް ވަދެވުނު އިރު ހުރިހާ ބައިވެރިން ހަމަވެ ދަރުސް ދެއްވާ އުޚްތާ އޭނާގެ ވާހަކަ ފަށަން ތައްޔާރުވެލީއެވެ.\n“މިއަދު އަޅުގަނޑު ވާހަކަ ދައްކަން ބޭނުންވާ މައުޟޫއަކީ “ހިތާމައާއި ހިތްދަތިކަން”. މި މައުޟޫ ނަގަން މި ވިސްނި ސަބަބަކީ އިއްޔެގައި އަޅުގަނޑައް މިތަނުން ބައިވެރިއެއްގެ ފަރާތުން ލިބުނު މެސަޖަކާއި ގުޅިގެން. މެސެޖް ކުރި އުޚްތާ އޭނާގެ ދިރިއުޅުމުގެ ހިތާމަތައް ވަރަށް ކުރު ގޮތަކަށް ބުނެދީފައި މެސެޖް ނިންމާލަމުން ބުނެފައިވަނީ “ކޮންމެ ރެޔަކު އަޅުގަނޑު މި ރޯ ރުއިންތަކަށް ނިމުމެއް އަންނާނީ ކިހިނެއް ހެއްޔެވެ؟” އާދެ! މި ސުވާލުން އަޅުގަނޑުގެ ހިތައް ވަރަށް އަސަރުކުރި. އަޅުގަނޑު ދެކޭގޮތުގައި މި ސުވާލުގެ ޖަވާބު ގުޅިގެން ދަނީ “އަހަރެމެންގެ އެޓޭޗްމެންޓް ގުޅިފައިވާ ކަންކަމާ”. މިއީ މިފަދަ ވާރކްޝޮޕެއްގައި ވާހަކަ ދައްކަން ވަރަށް މުހިންމު މައުޟޫއެއް. މި މައުޟޫއަށް ވާހަކަ ދައްކާއިރު އެންމެ ފުރަތަމަ އުފައްދަންޖެހޭ ސުވާލަކީ “ކޮބައިތޯއޭ މި ހިތާމަތަކުގެ ސަބަބަކީ؟” އެކި ކަންކަމާއި ހިތާމަކުރަމުންދާ ބޭފުޅުން އެ ބޭފުޅުންގެ އަމިއްލަ ނަފްސާ ސުވާލު ކޮށްލަންވީ ކޮބައިތޯއޭ މި ހިތާމަތަކުގެ ސަބަބަކީ؟ ތި ރޮނީ ކީއްވެގެންތޯއޭ؟ މި ސުވާލުގެ ޖަވާބު ކޮންމެ ބޭފުޅަކުވެސް ގަނޑުކޮޅެއްގެ ލިޔެފައި އަޅުގަނޑައް ދެއްވަންވީ.. ހިތާމަ އެއް ނުކުރައްވަވާ ބޭކަނބަލުންވެސް އާންމުކޮށް ހިތާމަކުރެވޭ ސަބަބަކީ ކޮބައިކަން އަޅުގަނޑައް ނޯޓަކުން އަންގާލަ ދެއްވާ..”\n“އެންމެ ރަނގަޅު.. އެހެންވީމާ އަޅުގަނޑައް ލިބުނު ބައެއް ނޯޓްކޮޅުތަކުގެ ޖަވާބުތައް ކިޔާލާނަން.. “އަޅުގަނޑައް އެނގޭ އަދި ޤަބޫލުކުރަން ﷲ އެކަލާނގެ އަޅުތަކުންގެ އަޑު އައްސަވާ އެ އަޅުތަކުންނާއި އެކު ވާކަން. އެކަމަކު ވެސް ވަރަށްގިނައިން އެކަނިވެރިކަން އިހްސާސްވެ ރޮވޭ ގޮތްވޭ.” އެހެން ބޭފުޅަކު ބުނުއްވާފައިވަނީ.. “ގާތްމީހުންގެ ފަރާތުން ލިބޭ ހިތާމަތައް ވަރަށް ގިނަ ދުވަހު ހިތުގައިހުރޭ.. އަދި އެ ހިތާމަތަކުން އަރައިގަންނަން އުނދަގޫވޭ. އޭގެ ސަބަބުން އާއިލީ ގުޅުންތައްވެސް ހީނަރުވެފައިވޭ..” އޯކޭ.. އެހެން ބޭފުޅެއްގެ ނޯޓްކޮޅެއް. “ވަރަށްގިނަ ހިތާމަތަކާ ކުރިމަތިލާން ޖެހިފައިވޭ.. އަޅުގަނޑު އަހާލަން ބޭނުން ހިތާމަތައް ކުރިމަތި ވަނީ ރަނގަޅު ހެޔޮ ސަބަބެއް އޮންނާތީތޯއޭ؟”..\n“އެންމެ ރަނގަޅު. އަޅުގަނޑައް ޤަބޫލުކުރެވެނީ ވަރަށް ގިނަ ފަހަރު އަޅުގަނޑުމެން އެންމެންގެ ހިތާމަތަކުގައިވެސް ވަރަށް އެއްގޮތް ކަންތައްތަކެއްވާކަން. ހާއްސަކޮށް އެ ހިތާމަތަކުގެ ފަހަތުގައިވާ ސަބަބުތައް ގިނަ ފަހަރު އެއްގޮތްވާނެ. އެހެންވީމާ އެ ހިތާމަތައް ކުރިމަތިވާ ސަބަބުތަކާއި، އެކަންކަމާއި ކުރިމަތިލާނެ ގޮތާއިމެދު ވާހަކަ ދައްކާލަން ހިނގާދޯ..”\n“އަޅުގަނޑުމެންގެ މުޖުތަމައުގައި އަޅުގަނޑުމެނައް ދިރިއުޅުން ސިފަކޮށްދީފައިވަނީ، ވަރަށްވެސް ހިތްގައިމު އުފާތަކުން ފުރިފައިވާ ދުނިޔެއެއް ފަދައިން. ކުރުގޮތަކައް ބުނާނަމަ އަޅުގަނޑުމެންނަށް ޤަބޫލުކުރެވިފައިވަނީ އަޅުގަނޑުމެން ދުވަހަކުވެސް، އެއްގޮތަކަށްވެސް ހިތާމައިގައި އުޅެގެން ނުވާނެކަމަށް. އަޅުގަނޑުމެންގެ ސިކުނޑިއަށް ވަދެފައިވަނީ އަޅުގަނޑުމެން އުޅެންޖެހޭނީ ވަރަށްވެސް އުފަލުގައި ކަމަށް. ކަލާނގެ އެއް ވާކަމާއި، އާޚިރަތް ދުވަސް ވާކަން ވަނީ އަހަރެމެންގެ މި އުފާތަކުން ބޭރުކޮށްލާފައި. އުފާވެރިކަމާއި ހިތްހަމަޖެހުން ގުޅުވިފައި މިވަނީ ވަރަށް ބޮޑައް ދުނިޔެއާ. އަހަރެމެންގެ ހުރިހާ ކަމެއްގެ މެދުގައި ދުނިޔެ ބާއްވާފައި ހުރިހާ ފޯކަސް އެއް މިވަނީ ދުނިޔެއަށް ދެވިފައި. ހުރިހާކަމެއްގެ ސެންޓާ އަކަށް ހެދިފައި މިވަނީ މިދުނިޔެ. މާނައަކީ އަހަރެމެނަށް ޤަބޫލު ކުރެވެނިއްޔޭ އަހަރެމެނަށް ލިބިފައިވާ ހުރިހާ އެއްޗަކީވެސް މި ދުނިޔެ ކަމަށް. އެހެންކަމުން މި ދުނިޔޭގެ އުފާތައް ވީހާވެސް އިތުރު ކުރުމަށް އަބަދާއި އަބަދު މަސައްކަތްކުރެވެނީ.. މިހެންވުމުން މި އުފާވެރިކަން ލިމިޓް ވެގެން މިދަނީ ހަމައެކަނި ދުނިޔެވީ އުފާވެރިކަމާ. (މެޓޭރިއަލްސްޓިކް އަދި ފިސިކަލީ ލިބޭ އުފާވެރިކަމާ)”\n“އަބަދު އުފަލުގައި އުޅެންޖެހޭ ކަމަށް މި ޤަބޫލުކުރެވޭ ޤަބޫލުކުރެވުން އަހަރެމެނަށް ވަރަށް ނެގެޓިވް ކަންކަމައް މަގު ދައްކާ.. ބައެއްފަހަރު މިކަމުން ވިސްނައިދެނީ ހިތާމައެއް ލިބޭ ހިނދު އަމިއްލަ ނަފްސައް އަނިޔާ ދޭން، ނުވަތަ މިއީ ވެގެން ވާނެ ކަމެއް ނޫންކަމަށް، މިކަމަށް ކޮންމެހެނެއް ހަދާފައިވެސް ފަރުވާއެއް ލިބެންޖެހޭ ކަމަށް، އަދި މިކަމަށް ކޮންމެހެނެއްވެސް ނިމުމެއް އަންނަންޖެހުމަކީ މަޖުބޫރު މާއްދާއެއް ކަމަށް ޤަބޫލު ކުރެވެނީ.. ބޭސްގުޅައެއް ކައިގެން ނަމަވެސް ނުވަތަ ވެކްސިނެއް ޖަހައިގެން ނަމަވެސް މި ހިތާމަތައް ފިލަން ޖެހޭކަމަށް ނުވަތަ ނިމެންޖެހޭ ކަމައް ޤަބޫލުކުރެވިފައި އޮންނަނީ.. އަޅުގަނޑު ބުނަން މި އުޅެނީ ޑިޕްރެޝަން ނުވަތަ އެހެން ނަފްސާނީ ބަލިތައް ނުވެޔެކޭ ނޫން. ޔަޤީނުންވެސް ނަފްސާނީ ބަލިތަކަކީ ހަޤީޤަތެއް. އަދި ފަރުވާ ކުރަންވެސް ޖެހޭ ކަންކަން. މި ޕޮއިންޓް ކޮށްދެނީ މި ފަދަ ބަލިތަކުގެ ފެށުން އަންނަގޮތް.”\n“ހިތާމަތަކަކީ ނޯމަލް ކަމެއް ނޫން ކަމަށް ޤަބޫލުކުރެވުމުގެ ސަބަބުން މައްސަލަ އުފެދޭ ސަބަބަކީ އަޅުގަނޑުމެން އިންސާނުންނަށް ދެއްވާފައިވާ މިފަދަ ކޮންމެ އިހްސާސެއްވެސް ދެއްވާފައިވަނީ އޭގައި އެތައް ހިކްމަތެއްވާ ސަބަބުތަކަކާއި ހުރެ ކަމަށްވާތީ. ހަޤީޤަތުގައި ކޮންމެ ކަމެއްގައިވެސް މައްސަލަ މި ކުރިމަތިވަނީ އެކަމެއްގައި އޮންނަ ހައްދުން ނެއްޓިގެން ދިއުމުން. އެ ލިމިޓް ފަހަނައަޅައި ދިޔުމުން. މިސާލަކަށް ބުނަޏްޏާ ރުޅި. “ރުޅި އައުން” މި އިހްސާސުގައިވެސް ފޮރުވިފައިވާ އެތައް ހިކްމަތެއްވޭ. މިސާލަކަށް ބުނަންޏާ އެ އިހްސާސް ދަންނަމީހުން، އެ އިހްސާސުން ނިކުމެދާނެ ނުބައި ނަތީއްޖާއަކުން ސަލާމަތްވުމަށް ރުޅި ގަދަވުމުގެ ކުރިން ފިޔަވަޅު އަޅާ. އެހެން ގޮތަކަށް ބުނަންޏާ މި އިހްސާސަކީ ގޯހެއް ހިނގާ ދިޔަ ނުދިނުމަށް މޯޓިވޭޓް ކޮއްދޭ އިހްސާސެއް. އެކަމަކު އޭގެ ބަދަލުގައި ރުޅި ކޮންޓްރޯލުން ނެއްޓި، އެ ރުޅި މީހާ ކޮންޓްރޯލް ކުރާ ހިސާބައް ދިޔުން. އެއީ މި މައްސަލަ ޖެހޭ ހިސާބަކީ.”\n“ހިތާމަޔާއި ހިތްދަތިކަމުގެ އިހްސާސްގައިވެސް ކަންތައް އޮތީ ހަމަ މި ގޮތައް. މިސާލަކަށް އަޅުގަނޑު ހުއްޓިހުރީ އަލިފާންގަނޑެއް ކައިރީގައި. އެހެންހުރެފައި އަޅުގަނޑު އެ އަލިފާންގަނޑައް ފަސްދީފައި އަނެއް ފަރާތައް އެނބުރުނީ. ހަމަ އެޔާއެކު އަޅުގަނޑުގެ އަތުގެ އުޅަނބޮށި އަލިފާންގަނޑުގައި ޖެހި ފިހުނީ. އަތް ފިހުނުކަން އަޅުގަނޑައް ބުނެދޭނެ އެއްޗަކީ ވީ ތަދު. ސަބަބަކީ އަޅުގަނޑުހުރީ އަނެއްފަރާތައް އެނބުރިކަމުން އަޅުގަނޑަކަށް އެ މަންޒަރެއް ނުފެންނާނެ. ނަމަވެސް އަނިޔާއެއް ވެއްޖެކަމާއި، އެ އަލިފާންގަނޑާއި ދުރައްދާން ވެއްޖެކަން އަޅުގަނޑައް އެ ބުނެދިނީ އެ އިހްސާސް ކުރެވުނު ތަދު. ވީމާ އެ ތަދުވާ ކަމުގެ އިހްސާސަކީ ﷲ އަހަރެމެނަށް ދެއްވި ބޮޑު ނިޢުމަތެއް. އެ ނިޢުމަތުން އަހަރެމެނަށް އެ މެސެޖް މި ލިބެނީ އެ ތަދުން ދުރުވުމަށް ފިޔަވަޅު އަޅަން އެބަ ޖެހޭކަން. ފިޒިކަލް ތަދާއި، އިމޯޝަނަލް ތަދާއި އަދި ނަފްސާނީ ތަދުވެސް މީ ހަމަ އެއް ގޮތަކައްވާ އެއްކަހަލަ އިހްސާސްތަކެއް. އެ ތަދުން ނުވަތަ ހިތާމައިން ދުރުވުމައްޓަކާ އަހަރެމެން އެބަޖެހޭ ފިޔަވަޅު އަޅަން. ބައެއް ފަހަރު ދިރިއުޅުމަށްވެސް ބަދަލުގެންނަންއެބަޖެހޭ.”\n“މިސާލަކަށް ވިސްނާލަމާ އެ ގޮތައް އަހަރެެމެނައް އެ ތަދު އިހްސާސް ނުވާނަމަ ދެން ވާނީ ކިހިނެއް. ބައެއް ފަހަރު ބައެއް ބަލިތަކުގެ ސަބަބުން މިސާލަކައް ހަކުރު ބަލިފަދަ ބައްޔެއްގެ ސަބަބުން ހަށިގަނޑުގެ ބައެއް ގުނަވަންތައް ވަރަށްބޮޑައް އައްސިވޭ. ނުވަތަ ބައެއް ގުނަވަންތަކުގެ އިހްސާސް އެއްކޮށް ކެނޑޭ. ބައެއް ފަހަރު މިފަދަ ހާލަތްތަކުގައި އެގޮތައް އިހްސާސްތައް ކެނޑުމުން އެ ހިސާބެއްގައި ވަރަށްބޮޑައް މައްސަލަތައް ޖެހި އެ ގުނަވަނެއް ހަށިގަނޑުން ވަކި ކޮށްލަން ޖެހޭތަންވެސް އެބަފެނޭ. އެ އައްސީގެ ސަބަބުން ނުވަތަ އެ ގުނަވަނެއްގެ އިހްސާސްތައް ކެނޑުމުގެ ސަބަބުން އެމީހަކަށް ނޭނގޭނެ އަދި އިހްސާސެއްވެސް ނުވާނެ އެތަނުގައި ކަމެއް ގޯސްކަމެއް. ފަރުވާ ކުރަންޖެހޭ ބައްޔެއް ނުވަތަ އިންފެކްޝަނެއްގެ އިހްސާސްވެސް އެފަދަ ހާލަތްތަކުގައި ނުކުރެވޭނެ. ބައެއްފަހަރު އަހަރެމެންގެ ތަދުތަކައްވެސް ވަނީ ހަމަ މިހެން. ރޫހާނީ ގޮތުންވެސް އަދި އިހްސާސްތަކައް ވިސިްނައިފި ނަމަވެސް ވަނީ ހަމަ މިހެންނޭ ބުނެވިދާނެ. ވަކި ހިސާބަކައް ދިޔުމުން ހިތް އައްސިވަނީ. އޭގެ އިހްސާސް ކުރުމުގެ ނިޒާމު މަރުވަނީ. ނެތިދަނީ..”\n“އިންސާނުން ހައްދަވާފައިވަނީ އެ އިންސާނުންގެ ރޫޙްގެ ހަމަޖެހުމަކީ ﷲމަތިން ހަނދުމަކުރުން ކަމުގައި ވާގޮތައް. އެހެންކަމުން އެ ފިތުރަތާއި ހިލާފައް އެކަލާނގެ އާއި ދުރުވެފައިވާ ރޫޙެއް ނަމަ އެ ރޫޙަކައް ފުރިހަމަ ހިތްހަމަ ޖެހުމެއް ނުލިބޭނެ. ބުނެދޭން ނޭނގޭ ކަހަލަ ހިތްދަތިކަމަކާއި އެކަނިވެރިކަމެއް އެފަދަ އިންސާނުންނަށް އިހްސާސް ކުރެވޭނެ. މިފަދަ ގިނަމީހުންނަށް އެމީހުންގެ އެ އެކަނިވެރިކަމުގެ ނުވަތަ ހިތްދަތިކަމުގެ ހަޤީޤީ ސަބަބެއް ނޭނގޭ. ވީމާ މިކުރާކަމަކީ އެ އިހްސާސްތަކުގެ އަސްލާ ހަމައަށް ދިއުމަކާއި ނުލާ އެ ތަދު ކަނޑުވާލުމައް މަސައްކަތްކުރަނީ. ބައެއްފަހަރު އަމިއްލަ ނަފްސައް އަނިޔާ ދީގެން ނަމަވެސް. އެ އެކަނިވެރިކަމުގެ އިހްސާސް ނުވަތަ އެ ހިތާމަ ކޮންމެވެސް ގޮތަކައް ކަނޑުވާލުމައް އެއް ގޮތުން ނުވެއްޖެއްޔާ އަނެއްގޮތުންވެސް މަސައްކަތްކުރާނެ. އެކިއެކި ދުނިޔެވީ ކަންކަމުން އެ އިހްސާސް ކެނޑުވޭތޯ އުޅޭނެ. ބައެއްފަހަރު ކޮންމެވެސް މީހެއްގެ ލޯބިން އެ އެކަނިވެރިކަން ފިލާތޯ ނުވަތަ ހިތްއެދޭ މަސައްކަތެއް ނުވަތަ ފޫހި ފިލާފަދަ ހޮބީ އެއް ނުވަތަ މިޔުޒިކް ނޫންނަމަ ޑްރަގްސްފަދަ ކަންކަމުގައި ވަގުތު ހޭދަކޮށްގެންވެސް އެ އިހްސާސް ކެނޑުވޭތޯ މަސައްކަތްކުރާނެ. މިފަދަ ކަންކަމުން އެ ތަދު ނުވަތަ އެކަނިވެރިކަން ފިލުމުގެ ބަދަލުގައި ބޮޑުވެ، އެންމެ ފަހުން ތިމާގެ ހިތް ހަރުވެ ނުވަތަ މަރުވެގެންދަނީ. އެ ހިތުގެ އިހްސާސް އެކީ ކެނޑި އެ މަސައްކަތްކުރަންވާ ގޮތައް މަސައްކަތް ކުރުން ހުއްޓެނީ. ސަބަބަކީ އެ ހިތައް ދިރުން ލިބޭ އެއްޗަކީ އޭގެ ވެރިފަރާތާއި ކައިރިވުން ކަމަށްވާއިރު އެކަން އެއްކޮށް ނެތިފިލާ ދިއުމުން އެ ހިތްމަރުވަނީ. އޭގެ ބޭނުން ކެނޑެނީ. ނުވަތަ ދިރުން ނެތިދަނީ.”\n“މިސާލަކައް މީހަކައް ދިމާވި ހަޤީޤީ ވާހަކައެއް ކިޔާލަދޭނަން. ނޫހުގައި ޖަހާފައި އޮތް ވާހަކަ އެއް މިއީ. މީހަކު ދިޔައީ އޭނާގެ ދަތުގައި ރިއްސާތީ ދަތުގެ ހާއްސަ ޑޮކްޓަރެއް ކައިރިއަށް. ޑޮކްޓަރު ބައްލަވާފައި ބުނުއްވީ އިންފެކްޝަން ހެދިފައި ހުރިކަމައް. އެހެންކަމުން ފަރުވާއެއްގެ ގޮތުން ބުނުއްވީ އެންޓި ބަޔޮޓިކް އަކާއި ތަދު ކަނޑުވާ ބޭސް ނަގައިގެން ކެއުމަށް. ނަމަވެސް އެމީހާ އަތުގައި އެ ދެ ބޭހައް ބޭނުންވާ ވަރަށް ފައިސާ ނެތުމުން ޖެހުނީ ކޮންމެވެސް އެއް ބޭހެއް ނަގަން. އެ މީހާ މިނެގީ ތަދު ކަނޑުވާ ބޭސް. އެކަމަކު އެ ބަލީގެ ފަރުވާޔަކީ ނުވަތަ އޭނާގެ އަނގައިގައި އުފެދިފައިވާ އިންފެކްޝަން ނައްތާލާނެ އެއްޗަކީ ޑޮކްޓަރު ދެއްވާފައިވާ އެންޓި ބަޔޮޓިކް. ނަމަވެސް މިމީހާ ޗޫސްކުރީ ހަޤީޤީ ފަރުވާއެއް ނޫން. ވަގުތީ ގޮތުން އެ އުނދަގޫ އަދި ތަދު ކަނޑުވާލުމައް ދީފައިވާ ބޭސް ބޭނުންކުރުމަށް. ވީމާ އޭނާ އެކަމުގައި މަރުވެގެންދިޔައީ. ހަޤީޤީ ފަރުވާ ނުލިބުމުގެ ސަބަބުން ބަލި ބޮޑުވެގެން ދިއުމުން. މި ވާހަކަ އަޅުގަނޑު މި ދައްކާ ވާހަކަތަކާއި މިވަނީ ވަރަށް ބޮޑައް ގުޅިފައި. މައްސަލައިގެ ހަޤީޤީ ރޫޓް ކޯސް އަށް ނުގޮސް ހަމައެކަނި ބޭރުފުށުން ވާ އުނދަގޫތައް ކަނޑުވާލުމަކުން އެ މައްސަލަ ހައްލެއް ނުވާނެ. ވާނީ ގޯސް.”\n“ބޭރުފުށުން މިފެންނަ ދުނިޔެވީ ކަންކަމާއި ގުޅިފައިވާ އުފާވެރިކަމަކީ ހަޤީޤީ އުފާވެރިކަމެއް ނޫން. ދުނިޔޭގައިވާހާ މަޖަލެއް ކުރެވުނަސް ހިތަކައް ހަޤީޤީ ހިތްހަމަ ޖެހުމެއް ނުލިބޭނެ. އެ ބުނެދޭން ނޭނގޭ އެކަނިވެރިކަމުގެ އިހްސާސާއި ހިތާމަވެރިކަމުގެ އިހްސާސް ފިލުވާނުލެވޭނެ. ހަޤީޤީ އުފާވެރިކަން ނުވަތަ އެތެރެފުށުގެ އުފާވެރިކަން ލިބި އެ ނުފިލާ ހިތާމަ ފިލައިގެންދާނެ ހަމައެކަނި މަގަކީ ﷲ މަތިން ހަނދުމަކުރުން. ހިތާމަތައް ފިލައިގެންދާނެ ހަމައެކަނި މަގަކީ އެކަލާނގެއާއި ކައިރީގައިވެވޭ ކަމުގެ އިހްސާސް. އިޙްލާސްތެރި ހިތަކުން އެކަލާނގެމަތިން ހަނދުމަކޮށް އިސްތިޣްފާރު ކުރުމުން ހިތައް އެތައް ހަމަޖެހުމެއް ލިބޭނެކަމާއިމެދު ޝައްކެއްނެތް.”\n“ދުނިޔެއާއި އާޚިރަތާއި އަޅާ ކިޔާނަމަ މި ދުނިޔެ ސިފަކުރެވޭނީ ޖަލެއްގެ ގޮތުގައި. ސަބަބަކީ މި ދުނިޔެއަކީ ނިމުން އަންނާނެ ތަނެއް. ބައެއް ފަހަރު އުފާވެރިކަން. އަނެއްބައިފަހަރު ހިތާމަ. ތަދުވުމާއި، އަނިޔާވުމާއި، ލޭއައުން އަދި މަރުވުންވެސް މި ހަޔާތުގައި ވޭ. މިއިން އެއްވެސް ކަމަކީ އެއްވެސް އިންސާނަކައް ނުވެ ނުދާނެ ކަންކަން. ނަމަވެސް އާޙިރަތުގެ ޙަޔާތަކީ އެއީ ނިމޭނެ ހަޔާތެއް ނޫން. އެ ހަޔާތުގައި މަރުވުމެއް ނުވޭ. ތަދާއި، ހިތާމަޔާއި ބިރުވެރިކަމެއްވެސް މުޢުމިނުންނަކައް އެ ހަޔާތުގައި ނުވޭ. ނަމަވެސް މި ހަޔާތުގައި ކިތަމެ ބޮޑު މުއްސަންޖަކަސް، ކިތަމެ މަތީ މަޤާމެއް ލިބި ކިތަމެ އުފަލެއްގައި އުޅުނު ނަމަވެސް ތަދާއި، ހިތާމަ އަދި ބިރަކީ ކޮންމެވެސް ދުވަހަކު އެ އިންސާނާއަށް ކުރިމަތިލާންޖެހޭނެ ކަންކަން.”\n“އެހަޔާތާއި މި ހަޔާތް އަޅާކިޔާއިރު މިތަން ޖަލަކައްވާ އެންމެ ބޮޑު އެއް ސަބަބަކީވެސް އެއީ. ޖަލުގައިވާ މީހަކީ ވަކި މުއްދަތަކައް އެތަނައް ލެވިފައިވާ މީހެއް. އޭނާގެ ހިތުގެ ހަމަޖެހުމަކަށްވާނީ އޭނާގެ އަމިއްލަ ގެ މަތިން ހަނދުމަކުރުމުން. އަދި އިންތިޒާރު ކުރާނީވެސް އޭނާ އެ ޖަލުން މިނިވަންވެ ގެއަށް ދެވޭނެ ދުވަހަކައް. މުއުމިނުންގެ ހާލަކީވެސް މިއީ ނޫންތޯ؟ ހިތުގެ ހަމަޖެހުމަކަށްވާނީ އެ ނިމުމެއްނުވާ ހަޔާތް ނުވަތަ ސުވަރުގޭގެ ފޮނި މީރުކަމުގެ މަތިން ހަނދުމަކުރުމުން. އަދި އަމަލުތައްވެސް ބަހައްޓާނީ އެހަޔާތައް ދެވޭނެކަން ޔަޤީންވާ ފަދައިން. އިބުނު ތަމިއްޔާ ވިދާޅުވެފައިވޭ “މި ދުނިޔެމަތީގައި ސުވަރުގެ ނުލިބުނު މީހަކައް އެ ހަޔާތުގައިވެސް ސުވަރުގެ ނުލިބޭނޭ”. މި ދުނިޔޭގައި ސުވަރުގެ މިލްކުވަނީ ކޮންމެފަދަ ހާލެއްގައިވެސް ﷲ މަތިން ހަނދާންކޮށް ހަމައެކަނި އެކަލާނގެއަށް ބަރޯސާވާމީހާއަށް. ﷲ އާއި ގާތުގައިވާ ކަމުގެ އިހްސާސާއި އެކަލާނގެ ނިންމެވުންތަކައް ހިތުގައިވާ ނުގުޑާ އިތުބާރަކީ ދެދުނިޔޭގެވެސް އުފާވެރިކަން. އެމީހެއްގެ ހިތް ﷲ ސުބްޙާނަހޫ ވަތަޢާލާގެ ހަނދާންތަކުން އެކަހެރި ނުވާ މީހާ އެއީ މިދުނިޔޭގައި ސުވަރުގޭގައި ވާ މީހަކީ. އެފަދަ މީހުން އާޚިރަތުގައިވެސް ވާނީ ސުވަރުގޭގައި.”\n“މި ދުނިޔެއަކީ ހަމައެކަނި އެމީހާގެ ދުނިޔެކަމަށް ދެކޭ މީހާ އަށް މި ދުނިޔެ ސުވަރުގެފަދައިން ވާން އެބަޖެހޭ. އެހެންނުންތޯ؟ އެފަދަ މީހުން ހިތާމައާއި ހިތްދަތިކަން އަދި ހިތްނޭދޭ ކޮންމެ ކަމަކީ ވެގެން ނުވާނެކަންކަން ކަމަށް ޤަބޫލުކުރޭ. ދުނިޔެއަކީ ހުރިހާ ގޮތަކުންވެސް ފުރިހަމަ އުފާވެރި ސުވަރުގެއެއްކަމަށް ޤަބޫލުކޮށް އެ އުފާވެރިކަން ހޯދުމަށް ކެނޑިނޭޅި މަސައްކަތްކުރާނެ. އަދި އެފަދަ މީހުން މި ދުނިޔެ ދޫކޮށްފަ ދާކަށް ބޭނުމެއް ނުވާނެ. ﷲ ޤުރުއާނުގައި އަންގަވާފައިވަނީ އެފަދަ މީހުން މަރުވާ ވަގުތުވެސް އެމީހުންގެ ފުރާނަތައް ހަށިގަނޑުން ގަދަކަމުން ނެރެވިގެންދާނެ ވާހަކަ. ނާޒިއާތު ސޫރަތުގައި މިވާހަކަ ބަޔާން ކުރައްވާފައިވާނެ. ސަބަބަކީ އެމީހުން އެ ހަށިގަނޑުން ނިކުންނަން ބޭނުން ނުވާތީވެ. ނަމަވެސް ތެދުވެރި މުސްލިމަކު މަރުވާހިނދު ކަންތައްވާނީ މީގެ އިދިކޮޅައް. ޖަލައް ލެވިފައިވާ މީހާ އެ ޖަލުން މިނިވަންވުމުން އެތަނުން ނުނިކުންނާކައް ނޫޅޭނެ ނޫންތޯ؟ ދުވެފައި ނަމަވެސް އޭނާ ބަލާނީ އޭނާގެ ދާއިމީ ގެއަށް ދެވޭތޯ. އޭނާގެ އުފަލާއި ހިތްހަމަ ޖެހުން ގުޅިފައިވާނީ އެ ދާއިމީ ގޮވެއްޗާއެކު.”\n“މި ހުރިހާ ކަމަކުންވެސް އަހަރެމެންނަށް އެނގެން ޖެހެނީ ތަދު، ހިތާމަ، އުފާވެރިކަން، ކަރުނަ މިފަދަ އެންމެހާ އިހްސާސްތަކެއްވެސް އެކަލާނގެ ލައްވާފައިވަނީ ހިކްމަތަކާއި އެކުގައިކަން. އެއްވެސް ސަބަބެއްނެތި އެކަލާނގެ އެއްވެސް އެއްޗެއް ނުއުފައްދަވާކަން.”\n“ދެން ސުވާލަކީ ކިހިނެއްހޭ މިފަދަ އިހްސާސްތަކާއި ކުރިމަތިލާނީ؟ ހިތާމަޔާއި ހިތްދަތިކަން.. ފުރަތަމަ ކަމަކައް މިފަދަ އިހްސާސްތަކަކީ އަޒާބެއްގެ ގޮތުން ކުރިމަތިވާ ކަންތައްތަކެއްގެ ގޮތުގައި ޤަބޫލުކުރުން. ނޫން. އެ ގޮތައް ޤަބޫލު ނުކުރާތި. ކުރިމަތިވާ އިމްތިޙާން ތަކަކީ ކުރެވުނު ފާފައެއްގެ ސަބަބުން ދުނިޔެމަތީގައި ލިބޭ އަޒާބެއްގެ ގޮތުގައި ޤަބޫލު ކުރުމަކީ ގޯހެއް. އެގޮތައް ޤަބޫލު ކުރާނަމަ އެ ޤަބޫލު ކުރެވެނީ އެކަލާނގެ ފޮނުއްވި ނަބީންނާއި ރަސޫލުންނައްވެސް ކަންކަމާއި ކުރިމަތިލާންޖެހުމަކީ އަޒާބެއްގެ ގޮތުގައިކަމަށް. ނަޢޫޒުބިﷲ. މިއީ ވަރަށް ނުބައި ވިސްނުމެއް. އެންމެ ގިނަ އިމްތިޙާންތަކާއި ކުރިމަތިލާން ޖެހުނު ބޭކަލުންނަކީ އެބޭކަލުން. ރަސޫލާގެ (ޞ.ޢ.ވ) ހަދީޘެއްގައިވަނީ އިންސާނުންނަށް އިމްތިޙާންތަކާއި ކުރިމަތިލާންޖެހެނީ އެބަޔެއްގެ އީމާންތެރިކަމާއި އެއްވަރައްކަމައް. އެންމެ ބޮޑެތި އިމްތިޙާން ތަކާއި ކުރިމަތިލާން ޖެހޭނީ ރަސޫލުންނައްކަމައް. އެއަށްފަހު އީމާންތެރިކަމުން އެޔާއި ޖެހުނު މަތީ މީހުންނަށްކަމައް. އަދި އެއަށްފަހު ދެންވެސް ހަމަ އެފަދައިން ކަމަށް.”\n“އަހަރެމެނައް ދިމާވާ އިމްތިޙާން ތަކުގެ ސަބަބުން ﷲ މަތިން އިތުރައް ހަނދާންވެ އެކަލާނގެއާއި ކައިރިވެވޭނަމަ އެ އިމްތިޙާން ތަކަކީ އެމީހަކައްވާ ނިޢުމަތްތަކެއް. އެ އިމްތިޙާން ތަކުގެ ސަބަބުން ﷲ މަތިން އިތުރައް ހަނދާންވެ، ނަމާދާއި ދުޢާތަކައް ކުރިއަށްވުރެ ބޮޑައް އިސްކަންދެވި ދީނުގައި ސާބިތުވުމަށް އަދި ﷲގެ ރުހުން ހޯދުމަށް އިތުރައް މަސައްކަތްކުރެވޭ ކަމަށް ވާނަމަ އެ މީހެއްގެ ހިތައް ހަމަޖެހުން ލިބި ހިތުގައި ހަރުލާފައިވާ ހިރަފުސްތަކުން އެ ހިތް ސާފް ކޮށްދޭނެ. ދިރިއުޅުން ފަސޭހަވެގެންދާނެ. ނަމަވެސް މީގެ އިދިކޮޅައް އެފަދަ އިމްތިޙާން ތަކުގެ ސަބަބުން އެމީހަކު ދީނާ އިތުރައް ދުރުވެ ﷲ އާ ދުރައްދަނީ ކަމުގައިވާނަމަ އޭނާގެ ހިތާމަތައްވާނީ އިތުރު. އެފަދަމީހުން ހިތް އެކަނިވެރިކަމުން ސަލާމަތްކުރުމަށް އެތައް ނުބައިގޮތެއް އިޚްތިޔާރު ކުރެވޭތަން ފެނޭ..”\n“ވީމާ ހިތާމަޔާއި ހިތްދަތިކަމުން ސަލާމަތްވުމަށް ފުރަތަމަ ދާންވީ އެހިތައް ދިރުން ގެނެސްދޭ ކަންކަމަށް. އެއީ އިއްޔެގައިވެސް އަލި އަޅުވާލި ފަދައިން ﷲމަތިން ހަނދުމަކުރުން ގިނަ ކުރުން. ޤުރުއާނާއި ހަދީޘުން އަހަރެމެނައް މިފަދަ ކަންކަމުން ސަލާމަތްވެވޭނެ އެތައް މަގެއް ދައްކަވާފައިވޭ. ރަސޫލުންނާއި ނަބީ ބޭކަލުން އެބޭފުޅުންގެ އިމްތިޙާންތަކުގައި އަމަލު ކުރެއްވި ގޮތްތަކާއި، ކުރެއްވި ދުޢާތަކުގައި ހިފަހައްޓަވާ. އަދި ރަސޫލާގެ އެތައް ހަދީޘަކުން ވަކި ހާލަތްތަކުގައި ކުރާނެ މޮޅެތި އެތައް ރީތި ދުޢާތަކެއް އަހަރެމެނާއި ހިސާބައް އައިސްފައިވޭ.”\n“އެއީ ފުރަތަމަ ކަންތައްތައް. ދެން އިއްޔެގެ ވާހަކާގައި ކަމަކައްފަހު ކަމެއް ބުނެދިނިން. ހަމައެކަނި ނަމާދާއި ދުޢާ އަދި ޒިކުުތަކުން ނުނިމޭނެ. އެމީހެއްގެ ދިރިއުޅުމުގެ ބައެއް އާދަތައްވެސް އެބަ ބަދަލު ކުރަންޖެހޭ. އަދި ބައެއްފަހަރު ދިރިއުޅުމަށްވެސް އެތައް ބަދަލެއް ގެންނަން އެބަޖެހޭ.. އެއީ ބައެއްފަހަރު ޓޮކްސިކް މީހަކާއި ގުޅުން ކަނޑާލުން، ނުބައި އާދައެއްކަމައްވާ މަސްތުވާތަކެއްޗާ ދުރައްދިޔުން ފަދަ ވަރަށް އުނދަގޫ ބަދަލަކައްވެސް ވެދާނެ. އެކިމީހުންނާއި ކުރިމަތިވާނީ އެކި ކަންކަން. މިއިން ކޮންމެ ކަމެއްގައިވެސް ތިބާގެ އަމިއްލަ ނަފްސުގެ ރޫޙާނީ ބަދަލުތައް ވަރަށް މުހިންމު. ތިބާ މީހުންނަށް ނުވަތަ ކަންކަމައް ރިއޭކްޓް ކުރާގޮތައްވެސް ބަދަލު ގެންނަން ވަރަށް ގިނަފަހަރު އެބަ ޖެހޭ. މިފަދަ ބަދަލުތައް ގިނަ ފަހަރު ގެނެވޭނީ ވަރަށް ކެތްތެރިކަމާއިއެކު ވަރަށް އަޒުމް ވަރުގަދަކޮށްގެން. އަދި ބައެއްފަހަރު ނަފްސާނީ ޑޮކްޓަރުންގެ ވެސް އެހީތެރިކަން ބޭނުންވާނެ. ހަމަހުރެފައި މެޖިކެއްހެން ބަދަލުވާނެ ކަންކަމެއް ނޫން މިއީ.”\n“ހިތާމައިގެ ވާހަކަ ދައްކާއިރު އޭގެ އިދިކޮޅައްވެސް ވިސްނަމާ ހިނގާ.. އުފާވެރިކަމަކީ ކޮބާ؟ އުފާވެރިކަން އަހަރެމެން ދެކެނީ ކޮންފަދައަކުން؟ އަހަރެމެން އުފާވެރިކަންކަން ކަމައް ޤަބޫލުކުރަނީ އަހަރެމެން ބޭނުންވާފަދަ ކަމެއް މެދުވެރިވެއްޖެނަމަ. ނުވަތަ އަހަރެމެން ބޭނުންވާ އެއްޗެއް ލިބޭ ހާލަތެއްގައި އަހަރެމެން ވަރަށް އުފާވޭ.. މިސާލަކައް އަހަރެމެން ބޭނުންވާ ކޮލެޖަކުން ސްކޮލާރޝިޕެއް ލިބުނީމާ ނުވަތަ ބޭނުންވެގެން އެދުނު ކޯހުން ޖާގަ ލިބުނީމާ އުފާވެރިކަން އެބަ ލިބޭ.. ނުވަތަ ވަރަށް ލޯބިވާ މީހަކާއި ކައިވެނީގެ ގޮތުން ގުޅެވުނީނަމަވެސް ވަރަށް އުފާވާނެ. ނުވަތަ ވަރަށް ބޭނުންވާ ވަޒީފާއެއް އެންމެ ބޭނުންވާ ތަނުން ލިބުނީމަވެސް ވަރަށް އުފާވާނެ. ބުނެދޭން މިއުޅެނީ އަހަރެމެނައް އުފާވެރިކަން މިލިބެނީ އަހަރެމެން ބޭނުންވާގޮތަކައް ބޭނުންވާކަމެއް ދިއުމުންނޭ. ނުވަތަ ބޭނުންވާ އެއްޗެއް ބޭނުންވާ މިންވަރަކައް ލިބުމުންނޭ. މީގެ އިދިކޮޅައް، އަހަރެމެން ބޭނުންވާ ކަމެއް ނުވެއްޖެނަމަ ނުވަތަ ބޭނުންވާ އެއްޗެއް ނުލިބިއްޖެ ކޮންމެ ފަހަރަކުވެސް ދެރަވެވޭ.. އެހެންނު. ދެން އަމިއްލަ ނަފްސައް ސުވާލު ކޮށްލަބަލަ. މިދުނިޔޭގައި ހިނގާނެ ހުރިހާ ކަމަކީ ތިބާ ބޭނުންވާނެ ގޮތައް ހިނގާނެކަންކަންތޯ؟”\n“ޔޫނުސް ސޫރަތުގެ 62 އާޔަތުގެ މާނައިގައިވަނީ “ދަންނާށެވެ! ހަމަކަށަވަރުން ﷲގެ ވަލިއްޔުންގެ މައްޗަކައް އެއްވެސް ބިރެއް ނެތެވެ. އަދި އެއުރެންނީ ހިތާމަ ކުރާނޭ ބަޔަކު ކަމުގައިވެސް ނުވެއެވެ.” މި އާޔަތުގައި މި ބުނަނީ ޔަޤީނުންވެސް ﷲގެ ވަލިއްޔުން، (ﷲދެކެ ލޯބިވެވޮޑިގެންވާ އެކަލާނގެއާއި ގާތް މީހުން) އެމީހުންނަކީ ބިރުގަންނާނެ ބައެއްވެސް ނޫނޭ. އަދި ހިތާމަކުރާނެ ބައެއްވެސް ނުނޭ. މީހުން އާންމުކޮށް ބިރުގަންނާނީ ކުރިއަށް ވެދާނެ ކަންކަމާއި ވިސްނާފައި. މިސާލަކައް ކޮރޯނާ ވައިރަސް ޖެހިދާނެތީ ގަންނަ ބިރު، ނުވަތަ މައްސަލަޖެހިފައިވާ ދެމަފިރިންނަމަ ވަރިއާއިހަމައަށް ގޮސްފާނެކަމުގެ ބިރު. އަދި ގިނަފަހަރު ހިތާމަކުރެވޭނީ މާޒީގައި ހިނގާފައިވާ ކަންކަމާމެދުގައި ވިސްނާފައި. މިސާލަކައް މާޒީގައި ކުރެވުނު ގޯސްކަމަކާއިމެދު ހިތާމަކުރުން ނުވަތަ މާޒީގެ ހިތްދަތި ހާދިސާއެއް ހަނދާންވުމުން ހިތާމަކުރުން. މިއާޔަތައް ވިސްނައިފި މީހަކައް މިލިބޭ ދަރުސަކީ ﷲގެ ވަލިއްޔަކުނަމަ މިއިން އެއްވެސް ކަމަކާއިމެދު ވިސްނާ، ބިރުގަނެ އަދި ދެރަވެ ނަހަދާނެކަމުގައި. ސަބަބަކީ އެފަދަ މީހުންނައް އެބައެނގޭ ﷲ އީ ހުރިހާކަމެއް އެންމެ މޮޅައް ދެނެވޮޑިގެންވާ ރަސްކަލާނގެ ކަމާއި، އަދި އެންމެ ޙިކްމަތްވަންތަ ރަސްކަލާނގެކަން. ޢިލްމުގެ ގޮތުންވެސް އަދި ކަންކަން ދެނެވޮޑިގަތުމުގައިވެސް އަހަރެމެނައްވުރެ އެތައްގުނައެއް އެކަލާނގެ ކުޅަދުންވަންތަކަން އެފަދަ މީހުން ޤަބޫލުކުރާނެ. އަހަރެމެން އަހަރެމެންގެ ލިމިޓެޑް ވިސްނުމަށް ކަންކަމުގެ ވާނުވާ ނޭނގުނުނަމަވެސް ﷲއީ ހުރިހާކަމެއްގައި އެންމެ ރޭވެވުންތެރިކަން މޮޅު ރަސްކަލާނގެކަން ޤަބޫލުކުރަންޖެހޭ. މިގޮތައް ޤަބޫލު ކުރެވޭނަމަ އަހަރެމެންގެ ދުޢާތައް އިޖާބަ ނުވިނަމަވެސް ނުވަތަ އަހަރެމެން ބޭނުންކަމެއް ނުވިނަމަވެސް ހިތާމައެއް ނުކުރާނެ. ސަބަބަކީ އެއީ ﷲގެ ރޭއްވެވުންކަން އެމީހަކައް ވިސްނި އެކަލާނގެއަށް އިތުބާރުކޮށް ވަކީލުކުރާނެ. ﷲ ތިބާގެ މަންމައަށްވުރެވެސް ތިބާދެކެ ލޯބިވެވޮޑެންވާހިނދު ތިބާއަށް ހިތާމައެއް ކުރިމަތި ކުރައްވާނޭކަމައް ޤަބޫލު ނުކުރޭ. އެކަލާނގެއަށް އިތުބާރުކޮށް ވަކީލުކޮށް އަދި އަމަލީ ގޮތުން ދުޢާ އާއިއެކު ތި ހިތާމަތަކުން ސަލާމަތްވުމަށް މަސައްކަތްކުރޭ. ޔަޤީނުންވެސް އިޙްލާސްތެރިންގެ އަޑު އެކަލާނގެ އައްސަވާނެކަން ޔަޤީން.”\nއެ އުޚްތާގެ ވާހަކަ ނަމާދު ވަގުތައް ނިންމާލި އިރުގައި ހުރިހާ ބައިވެރިންވެސް ތިބީ ދިރިއުޅުމުގެ އެތައް ޞޮފްހާތަކެއްގެ ހިތްދަތިކަމުން އަރައިގަނެވޭނެ އަލިމަގު ލޮލުކޮޅައް ފެންނަ ހިސާބުގައެވެ. ދެން އޮތީ ހިތްވަރު ކޮށްގެން އެމަގުން އެއަލީގެ އަސްލާއި ހަމައަށް ވާސިލު ވެވޭތޯ އަމަލުން މަސައްކަތް ކުރުމެވެ.\nއެހަނދާން ފޮހެވޭތޯ ބެލިޔަސް… 1\nބިރުވެރި ލޯބި September 6, 2018\nއަންވާރު ސީސަން2(ހަތަރުވަނަ ބައި)\nއެހެނިހެން ދީނީ July 4, 2017\nއުޖާލާވެގެންދިޔަ ޙަޔާތް (1)\nހިތާމަ ލޯބި May 16, 2018\nދިމްޔާ (2ވަނަ ބައި )\nލޯބި August 15, 2015


Dhan Jahsaa Maraalumah Fahu Moodhah Ehlaalaafai Oiy Bulhaleh Male' In Fenijje - Vaguthu\nކޮވިޑް-19: އަދަދުތައް އަދިވެސް މަތީގައި! - 10 ގަޑިއިރު ކުރިން\nދަން ޖައްސާ މަރާލުމަށްފަހު މޫދަށް އެއްލާލާފައި އޮތް ބުޅަލެއް މާލެއިން ފެނިއްޖެ\n1 އަހަރު ކުރިން ( ޖެނުއަރީ 18, 2019 )\nދަންޖައްސާފައި އެއްލާލާފައި އޮތް ބުޅާ\nއަނިޔާވެރިކޮށް ދަން ޖައްސާ މަރާލާފައި އޮތް ބުޅަލެއް، މާލޭގެ މޫދުގެ ސަރަޙައްދުން ފެނިއްޖެއެވެ. އަނިޔާވެރިކޮށް މަރާލާފައި އޮތް މި ބުޅާ ފެނިފައިވަނީ ސިޓްރަން ބައި ލެމަންގްރާސް އާ ދިމާލު މޫދުންނެވެ.\n"ވަގުތު" އަށް މައުލޫމާތު ދިން މީހަކު ބުނި ގޮތުގައި މި ބުޅާ މަރާލާފައިވާކަމަށް ބެލެވެނީ ދަން ޖައްސައިގެންނެވެ. އެގޮތުން، ބުޅަލުގެ ކަރުގައި ވާގަނޑެއް އައްސާފައި އިން މަންޒަރު ފެނުނުކަމަށް އޭނާ ބުންޏެވެ.\n"ޔަޤީނުންވެސް ކަރުގައި (ބުޅަލުގެ) ފަށެއް އައްސާފައި އިން މަންޒަރު ވަރަށް ފުރިހަމައަށް ފެނުނު." "ވަގުތު" އަށް މައުލޫމާތު ދެމުން އޭނާ ބުންޏެވެ.\nމީގެއިތުރުންވެސް، އޭނާ ބުނީ މި ބުޅާ ފެނުނީ މެންދުރުފަހު ކޮފީއަށް އެރެސްޓޯރަންޓަށް ދިއުމުންކަމަށެވެ. އަދި އޭރު ގަޑިން ވާނީ 03:15 ކަމަށްވެސް އޭނާ ބުންޏެވެ. މީގެއިތުރުންވެސް، އެމީހާ "ވަގުތު" އަށް މައުލޫމާތު ދެމުން ބުނީ އޮޔާއެކީ މި ބުޅާ، ސިނަމާލެ ބްރިޖާ ދިމާއަށް ދާކަމުގައެވެ.\nދާދިފަހުން، އަނިޔާވެރިކޮށް ބުޅާ މެރުމުގެ ގިނަ އަދަދެއްގެ މައްސަލަތަކެއް، މާލެއާއި އަތޮޅުތެރޭގެ ރަށްތަކުން ފެންމަތިވެފައިވެއެވެ. އަނިޔާވެރިކޮށް މިކަން ކުރާ މައްސަލަ ފުލުހަށްވެސް ހުށަހަޅާފައިވެއެވެ. އެހެންނަމަވެސް، އެކަމާ ގުޅިގެން ފިޔަވަޅެއް އެޅިކަން ފުލުހުން ހާމަކޮށްފައި ނުވެއެވެ.\nޖަނަވާރަށް އަނިޔާ ކުރުމަކީ ޤާނޫނީ ގޮތުންވެސް މަނާ ކަމެކެވެ.\nބުޅާ މަރާއިރު އެމަންޒަރު ނުފެނޭ، ފެނުނީ ވާލެއް މެރި މަންޒަރު، އިންސާފުކޮބާ؟\nފުލުހުންގެ އިދާރާ ކުރިމަތިން ފެނުނު ބުޅަލެއްގެ ވެރިފަރާތް ހޯދަނީ\nބުޅަލުން ޖެހޭ ބަލިތައް ރާއްޖޭގައި ގިނަ\nޖެނުއަރީ 18, 2019 16:15\nޢަވަހަޣް ތަހުގީގުފަށަންވީ ތިއައީ ބޮޑުކަމެ\nޖެނުއަރީ 18, 2019 16:16\nޢަވަހަޣް ތަހުގީގުފަށަންވީ ތިއައީ ބޮޑުކަމެބުޅާސަރުކާރަޣް ވަރަޣް ކަންތަބޮޑުވާނެ ކިބޫގެ ބުޅާސަރުކާރު\nޖެނުއަރީ 18, 2019 16:27\nތިއުޅެނީ ވަޅިޖަހާ މީހަކު މަރާނުލެވިގެން އުޅޭ ބައެއް. ޖަނަވާރެއް މަރާލައިގެންވެސް ހިތްހަމަޖައްސާލުމަށް ބޭނުންވާ ސިކު ބަޔަކު ކުރާކަމެއްކަމަށް ބެލެވެނީ\nޖެނުއަރީ 18, 2019 16:45\nޒިނޭކުރުމާ ރާބުއިމަކީ މުސްލިމުންނަށް ހަރާންކަމެއް މަނާވެސް ކަމެއް ހުއްޓުވޭތަ؟\nޖެނުއަރީ 18, 2019 19:39\nތިޔައީ ކޮށްގެންވާނެ ކަމެއް ނޫން، އެކަމަކު އިންސާނަކު މަރައިގެން ނުވާ ދެރަ ބުޅަލެއް މަރައިގެން ތިވަނީ.


Annaaru: Meeru, Adhi Ehaa Gina Faidhaa Ves Libey Meyvaa Eh!\nއަންނާރު: މީރު، އަދި އެހާ ގިނަ ފައިދާވެސް ލިބޭ މޭވާއެއް!\n8 މަސް,3ދުވަސް,2ގަޑި, 53 މިނެޓް, 27 ސިކުންތު ކުރިން 2250ފަތޯނާ ފާއިޒް\nމޭވާތަކުގެ ތެރެއިން އަންނާރަކީ ވަރަށް މީރު މޭވާއެއް ކަމަށް ގިނަ މީހުން ގަބޫލް ކުރެއެވެ. އަންނާރަކީ ހަމައެކަނި މީރުމޭވާއެއް ނޫނެވެ. އަންނާރު ކެއުމުން ސިއްހީގޮތުން ވަރަށް ގިނަ ފައިދާތަކެއް ހަށިގަނޑަށް ލިބެއެވެ.\nއަންނާރުގައި އެންޓި އޮކްސިޑެންޓް، އެންޓި ވައިރަލް، އަދި އެންޓި ޓިއުމަރ މާއްދާތައް އެކުލެވިގެންވެއެވެ. ވިޓަމިންއަށް ބަލާއިރު، އަންނާރު ކެއުމުން ވިޓަމިން އޭ، ވިޓަމިން ސީ އަދި ވިޓަމިން އީ ހަށިގަނޑަށް ލިބެއެވެ. އަންނާރު ކެއުމުން ހަށިގަނޑުގައި ލޭ ދައުރުކޮށްދިނުމަށް އެހީތެރިވެދެއެވެ. ގިނަ ދުވަސްތަކެއް ވަންދެން ބަލިމަޑުކަމެއްގައި އުޅެފައިވާ މީހަކަށް އަންނާރު ކެއުމަށް ޑޮކްޓަރުން އިރުޝާދު ދެނީ، އަންނާރަކީ ގައިގައި ވަރުޖައްސާދޭ މޭވާއަކަށްވާތީއެވެ.\nކަރުގައި ރިއްސުމާއި، ގައިގެ ހަން ސާފު ކުރުމަށާއި، ގައިގެ ތަންތަނުގައި ރިހުން ފަދަ ކަންކަމަށް ފަރުވާއެއްގެ ގޮތުގައި އަންނާރު ބޭނުން ކުރުމަކީ އެތައް ޒަމާނެއްކުރިން ފެށިގެން ދުނިޔޭގެ އެކި ކަންކޮޅުތަކުގައި ދިރިއުޅޭ މީހުން ކުރަމުން އަންނަ ކަމެކެވެ.\nއަންނާރުން ލިބޭ އިތުރު ފައިދާތަކުގެ ތެރޭގައި ހިތުގެ ބަލިތަކުން ދުރުކޮށްދިނުމާއި، އެނީމިއާ، ކެންސަރު އަދި ހަކުރުބަލިން ސަލާމަތް ކޮށްދިނުން ހިމެނެއެވެ. ހަޖަމް ކުރުމުގެ މައްސަލަތައް ދިމާވާ މީހުން އަންނާރު ކެއުމަކީ އެމައްސަލަތަކުން ދުރުކޮށްދޭނެ ކަމެއް ކަމަށް ސިއްހީ މާހިރުން ބުނެއެވެ. ބޭރަށް ހިންގުން ފަދަ ބަލިތަކަށްވެސް އަންނާރަކީ ވަަރަށް ރަނގަޅު ފަރުވާއެކެވެ.\nދަތްތަކަށް ދިމާވާ ތަފާތު މައްސަލަތައް ހައްލު ކުރުމަށް އަންނާރު އެހީތެރިވެދެއެވެ. އަންނާރުގައި އެކުލެވިގެންވާ އެންޓި ވައިރަލް އަދި އެންޓި ބެކްޓީރިއަލް މާއްދާތަކުގެ ސަބަބުން ދަތް ފަނިކެއުން ފަދަ މައްސަލަތަކުން ދުރުކޮށްދޭ ކަމަށް ސިއްހީ ތަޖުރިބާކާރުން ވަނީ ހާމަކޮށްފައެވެ.\nއަންނާރަކީ މާބަނޑު އަންހެނުންވެސް ކެއުމުގައި ބޭނުންކުރުމަށް ވަރަށް މުހިއްމު މޭވާއެކެވެ. މާބަނޑު އަންހެނުން އާއްމުކޮށް އަންނާރު ކެއުމަކީ ތުއްތު ކުއްޖާގެ ބަރުދަން އިތުރުކޮށްދީ، އަދި ދުވަސް ނުފުރާ ވިހެއުން ފަދަ މައްސަލަތަކުން ދުރުކޮށްދޭނެ ކަމެކެވެ. އެހެންކަމުން، ކޮންމެ ދުވަހަކުވެސް ކެއުމުގައި ތިބާ ބޭނުންކުރާ ކާބޯތަކެތީގެ ލިސްޓަށް އަންނާރު އިތުރުކުރުމަކީ ވަރަށްވެސް މުހިއްމު ކަމެކެވެ.\n3 ދުވަސް ކުރިން 209 0


ލަންދޫސްކޫލްގެ މިއަހަރުގެ އިންގްލިޝްޑޭ އިއްޔެ ފަށައިފި. | Landhooinfo\nލަންދޫސްކޫލްގެ މިއަހަރުގެ އިންގްލިޝްޑޭ އިއްޔެ ފަށައިފި.\nލަންދޫސްކޫލްގެ މިއަހަރުގެ ޤުރުއާން މުބާރާތުގެ ނަތީޖާ ފާޅުކޮށްފި.\nއިންގްލިޝްޑޭ 2012 ގެ ތެރެއިން / ފޮޓޯ: ލަންދޫއިންފޯ\nނ.ލަންދޫ ސްކޫލްގެ އިންގްލިޝްޑޭ 2012 އިއްޔެ އެސްކޫލްގައި ފަށައިފިއެވެ. އިންގްލިޝްޑޭ ގެޕްރޮގްރާމްތައް ފެށިގެން ދިޔައީ އިއްޔެ މެންދުރު ފަހު 1:15 ގައި ކަމަށް ލަންދޫސްކޫލުން މަޢުލޫމާތު ދެއްވައެވެ.\nއިންގްލިޝްޑޭ ފެށުމުގެ ރަސްމިއްޔާތު އިއްޔެ އެސްކޫލްގައި ބޭއްވިއިރު އެރަސްމިއްޔާތަށްވަނީ ގިނަދަޢަދެއްގެ ދަރިވަރުންނާއި، ބެލެނިވެރިންނާއި، އަދި ސްކޫލުގެ ސްޓާފުން ހާޒިރުވެފައެވެ.\nރަސްމިއްޔާތުގެ ޗީފްގެސްޓަކީ ނ.ލަންދޫކައުންސިލްގެ ރައީސް އަލްފާޟިލް މުޙައްމަދު ފަޔާޟު އެވެ. ފަޔާޒުގެ އިތުރުން ސްކޫލްގެ ޕްރިންސިޕަލާއި، ސީނިއަރ ސްޓާފުންނާއި، އަދި އިންގްލިޝް ކްލަބްގެ އިންޗާޖުން އެ ރަސްމިއްޔާތުގައި ވާހަކަދެއްކެވިއެވެ. ހުރިހާބޭފުޅުންގެ ވާހަކައިގާވެސް މައިގަނޑު ގޮތެއްގައި ބައްލަވާލައްވާފައިވަނީ އިންގްލިޝްޑޭ އެއް ބޭއްވުމުގެ މުހިއްމުކަމުގެ މައްޗަށެވެ.\nލަންދޫސްކޫލުން މަޢުލޫމާތު ދެއްވާގޮތުގައި މިއަހަރުގެ އިންގްލިޝްޑޭގެ ހަރަކާތްތައް3ދުވަހަށް ދިގުދެމިގެންދާނެއެވެ. އެހެންއަހަރުތަކެކޭވެސް އެއްގޮތަށް މިއަހަރުވެސް ސްޕީޗް ކޮމްޕެޓިޝަންއާއި، ޕޮޔަމްރީޑިން އާއި، ސްޓޯރީރީޑިން އާއި، ނިއުސްރީޑިން ފަދަ އައިޓަމް ތަކާއި، ޑްރާމާ ކޮމްޕެޓިޝަން ވެސް އޮވެއެވެ. ކޮންމެ އިވެންޓެއްގައިވެސް ވާދަކުރަނީ ސްކޫލްގެ3ހައުސްއިން ކުދިން ތަމްސީލްކޮށް ވާދަކުރާ ގޮތަށެވެ. ކުދިން ގްރޫޕްކުރެވިފައިވަނީ ކުދިންގެ ޢުމުރުފުރާއަށް ބަލައި އެކި ގްރޭޑްތައް ވަކިންކަމަށްވެސް ލަންދޫސްކޫލުން މައުލޫމާތު ދެއްވައެވެ.\nއެސްކޫލުން ބުނީ އިންގްލިޝްޑޭގެ ހަރަކާތްތަކަށް މިއަހަރު ބެލެނިވެރިންގެ ފަރާތުންވެސް ވަރަށްބޮޑު ތަރުހީބެއް ލިބިފައިވާކަމަށާއި، އަދި ދަރިވަރުންވެސް ވަރަށް ޝައުޤުވެރިކަމާއެކު އިވެންޓްތަކަށް ވަރަށްފުރިހަމައަށް ތައްޔާރުވެފައިވާކަމަށެވެ.\nލަންދޫސްކޫލްގެ މިއަހަރުގެ ޤުރުއާން މުބާރާތް ފެށިގެން ކުރިއަށް އެބަދޭ\nލަންދޫ ސްކޫލުގެ މިއަހަރުގެ ޤުރުއާން މުބާރާތް ފެށިގެން ކުރިއަށްއެބަދެއެވެ. މުބާރާތް ފަށާފައިވަނީ މިދިޔަ ހޯމަދުވަހުގެ މެންދުރުފަހު 1:45 ގައެވެ. މި …


Kuni Madhukohdhevva, Kuni Nagaanee 12 in2ah: WAMCO - Vaguthu\nކުނި މަދުކޮށްދެއްވާ، ކުނި ނަގާނީ 12 އިން2އަށް: ވެމްކޯ\nކޮވިޑް-19 އާއި ގުޅިގެން ވެމްކޯ އިން ނޫސްވެރިން އަށް މައުލޫމާތު ދެއްވަނީ:-ވަގުތު އިމޭޖަސް - މުހައްމަދު އަފްޒަލް\nކޮވިޑް 19 އާއި ގުޅިގެން މާލެ ސަރަހައްދު ފުރަބަންދު (ލޮކްޑައުން)ކޮށްފައި އޮތް އިރު އާއްމު ގޭގެއިން ކުނި ނަގާނީ ކޮންމެ ދުވަހެއްގެ ވެސް މެންދުރު 12އިން2އަށް ކަމަށް ވެމްކޯގެ މެނޭޖިން ޑިރެކްޓަރ އާދަމް މުހައްމަދު ވިދާޅުވެއްޖެއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމެއްގައި އޭނާ ވަނީ ރޯދަ މަހުވެސް ކުނި އިތުރުވާ ކަމަށާއި، މި ވަގުތު ގޭގައި ގިނަ ބަޔަކު ތިބެން ޖެހުމުން ކުނި އިތުުރުވާނެ ކަމަށް ޤަބޫލުކުރައްވާކަމަށް ވިދާޅުވެފައެވެ.\nއެހެންނަމަވެސް ވީވަރަކުން ކުނި މަދުކޮށްދިނުމަށް އާދަމް ވަނީ އިލްތިމާސްކުރައްވާފައެވެ. އަދި ކުނި ރަނގަޅަށް ޕެކް ކުރުމަށް އިތުރު ސަމާލުކަމެއް ދެއްވުމަށް ވެސް އޭނާ އެދިލެއްވިއެވެ.\nއާދަމް ވިދާޅުވީ، އާންމު ގޮތެއްގައި ބޭރަށް ކުނި ނެރުމުން އެއަށް ބުޅާތައް އަރާ ކޮތަޅުތައް ހަލާކުކޮށްލުން ފަދަ ކަންކަން ދިމާވުމަކީ ވާ ކަމެއް ކަމަށާއި، ވެމްކޯއިން ކުނި ގެއިން ބޭރަށް ނެރެން ބުނި އިރު އެންމެ ބޮަޑަށް ވިސްނި އެއްކަމަކީ އެއީ ކަމަށެވެ.\nއަދި މުވައްޒަފުންނަށް އުނދަނގޫވީ ކަމަށްވީނަމަވެސް މެންދުރު 12އިން 2އަށް ކުނި ނަގަން ނިންމީ ވީހާވެސް ހޫނު ގަޑިއެއްގައި އެ މަސައްކަތް ކުރުމަށް ކަމަށް އޭނާ ފާހަގަކުރައްވައެވެ.\n"ތިބޭފުޅުންނަށް ވެސް އެނގިވަޑައިގަންނަވާނެ ބުޅަލުގެ ކެރެކްޓަރ. ދެން ވަރަށް ގިނަ ޚިޔާލުތައް އާދޭ ތަންތަނުގައި ބިން ބެހެއްޓުމާއި މިކަމަށް، ދެން މި ހުރިހާ އޮޕްޝަންތަކެއްވެސް އަޅުގަނޑުމެން ބަލާފަ މިކަމަށް އަޅުގަނޑުމެން އެންމެ މީހުންނަށް އެންމެ ފަސޭހަ ވާނެ ގޮތަކަށް އެންމެ ސޭފް ގޮތަކަށް މިކަން ކުރެވޭތޯ އަޅުގަނޑުމެން މި މަސައްކަތް ކުރަނީ." އޭނާ ވިދާޅުވިއެެވެ.\nކުނި ނެރޭ އިރު މަގުމައްޗަށް ނެރެދިނުމަށް ވެމްކޯއިން ވަނީ އެދިފައެވެ. އަދި ޑަސްބިން ބެހެއްޓޭ ފަރާތްތަކުން އެކަން ކުރުމަށް ވެސް އެދިފައިވެއެވެ.\nއެ ނޫސްވެރިންގެ ބައްދަލުވުމުގައި މެނޭޖަރ އޮފް ކަލެކްޝަންސް ސަރވިސް މުހައްމަދު ޝާން ވިދާޅުވީ، ގާތްގަނޑަކަށް2ގަޑި އިރު މަސައްކަތް ކުރާއިރު، ވެމްކޯގެ ޓީމްތައް މަގުތަކަށް ނެރޭ ކުނި ވީއެންމެ އަވަހަށް ނަގާނެ ކަމަށެވެ.\nފުރަތަމަ މަސައްކަތް ކުރާ އިރު ކޮންމެވެސް ވަރެއްގެ ދަތިކަމެއް ދިމާވި ނަމަވެސް، ބޭރަށް ޖަމާކުރާ ކުނި ފަސޭހަކަމާއި އެކު ނެގޭނެ ކަމަށް ޤަބޫލުކުރައްވާ ކަމަށް އޭނާ ވިދާޅުވިއެވެ.\nފްރިޖާއި ފަރުނީޗަރު ފަދަ ތަކެތި މި ވަގުތު ނުނެރުމަށް އޭނާ އިލްތިމާސްކުރެއްވިއެވެ.\n" އެމްޑީ އެ ފާހަގަކުރެއްވިގެން ލޮކް ކޮށްފައި ހުންނަ ތަންތަނުން އަޅުގަނޑުމެންނަށް އުނދަނގޫ ވާނެ. އަޅުގަނޑުމެން ބޭނުންވަނީ ވީހާވެސް ބޮޑަށް ދޮރުގައި ވެސް އަތް ނުލާން. ގޭތެރެއަށް ވެސް ނުވަންނަން. އެހެންވީމަ ބޭރުގައި ބަހައްޓާ ދެއްވާށޭ، އަޅުގަނޑުމެން ގޭދޮަށް ކުނިގޮނޑަކަށް ނުހަދާނަން. އަޅުގަނޑުމެން ވެމްކޯ ޓީމް މިކަމަށް ވަރަށް ބޮޑު އަހައްމިޔަތު ކަމެއް ދީގެން އަޅުގަނޑުމެން މި މަސައްކަތް ކުރަނީ." ޝާން ވިދާޅުވިއެވެ.\nމީގެ އިތުރުން ކޮމާޝަލް ތަންތަނުން ކުނި ނެގުމާއި މެދު އެ ފަރާތްތަކާއި އެކު މަޝްވަރާ ކުރާ ކަމަށާ އެ ކުނިތައް ނަގާނީ ހެނދުނު9އިން ފެށިގެން 1 އަށް ކަމަށް ވެސް އޭނާ ވިދާޅުވިއެވެ.\nކޮމާޝަލް ތަންތަނުގައި ވެސް ކުނި ބަދަލު ކުރާ އިރު ވަރަށް ބޮޑަށް ސަމާލުވުމަށް ވެމްކޯއިން ވަނީ އިލްތިމާސްކުރައްވާފައެވެ.\nއޭޕްރީލް 16, 2020 14:37\nހުރިހާކަމެއް ރައްޔިތުން، ރައީސް ސާލިޙު ދެރަވަނީ، ޓެގް ނުޒުލާ ޝަކުވާގަ، މިހާރު މި ބޭފުޅުން! ތި ބުޅާތައް މި ވަގުތު ހިފާ ހައްޔަރުކުރަން ވީ ނޫންތޯ!\nކެތްތެރި ވުމަކީ ނަފްސު ވަރުގަދަ ކުރުމެވެ. މާތް ﷲ އަށް ދުޢާ ކުރަމުން، ކެތްތެރި ވާށެވެ. ނޫނީ ތިޔަ އަދާ ކުރައްވާ ޒިންމާ އަށް އަސަރުކުރުން އެކަށީގެންވެއެވެ.\nއޭޕްރީލް 16, 2020 15:28\nރަށްޔިތުން ނަކީ ފަރުދުން އެބައިމީހުންގެ ޒިންމާ އެބައިމީހުން އަދާކުރާނީ\nވެމްކޯގެ ޒިންމާ ވެމްކޯ އިންއަދާކުރާނީ


މި ސަރވިސްގެ ބޭނުމަށް 30 އައުޓްޑޯ ފައިބަރ މެނޭޖަރ ސަޕްލައިކޮށްދޭނެ ފަރާތެއް ހޯދުން\nބީލަން ހުށަހެޅުމުގެ ދަޢުވަތު.\nމި ސަރވިސްއަށް ބޭނުންވާ 30 އައުޓްޑޯ ފައިބަރ މެނޭޖަރ ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވުމަށްޓަކައި ތިރީގައިވާ 02 އީ-މެއިލް އެޑްރެހަށް މިމަސައްކަތަށް ޝައުޤުވެރިވެލައްވާކަން ފާހަގަކޮށް ބީލަންވެރިޔާގެ މައުލޫމާތު އަދި އިއުލާން ނަންބަރ ލިޔެ ފޮނުވާލުމުން ރަޖިސްޓްރީވިކަމުގެ ސްލިޕް ރަޖިސްޓްރީ ނަމްބަރާއިއެކު 24 ގަޑިއިރުތެރޭގައި މެއިލްކުރެވޭނެއެވެ. ބީލަމުގައި ރަޖިސްޓްރީވިކަމަށް ޔަގީންކުރަންވާނީ ރަޖިސްޓްރީވި ކަމުގެ ސްލިޕް ލިބުމުންނެވެ.\n3. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 2019 ސެޕްޓެންބަރު 30 ވަނަ ދުވަހު ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n4. މިޕްރޮޖެކްޓާއި ގުޅިގެން ޕްރީބިޑް ބައްދަލުވުން އޮންނާނީ މި ސަރވިސްގެ އިސްކަންދަރު ބިލްޑިންގ 01 ގައެވެެ.\nތާރީޚް: 01 އޮކްޓޯބަރ 2019\n5. ބީލަން ހުޅުވުން އޮންނާނީ 2019 އޮކްޓޯބަރ 08 ވަނަ ދުވަހުގެ 10:45 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n6. ބިޑް ހުޅުވުމަށް އޮންނަ ބައްދަލުވުމުގައި ބައިވެރިވެވޭނީ ކަނޑައެޅިފައިވާ މުއްދަތުގައިި ބީލަމުގައި ރެޖިސްޓްރީ ކުރެވިފައިވާ ކަމުގެ ސްލިޕްް ފޯރުކޮށްދެވިފައިވާ ފަރާތްތަކަށް އެކަނި ކަމުގައި ދަންނަވަމެވެ.\n7. މިޕްރޮޖެކްޓާއިގުޅޭ އެންމެހައި މައުލޫމާތު ބީލަމުގައި ރަޖިސްޓްރީވުމަށް އެދި މެއިލް ފޮނުވުމުން ރަޖިސްޓްރީ ކުރުމަށްފަހު މެއިލް ކުރެވޭނެ އެވެ.\n8. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާނަމަ 2019 އޮކްޓޯބަރ 01 ވަނަ ދުވަހުގެ 09:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\n9. އިތުރު މަޢުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\nޕްރޮކިއުމަންޓް އެންޑް އެސެޓް މެނޭޖްމަންޓް ޔުނިޓް\nއަމީނީމަގު ، މާލެ، ދިވެހިރާއްޖެ\nއީ-މެއިލް: [email protected]\nކޮޕީ: [email protected]\n26 ސެޕްޓެންބަރު 2019\nޕަބްލިޝްކުރި ތާރީޚު: 26 ސެޕްޓެންބަރު 2019\nޕަބްލިޝްކުރި ގަޑި: 1120\nސުންގަޑި: 30 ސެޕްޓެންބަރު 2019 1600


ޔައުޤޫބުގެފާނު - ވިކިޕީޑިއާ\nޔައުޤޫބުގެފާނު (ܝܰܥܩܽܘܒ:in Syriac) އަކީ ނަބީ ބޭކަލެކެވެ. އެ ކަލޭގެފާނުގެ ބައްޕާފުޅަކީ އިސްޙާޤުގެފާނެވެ. ޔަޢްޤޫބު ޢަލައިހިއްސަލާމްއަކީ، އިސްޙާޤް ޢަލައިހިއްސަލާމްގެ ދަރިކަލެކެވެ. ޔަޢްޤޫބުގެފާނާއި އެއްމާބަނޑުގައި އެހެން ދަރިކަލަކުވެސް އިސްޙާޤްގެފާނަށް ލިބިވަޑައިގެންފައިވެއެވެ. އެދަރިކަލުންގެ ނަމަކީ ޢީޞް އެވެ.\nޔަޢްޤޫބުގެފާނުގެ ފުރަތަމަ ކައިވެނިފުޅު ބައްލަވައިގަތީ ލަޔާ ކިޔާ ބޭކަނބަލަކާއިއެވެ. އެއަށްފަހު، ލަޔާގެ އުޚްތެއްކަމުގައިވާ ރާޙީލްއާއިވެސް އެކަލޭގެފާނު ކައިވެނިބައްލަވާގަތެވެ. ލަޔާގެ ފަރާތްޕުޅުން ގިނަ ދަރިކަލުންތަކެއް ޔަޢްޤޫބަށް ލިބިވަޑައިގަނެއެވެ. އެހެން ނަމަވެސް ރާޙީލްގެ ފަރާތްޕުޅުން ލިބިވަޑައިގަތީ ހަމައެކަނި، ޔޫސުފްއާއި ބުންޔާމީންއެވެ.\nޤުރުއާނުގެ ފަތްފުށްތަކުގައި ޔަޢްޤޫބު ޢަލައިހިއްސަލާމަކީ ތެދުވެރި ނަބިއްޔެއްކަމާއި، އަދި ﷲއަށް އަޅުކަންކުރެއްވި ޞާލިޙު އަޅެއްކަން ބަޔާންކުރައްވާފައިވެއެވެ. އަދި އެކަލޭގެފާނާއިމެދު މަދަޙައިގެ ބަސް ވަޙީކުރައްވާފައިވެއެވެ. ޔަޢްޤޫބުގެފާނަށް ގިނަ ދަރީންތަކެއްގެ ނިޢުމަތެކޭ އެއްފަދައިން ތަނަވަސްކަންވެސް ﷲ މިންވަރުކުރެއްވިއެވެ. އެކަލޭގެފާނު ދިރިއުޅުއްވުމަށްޓަކައި ކުރެއްވި މައިގަނޑު މަސައްކަތްޕުޅު ކަމުގައިވާ ބަކަރި ހުއިހެއްޕެވުމުގެ މަސައްކަތުގައި ބަރަކާތްލެއްވެވިއެވެ.\nގިނަ ދަރިކަލުންތަކަކާއިއެކު ދިރިއުޅުއްވުން ހޭދަކުރައްވަމުން ދިޔައިރު އެކަލޭގެފާނާއި ކުރިމަތިވެވަވަޑައިގަތް އެންމެބޮޑު އިމްތިޙާނަކީ ދަރިކަލުން ޔޫސުފްދެކެ ޔަޢްޤޫބުގެފާނު މާބޮޑަށް ލޯބިވެވަޑައިގަންނަވާކަމުގައި އެކަލޭގެފާނުގެ އެހެން ދަރިދަރިކަލުންނަށް ހީފުޅުވުމުގެ ސަބަބުން ދިމާވި ކަންތައްތަކެވެ. މި ކަންތައްތަކުގެ ތެރޭގައި ޔޫސުފް ގެއްލިވަޑައިގަންނަވަން ޖެހުނުގޮތާއި އޭގެފަހަށް ކަންތައްތައް ހިނގައިދިޔަގޮތް ވަރަށް ތަފްޞީލުކޮށް ކީރިތިޤުރުއާނުގެ ޔޫސުފް ސޫރަތުގައި އެވަނީއެވެ. ޔޫސުފް ގެއްލިވަޑައިގަތީއްސުރެ، ޔޫސުފް އާއި ބައްދަލުވެވަޑައިގަތުމަށް ދާންދެން ކެތްތެރިކަމާއި އަދި ﷲގެ ޙަޟްރަތުން ވާގިއެދިވަޑައިގަތުމުގައި ޔަޢްޤޫބުގެފާނު ދުވަސްތައް ހޭދަކުރެއްވިއެވެ. އެދުވަސްތަކުގައި ދަރިކަލުން ޔޫސުފްއާއިމެދު ހިތާމަފުޅު ކުރައްވަމުންގޮސް އެކަލޭގެފާނުގެ ލޯފުޅު މުޅީން ހުދުވިކަމަށް ކީރިތިޤުރުއާނުގައި ބަޔާންވެގެންވެއެވެ.\nދަރިކަލުން ޔޫސުފްއާއި، ޔަޢްޤޫބުގެފާނު ބައްދަލުވަވަޑައިގަންނަވަނީ، ޔަޢްޤޫބުގެފާނުގެ ޢުމުރުފުޅުން 130 އަހަރުފުޅުގައެވެ. ކަންތައްތައް ހިނގައިދިޔަގޮތް ސާފުވެވަޑައިގަތުމުން، ޔަޢްޤޫބުގެފާނު އެކަލޭގެފާނުގެ ހުރިހާ ދަރިދަރިކަލުންނަށް ފާފަފުއްސަވައިދެއްވުން އެދި ދުޢާކުރައްވައެވެ.\nޔަޢްޤޫބުގެފާނަކީ ވަރަށް ޙިކްމަތްތެރި ވިސްނުންތެރި ބޭކަލެކެވެ. އެކަލޭގެފާނުގެ ދަރިދަރިކަލުންނަށް އެކި ޙާދިސާތަކާއި ގުޅިގެން ދެއްވަފާފައިހުރި ނަޞޭޙަތްތަކުގެ ތެރެއިން ކީރިތި ޤުރުއާނުގައި ބަޔާންވެގެންވާ ޚަބަރުތައް މިކަން ޔަޤީންކޮށްދެއެވެ. ޔަޢްޤޫބުގެފާނު އަވަހާރަވީ ޢުމުރުފުޅުން 140 އަހަރުފުޅުގައިކަމަށް ގިނަ ރިވާޔަތްތައް ބުނެއެވެ. އަވަހާރަވުމުގެ ވަގުތު ކުޑަތަންވެއްޖެކަމުގެ އިޙްސާސް އެކަލޭގެފާނަށް ކުރެއްވުނު ހިނދު، އެކަލޭގެފާނުގެ ދަރިދަރިކަލުން އެއްކުރައްވައި، ﷲއަށް އަޅުކަންކުރުންމަތީ ދެމިތިބުމަށާއި، އެގޮތުގައި ނޫނީ މަރުވެ ނުދިއުމަށް ވަޞިއްޔަތްކުރެއްވިއެވެ. ކީރިތި ޤުރުއާނުގެ އަލްބަޤަރާ ސޫރަތުގައި މިވަޞިއްޔަތުގެ ވާހަކަ މާތްﷲ ބަޔާންކުރައްވާފައިވެއެވެ.


Hinnavarugai kuni natthaalaa saamaanu bahattaa gudhanugai roakollaifi | Mihaaru\nޚަބަރު / ޅ. ހިންނަވަރު\nހިންނަވަރުގައި ކުނި ނައްތާލާ ސާމާނު ބަހައްޓާ ގުދަނުގައި ރޯކޮށްލައިފި\nހިންނަވަރު ގުދަނެއްގައި ރޯވެ އަނދަނީ. އެތަން ނިއްވާލުމުގެ މަސައްކަތް ސިފައިން އަންނަނީ ކުރަމުން\n05 ޖެނުއަރީ 2018 - 14:59\nޅ. ހިންނަވަރުގައި ކުނި ނައްތާލުމަށް ބޭނުން ކުރާ ސާމާނުތައް ބަހައްޓާ ގުދަނެއްގައި މިއަދު ރޯކޮށްލައި ގެއްލުން ދީފި އެވެ.\nހިންނަވަރު ދެކުނު ފަރާތުގައި ކުނި ނައްތާލާ ސަރަހައްދުގައި ހަދާފައި ހުންނަ ގުދަނުގައި ރޯކޮށްލާފައިވަނީ މިއަދު ހުކުރު ނަމާދުގެ ވަގުތުގަ އެވެ. ސިފައިންގެ މަސައްކަތުން އަލިފާންގަނޑު ނިއްވާލެވުނުއިރު ގުދަނުގައި ހުރި ސާމާނުތައް ވަނީ އަނދައި ހުލިވެފަ އެވެ.\nމި ހާދިސާގައި އެއްވެސް މީހަކަށް ގެއްލުމެއް ނުލިބެ އެވެ. ހިންނަވަރު ކައުންސިލުން ތުހުމަތު ކުރާ ގޮތުގައި އެތަނުގައި ރޯކޮށްލީ "ކުޑަވަރެއްގެ ދެ ކުއްޖެކެ"ވެ.\n"އެއީ އެހެން ސިޔާސަކޮށް އުޅޭ ދެކުދިން. އަޅުގަނޑަށް އެނގިފައިވާ ގޮތުގައި އެހެން އުޅެމުން އެ ދެކުދިން އެތަނުގައި ރޯކޮށްލީ،" ކައުންސިލްގެ ރައީސް އަބްދުﷲ އިބްރާހިމް ވިދާޅުވި އެވެ.\nއޭނާ ވިދާޅުވި ގޮތުގައި ފެނަކައިން ބަލަހައްޓާ ކުނި ކޮށީގެ އެ ގުދަނުގައި ގިނައިން ހުންނާނީ ދަޅު ފިއްތާ މެޝިން ފަދަ، ކުނި ނައްތާލުމަށް ބޭނުން ކުރާ އާލާތްތަކެވެ. އަދި މާ އަގުބޮޑު އެއްޗެހި އެތަނުގައި ނުހުންނާނެ ކަމަށް ވެސް ވިދާޅުވި އެވެ.\nކުށްކުރުން ކުނި ހުޅުޖެހުން ޅ. ހިންނަވަރު\nސިޔާސަ ކުދިންތަކެއް ރޯކޮށްލީއޭ ބުނީމަ ނިންމާލެވޭކަށްނެތް. ތިސިޔާސަކުދިން ދެންރޯކޮށްލާނީ ކޮންތާކުކަމެއް އިގެނީ ކާކަށްބާ.\nތިޔަ ސިޔާސަ ކުދިންގެ މައިންބަފައިން ނެތީތަ ؟ އެމީހުނަށް ފިޔަވަޅު އަޅަންވާނެ.\nސިޔާސަކޮށްތިޔައުޅޭދެކުދިންގެތިމައްސަލަބަލައި ފިޔަވަޅުއެޅެންޖެހޭނެ އެހެންނޫނީ ދެންރޯކޮށްލާނީ ކޮއުންސިލަރުގެ ގައިގާކަމަށްވެސްވެދާނެ\nއަނެއްކާ ހުކުރުވަގުތު ބަލާފަ ގޭމެއްޖެއްސީކީ ނޫންތޯ؟. އޮޑިޓެއް އަންނަން އުޅޭހެން ހީވިޔަސް ނޫނީ މެސިންކޮޅު އާކޮއްލައިގެން ކަޓެއްގެ ހުވަފެނަކުންވެސް ތިޔަހެންވެދާނެ.\nއެހެންވީމާ ހާސްވާނެކަމެއް ނެތްތާދޯ? އެތަނުގައި ހުރި ސާމާނު އެހާ އަގުބޮޑެއް ނޫން, އެތަން މީހުން ދިރިއުޅޭ ސަރަހައްދާ އެހާ ދުރު. ދެން އެ ދެކުދިން ލާނެތް ކަމުން ކުރި ކަމެކޭވިއްޔަ ކައުންސިލުން ތިބުނީ. ވަރަށްބޮޑު ހިތްހަމަޖެހުމެއް ތިދެއްވީ. ޝުކުރިއްޔާ!\nހިންނަވަރު ރައްޔިތުންނަށް ބުނެލަންއޮތީ ތިކަހަލަކަންތައްކުރީމަ ކުނިގިނަވެގޮނޑުވާނީ ރައީސްޔާމީނުގެ ގޭގައެއްނޫނޭ!


Salaman aai John kurimathilumakah - vNews.mv\nސަލްމާން އާއި ޖޯން ކުރިމަތިލުމަކަށް\nއައިޝަތު އިބްރާހީމް Male' | 14 October 2021, 12:14\nސަލްމާނާއި ޖޯން ދެ އެކްޓަރުން ވަރުގަދަ ކުރިމަތިލުމަކަށް ތައްޔާރުވާން ފަށައިފިއެވެ.\nބޮލީވުޑް ޚަބަރުތައް ގެނެސްދޭ އިންޑިޔާގެ ނޫސްތަކުން ބުނީ ސަލްމާން ޚާންގެ "އަންތިމް ދަ ފައިނަލް ޓްރުތު" އަދި ޖޯން އަބްރަހަމްގެ "ސަތިޔަމޭ ވިޖަޔެތޭ 2" މި ދެފިލްމްވެސް ރިލީޒް ކުރުމަށް ހަމަޖެހިފައިވަނީ ނޮވެމްބަރ 26 ގައި ކަމަށެވެ.\nމިހެންކަމުން މިދެ ފަންނާނުންގެ ވަރުގަދަ ކުރިމަތިލުމެއް ބޮކްސް އޮފީހުގައި ނޮވެމްބަރ 26 ގައި ފެނިގެންދާނެ ކަމަށެވެ.\nފިލްމްގެ ޑައިރެކްޓަރ ވަނީ ސަލްމާން ޚާންގެ ދެވަނަ ފިލްމު "އަންތިމް: ދަ ފައިނަލް ޓުރުތު" އަންނަ މަހުގެ 26 ގައި ރިލީޒް ކުރާނެކަން ކަށަވަރުކޮށް ދީފައި ކަމަށެވެ.\nމީޑިއާތަކުން ކުރިން ބުނި ގޮތުގައި މިމަހުގެ ފުރަތަމަ ހަފުތާ ތެރޭގައި ސަލްމާންގެ ފިލްމު ރިލީޒް ކުރަން ނިންމާފައި ވާކަމަށެވެ.\nއެހެންނަމަވެސް ވާއިތުވި ތިން މަހެއްހާ ދުވަހުގެ ތެރޭގައި "ޓައިގާ 3" ގެ ޝޫޓިން އަށް އިންޑިއާ އިން ބޭރުގައި އުޅެން ޖެހުމުން "އަންތިމް" ގެ ޝޫޓިންގެ ތެރެއިން ފުރިހަމަ ނުކުރެވި ހުރި ބައެއް ޕެޗް ވާކްތައް ޝޫޓް ނުކުރެވި ލަސްވުމާ ގުޅިގެން އަންނަ މަހަށް ފިލްމު ފަސްކުރީއެވެ.\nފޮޓޯ: ހިންދުސްތާން ޓައިމްސް\nޕްރޮޑިއުސަރާއި ހަވާލާދީ މީޑިޔާއިން ރިޕޯޓްކޮށްފައިވާ ގޮތުގައި މިކަން އިއުލާނު ކޮށްފައިވަނީ ސަލްމާން ޕްރޮޑިއުސްވެސް ކޮށްފައިވާ ފިލްމުގެ މޯޝަން ޕޯސްޓަރަކާއެކު ސޯޝަލް މީޑިއާގައެވެ.\nއޭނާގެ ކުންފުނި އެސްކޭއެފާއި ޒީ ސްޓޫޑިއޯސް ގުޅިގެން ގެނެސްދޭ "އަންތިމް" އަންނަ މަހުގެ 26 ގައި ރިލީޒް ކުރަން ނިންމާފައި މިވަނީ މިދިޔަ އަހަރުން ފެށިގެން ކޮވިޑާ ހެދި ފަސްކޮށްފައި އޮތް ޖޯން އަބްރަހަމްގެ "ސަތިއަމޭވް ޖަޔަތޭ 2" ވެސް ހަމަ އެ ތާރީހުގައި އަޅުވަން ތާވަލުކޮށްފައި ވަނިކޮށެވެ.\nޖޯންގެ "ސަތިއަމޭވް ޖަޔަތޭ 2" އަކީ ކޮވިޑާހެދި މިދިޔަ އަހަރުން ފެށިގެން އެކިފަހަރު މަތިން ތާރީހު ބަދަލުކުރަމުން އައި ފިލްމެކެވެ.\nއަންނަ މަހުގެ 26 ގައި ފިލްމު ރިލީޒް ކުރާނެކަން އިއުލާންކުރީ މިދިޔަ ހަފުތާގެ ތެރޭގައެވެ.\nމި ފިލްމު މިއަހަރުގެ ފިތުރު އީދާ ދިމާކޮށް މެއި 13 ގައި ސަލްމާންގެ "ރާދޭ" އާ އެކު ގެނެސް ދޭންވެސް ކުރިން ނިންމިއެވެ.\nއެކަމަކު އެތާރީހުގައި ސަލްމާންގެ ފިލްމު ރިލީޒް ކުރާތީ "ސަތިއަމޭވް ޖަޔަތޭ 2" ރިލީޒްކުރުން ފަސްކުރީއެވެ.\nމި ފިލްމަކީ ޖޯންއާއެކު ޑައިރެކްޓަރު މިލަޕް މިލަން ޒަވޭރީ 2018 ގައި ގެނެސް ދިން "ސަތިއަމޭވް ޖަޔަތޭ" ގެ ދެވަނަ ބައެވެ.\nސަލްމާނާއި ޖޯން އަލުން ބޮކްސް އޮފީހުގައި ކުރިމަތިލުމަކަށް ދިއުމަކީ ދެފިލްމުގެ ވާދަ ވެރިކަން ބޮޑުވާނެ ކަމެއް ކަމަށް އިންޑިޔާގެ ނޫސްތަކުން ރިޕޯޓްކުރެއެވެ.


މިއިދާރާއަށް 01 ވީޑިއޯ ކޮންފަރެންސް ސިސްޓަމް ގަންނަންބޭނުންވެއްޖެއެވެ.\nމި އިޢުލާންވަނީ 10 ޖޫން 2021 1756 ގައި ބާތިލް ކުރެވިފައެވެ.\nވީޑިއޯ ކޮންފަރެންސް ސިސްޓަމް\nމަދުވެގެން 1 އަހަރު\nGoogle meet ބޭނުންކުރެވޭ\nZoom video call ބޭނުންކުރެވޭ\nMicrosoft Teams ބޭނުންކުރެވޭ\nCisco webex ބޭނުންކުރެވޭ\nވީމާ، މިއިޢުލާނުގައިވާ ސްޕެސިފިކޭޝަނުގެ 01 ވީޑިއޯ ކޮންފަރެންސް ސިސްޓަމް ވިއްކުމަށް ޝަޢުގުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚުގައި މާލޭ ސިޓީ ކައުންސިލްގެ އިދާރާއަށް އަންދާސީ ހިސާބު ހުށަހެޅުއްވުން އެދެމެވެ. ގަޑިޖެހުމުގެ ފަހުން އަންދާސީ ހިސާބު ހުށަހަޅުއްވަން ވަޑައިގަންނަވާފަރާތްތަކުގެ އަންދާސީ ހިސާބު ބަލައި ނުގަނެވޭނެއެވެ.\nމިމަސައްކަތް ޙަވާލުކުރުމަށް ހަމެޖެހިފައިވަނީ ދީފައިވާ ސްޕެސިފިކޭޝަނުގައި ވާގޮތުގެމަތީން ޓެކްނިކަލް އިވެލުއޭޝަން ހެދުމަށްފަހު އޭގެތެރެއިން އެންމެ މަތިން ޕޮއިންޓް ލިބޭފަރާތަކަށެވެ. އަންދާސީހިސާބާއެކު ބިޒްނަސް ރަޖިސްޓްރީގެ ކޮޕީ ހުށަހަޅަންވާނެވެ.\nބީލަމުގައި ބައިވެރިވުމަށް އެދޭ ފަރާތްތަކުން މިއިޢުލާނާއި އެޓޭޗްކުރެވިފައިވާ ބިޑް ރެޖިސްޓްރޭޝަން ފޯރމް ފުރިހަމަ ކުރެއްވުމަށްފަހު އީ-އެމްއިލް: [email protected] އަށް މެއިލް ފޮނުވުމުން ބީލަމުގައި ރެޖިސްޓްރީވިކަމުގެ ސްލިޕް މެއިލްކުރެވޭނެއެވެ. ބީލަމުގައި ރަޖިސްޓްރީވިކަމަށް ޔަގީންކުރަންވާނީ ރަޖިސްޓްރީ ނަމްބަރު ލިބުމުންނެވެ.\nބީލަމުގައި ރަޖިސްޓްރީ ވެވޭނެ އެންމެ ފަހު ވަގުތަކީ 14 ޖޫން 2021 ވާ ހޯމަ ދުވަހުގެ 14:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަކަށްޓަކައި ދަންނަވަމެވެ.\nބީލަން ހުޅުވުން އޮންނާނީ 30 ޖޫން 2021 ވާ ބުދަ ދުވަހުގެ 11:00 ގައި ބޮޑުތަކުރުފާނު މަގު،މާލޭ ސިޓީ ކައުންސިލްގެ ޢާންމު ޚިދުމަތްތަކާބެހޭ ބައި، ތައިސޭކޮށިގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައިނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nމި މަސައްކަތާއި ގުޅޭ ގޮތުން އެއްވެސް ސުވާލެއް ވާނަމަ 20 ޖޫން 2021 އާދީއްތަ ދުވަހުގެ 14:00 ގެ ކުރިން [email protected]މި އެޑްރެހަށް އީ-މެއިލް ކުރަންވާނެއެވެ.\nސުންގަޑި: 30 ޖޫން 2021 1100\n- Annex 1-5


މިއީ، ބޮޑުތަކުރުފާނު ނުވަތަ އައްސުލްޠާނުލް ޣާޒީ މުޙައްމަދު ތަކުރުފާނުލް އަޢުޒަމް ސިރީ ސަވާދީއްތަ މަހާރަދުން ރާއްޖޭގައި ކުރެއްވި ވަޒީރުކަމުގެ ވާހަކައެވެ. ބައެއް މީހުން ބުނާ އަޑު އިވެއެވެ. ޣާޒީ ރަދުން ރާއްޖޭގައި ރަސްކަމެއް ނުކުރައްވައެވެ. ކުރެއްވީ ވަޒީރުކަމެކެވެ.\nތެދެކެވެ. އުތީމު މަހާރަދުން ވަޒީރުކަން ކުރެއްވި ކަމަށް ދެންނެވިދާނެއެވެ. އެކަމަކު އެރަދުން ޚަޠީބުކަމާއި ރަސްކަން ވެސް ކުރެއްވިއެވެ. އެއީ ނުކުރައްވާ ކަންތައްތައް ކަމަކަށް ނުހެދޭނެއެވެ.\nއުތީމު ޚަތީބު މުޙައްމަދު ތަކުރުފާނާއި އެ މަނިކުފާނުގެ ބައިވެރިން ޕޯޗުގީޒުން ބަލިކުރައްވައި ދިވެހިރާއްޖެ މިނިވަން ކުރެއްވީ ހިޖުރައިން 01 ރަބީޢުލްއައްވަލް 981 ގައެވެ. އެއީ މީލާދީން 1573 ވަނަ އަހަރެވެ.\nޕޯޗުގީޒުންގެ އަތްދަށުން ރާއްޖެ މިނިވަން ކުރެއްވުމަށްފަހު ރާއްޖޭގެ ރަސްކަމަށް އިސްވެވަޑައިގަތީ އުތީމު މަހާރަދުން ކަމަށް ދިވެހިތާރީޚުގައި ލިޔެފައިވެއެވެ. ނަމަވެސް ދިވެހީންގެ ތެރޭގައި ކިޔެމުން އަންނަ ބޮޑުތަކުރުފާނުގެ ވާހަކައާއިި މިފަދަ ކަންކަން ތާރީޚުގައި ހިނގާފައިވާ ގޮތަށް ބަލާއިރު އެއީ އެކަން ހިނގިގޮތް ނޫންކަމަށް ބަލާނެ ފުރުސަތު ބޮޑެވެ. ވާހަކައިގައި ކިޔަނީ ބޮޑުތަކުރުފާނު ދިވެހިރާއްޖެ މިނިވަންކޮށް ދެއްވުމަށްފަހު ރާއްޖޭގެ ރަސްކަމުގެ ކަންތައްތައް ބަލަހައްޓަވައި ދައުލަތް ހިންގަވައި ދެއްވުމުގައި ހުންނެވި ކަމަށެވެ. އެހެން ހުންނެވުމަށްފަހު ރަސްކަމަށް އިސްވެވަޑައި ގެންނެވީ އަލްއައްލާމާ އައްޝައިޚް މުޙައްމަދު ޖަމާލުއްދީން އަލްމަޙްލީ (ވާދޫ ދަންނަކަލޭފާނު) ރާއްޖެ ވަޑައިގެން އެމަނިކުފާނަށް ބައިއަތު ހިއްޕެވުމުން ކަމަށެވެ.\nއެހެން ކަމަށް ވާނަމަ ރަސްކަމަށް އިސްވެވަޑައި ނުގެން އެ ހުންނެވި ދުވަސްވަރު ދައުލަތުގެ ވާޒީރެއްގެ ގޮތުގައި ނުވަތަ ރަންނަބަނޑޭރި ކަމުގެ މަޤާމުގައި ވެސް ހުންނަވާފާނެއެވެ. އަދި ދައުލަތުން ފޮނުއްވާ ފަތްކޮޅުތަކާއި ލިޔުންތަކުގައި އެ މަނިކުފާނުގެ މަގާމެއްގެ ގޮތުގައި ވަޒީރުކަން ޖައްސަވާފައި އޮވެދާނެއެވެ. އަދި ބޭރުގެ ލިޔުންތެރިންގެ ލިޔުންތަކާއި ބޭރުގެ ރަސްމީ ލިޔުންތަކުގައި ވެސް އެ މޭރުމުން ލިޔެފައި ހުރެދާނެއެވެ. އެއީ މައްސަލައެއް ނޫނެވެ. އެއީ އެކަން ހިނގާފައި އޮވެދާނެ ގޮތެކެވެ. ނަމަވެސް އުތީމު މަހާރަދުންނަކީ ރާއްޖޭގެ ރަސްކަން ނުކުރައްވާ ބޭފުޅެއް ކަމަކަށް ނުވާނެއެވެ.\nއަޅުގަނޑު ހިތުން މައްސަލައަކީ އުތީމު މަހާރަދުން ރަސްކަމަށް އިސްވެވަޑައި ނުގެން ދައުލަތް ހިންގެވީ ކިހާ ދުވަހަކުކަން ތާރީޚުން ނޭނގުމެވެ. ރަސްކަމަށް އިސްވެވަޑައިގެން ސީދާ ތާރީޚު އެނގޭނެ ގޮތެއް ވެސް ނެތްކަމެވެ.\nދައުލަތް ހިންގަވަން ފެއްޓެވި ތާރީޚުން ފެށިގެން އުތީމު މަހާރަދުންގެ ރަސްކަމުގެ މުއްދަތު ބަލަނީ އެހެންވެއެވެ. އެކަމުގައި އެ ނޫން ގޮތެއް ވެސް ހަގީގަތުގައި ނެތީއެވެ. ވާދޫ ދަންނަކަލޭފާނު ރާއްޖެ ވަޑައިގެންނެވި ތާރީޚެއް އަދި ޣާޒީ ރަދުންނަށް ބައިއަތު ހިއްޕެވި ތާރީޚެއް ވެސް އެނގެން ނެތީއެވެ. އެނގެނީ ހިޖުރައިން 981 ރަބީޢުލް އައްވަލް 1 ވަނަ ދުވަހު، މީލާދީން 1573 ޖުލައި2ވަނަ ދުވަހު އަނިޔާވެރި ޕޯޗްގީޒުންގެ އިސްޢުމާރީ އަޅުވެތިކަމުން ޣާޒީ ރަދުން މި ޤައުމު މިނިވަންކޮށް ދެއްވިކަމެވެ.\nއެ ދުވަހުން ފެށިގެން ޤައުމުގެ ހުންގާނުގައި ހުންނެވީ ޣާޒީ ރަދުންކަމެވެ. އެ ރަދުން އަވަހާރަވީ ހިޖުރައިން 993 ވަނަ އަހަރު ރަމަޟާންމަހުގެ ފުރަތަމަ ދުވަހުއެވެ. އެއީ މީލާދީން 1585 ވަނަ އަހަރު އޮގަސްޓް 18 ވަނަ ދުވަހެވެ. އެހެންވީމާ ތާރީޚު ލިޔުންތެރިން އެ ދުވަސްތައް ގުނާފައިވަނީ ރަސްކަމުގެ މުއްދަތުގެ ތެރޭގައެވެ. އެއީ 11 އަހަރާއި ހަ މަސް ދުވަހެވެ.\nފާހަގަ: ސުލްޠާން ޣާޒީ މުޙައްމަދު ތަކުރުފާނު\nކާމިޔާބު މީހަކަށްވުމަށް، އެހެންމީހުންނާއި ކަންކަމަށް އިނގިލިދިއްކުރުން ދޫކޮށްލާ!


تَدْوِيْنُ السُّنَّةِ النَّبَوِيَّةِ7– DhiSalafiyyah\nتَدْوِيْنُ السُّنَّةِ النَّبَوِيَّةِ 7\n03/08/2014 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\n3. ގާތްގަނޑަކަށް ހިޖުރައިން ތިންވަނަ ޤަރުނުގައި ދެޙަރަމްފުޅުގެ ޢިލްމީ މަޤާމު ބީވެގެން ދިޔުމަށްފަހު ނުވަވަނަ ޤަރުނަށްފަހު ދެޙަރަމްފުޅުށް، އެދެތަނުގެ ޢިލްމީ މަޤާމު ކޮންމެވެސް މިންވަރަކަށް އިޢާދަވިއެވެ. އެއީ ރާފިޟީން މިދެރަށުގެ ވެރިކަމާއި މިންބަރަށް ގަދަވެގަތުމަށް ފަހުއެވެ. އެކަމުގެ ވާހަކަ އިމާމު އިބްނު ތައިމިއްޔާ އެކަލޭގެފާނުގެ (الفتاوى) ގެ 8ވަނަ މުޖައްލަދުގައި ބަޔާންކުރައްވާފައިވެއެވެ. އަދި (الأمصار ذوات الآثار) ގައި ޙާފިޡު ޛަހަބީއާއި (التحفة اللطيفة)ގައި ޝަމްސުއްދީން އައްސަޚާވީ އަދި އިބްނު ބަޠޫޠާގެ ދަތުރުތަކުގައިވެސް އެކަމަށް އިޝާރާތްކޮށްފައިވެއެވެ.\nއެހެނީ ޢުޘްމާނީން ޝާމުކަރައަށާއި މިޞްރަށާއި ޙިޖާޒުކަރައަށް ވަނުމަށްފަހު، ޙިޖާޒުގައާއި އަދި އެނޫން އިސްލާމީ ބިންތަކުން ރާފިޟީންގެ ބާރު ދެރަކުރުމަށް އެބައިމީހުން ބުރަ މަސައްކަތްތަކެއް ކުރިއެވެ. ހަމަ އެފަދައިން އައްތުރުކުމާނުއާއި ސަލާޖިޤާއިންވެސް އެޒަމާނުގައި އުޅުނު ރާފިޟީންނާއި ބާޠިނީންނާމެދު އެމޭރުމުން ޢަމަލުކުރިއެވެ.\nދިހަވަނަ ޤަރުނަށްފަހު ސުންނަތަށް ޚިދުމަތްކުރެއްވުމުގައި ބުރަމަސައްކަތެއް ކުރެއްވި ބޭފުޅުންގެ ތެރޭގައި ޢަބްދުއްރައޫފު އަލްމުނާވީ (އަވަހާރަވީ 1031ހ) އަދި ޢަލީ ޤާރީއާއި (އަވަހާރަވީ 1014ހ) އަދި މުޙައްމަދު ޢަބްދުލްހާދީ އައްސިންދީ (އަވަހާރަވީ 1038ހ) ހިމެނިވަޑައިގަންނަވައެވެ.\n4. ޢަރަބި ޖަޒީރާގައި ޢިލްމީ ސަލަފީ ހޭލުންތެރިކަމެއް އަހްލުއްސުންނާ ވަލްޖަމާޢަތުގެ މަންހަޖުގެ މަތީގައި އައެވެ. އެއީ ޝައިޚުލް އިސްލާމް އަލްޙާފިޡު ޢަބުލް ޢައްބާސް އިބްނު ތައިމިއްޔާގެ މަސައްކަތްތަކާއި އެކަލޭގެފާނުގެ ދަރިވަރުންގެ ކިބައިން އަލިމަގު ލިބިގެންނެވެ. އެކަންވެގެން ދިޔައީ ހިޖުރައިން ބާރަވަނަ ޤަރުނުން ފެށިގެން شيخ الإسلام المجدد الإمام محمد بن عبدالوهاب އާއި އެކަލޭގެފާނުގެ ދަރިވަރުންނާއި ކާފަދަރިންގެ އަތްމައްޗަށެވެ. ﷲގެ ފަޟްލުވަންތަކަމުން، އަޅުގަނޑުމެން އަދިވެސް ދިރިއުޅެމުން މިދަނީ އެބަރަކާތްތެރި ސަލަފީ ހޭލުންތެރިކަމުގެ އަޘަރުތަކުގެ މަތީގައެވެ. އޭގެ ސަބަބުން އަހްލުއްސުންނާއަށްވަނީ އެބައިމީހުންގެ މަޤާމު އަނބުރާލިބި އިސް އުފުލާލުމަށް ފުރުޞަތު ލިބިފައެވެ. އެއީ ފަހު ޒަމާންތަކުގައި ބިދުޢަވެރިންގެ ހައްދު ފަހަނައަޅާ ދިޔުންތަކުގެ ޛަރީޢާއިން އެބައިމީހުން އަހްލުއްސުންނާގެ މީހުން ވިއްސިވިހާލެވި ކުރުވާފައިވުމަށް ފަހުއެވެ.\n5. މިޒަމާނުގައި ސުންނަތާއި އޭގެ ޢިލްމުތަކަށް ޚިދުމަތްކުރުމާއި ދިރާސާކުރުމާއި ތަޚްރީޖުކުރުމާއި އަދި މިނޫން މަސައްކަތްތަކުގައި އައްޝައިޚު އަޙްމަދު ބުން މުޙައްމަދު ބުން އައްޝާކިރު رحمه الله އާއި އައްޝައިޚު މުޙައްމަދު ނާޞިރުއްދީން އަލްއަލްބާނީ رحمه الله ގެ ފައިދާކުރަނިވި، ރަނގަޅު، ބުރަ މަސައްކަތްޕުޅުތަކެއް ވެއެވެ.\n6. ހަމަކަށަވަރުން އަޅުގަނޑުގެ ކުރިން، ސުންނަތް ޖަމާކުރެވުނު ގޮތާ ބެހޭގޮތުން ލިޔުއްވި ބޭފުޅުން ލިޔުއްވާފައިވަނީ ފުރަތަމަ ޤަރުނުގައި އެކަން ކުރެވުނުގޮތާމެދުއެވެ. ބައެއް ބޭފުޅުން އެއަށްވުރެ ތަނަވަސްކޮށް ޚުލާޞާ ގޮތަކަށް ތިންވަނަ ޤަރުނާ ހަމައަށް ހިމަނުއްވާފައިވެއެވެ.\nއަޅުގަނޑަށް ފެނުނު ގޮތުގައި މިމައުޟޫޢުގައި އެންމެ ފުޅާކޮށް ލިޔުއްވާފައިވަނީ: އައްޝައިޚު އަބޫ ޒަހްވުއެވެ. އެއީ އެކަލޭގެފާނުގެ (الحديث والمحدثون) އޭ ކިޔުނު ފޮތުގައެވެ. ނަމަވެސް އަޅުގަނޑުވާނީ އެބޭފުޅާގެ ފޮތުގައި ގެންގުޅުއްވާފައި އުސްލޫބު ނޫން އެހެން އުސްލޫބެއް ބޭނުންކޮށްފައެވެ. އެހެނީ އަޅުގަނޑުވާނީ ވީވަރަކުން [އަލްޖާމިޢާ އަލްއިސްލާމިއްޔާގެ] ކުއްލިއްޔާގެ މަންހަޖަށް ރިޢާއަތްކޮށްފައެވެ.\nوأسأل الله التوفيق السداد لما يحبه ويرضاه.\nمحمد بن مطر الزهراني\n15 ރަބީޢުލް އައްވަލު 1412ހ


Liverpool ge Kaamiyaabee akee Manchester ah Zahareh. - vNews.mv\nމެންޗެސްޓަރގެ ދެ ކުލަބުގެ ބެޖުގައިވާ ނަވާއި ދެ ސަހަރުގެ ޗާރޓު\nލިވަރޕޫލްގެ ކާމިޔާބީއަކީ މެންޗެސްޓަރއަށް ޒަހަރެއް\nއިމާދު ލަތީފު 02 January 2020, 15:17\nއިނގިރޭސިވިލާތުގެ މެންޗެސްޓަރގެ ބޮޑު ދެކުލަބާއި ލިވަރޕޫލްގެ ބޮޑު ދެ ކުލަބުގެ މެދުގައި އޮންނަ ވާދަވެެރިކަމުގެ ވާހަކަޔަކީ ދުނިޔޭގެ ފުޓުބޯޅަޔަށް ޝައުގު ހުންނަ ވަރަށް ގިނަބަޔަކު ދަންނަ ވާހަކައެކެވެ. މި ވާދަވެރިކަމުގެ އަސްލަކީ ފުޓުބޯޅަބާވައެވެ. ނުވަތަ އެހެން އެއްޗެއްބާވައެވެ.\nމިއީ ފުޓުބޯޅައިގެ ސަބަބުން ފެށުނު ވާދަވެރިކަމެއް ނޫނެވެ. މިއީ ދެ ސަހަރުގެ އަރައިރުމެއްގެ އަސަރެވެ. މެންޗެސްޓަރ އާއި ލިވަރޕޫލްގެ ކޯޅުމެއްގެ އަސަރެވެ. މެންޗެސްޓަރ ސަހަރަށް ނިސްބަތްވާ ބޮޑު ދެ ކުލަބުކަމަށްވާ މެންޗެސްޓަރ ޔުނައިޓެޑާއި މެންޗެސްޓަރ ސިޓީގެ ބެޖުން އެފެންނަ ނަވަކީ މި އަރައިރުންތައް ރަމްޒުކޮށްދޭ ނިޝާނެކެވެ.\nމެންޗެސްޓަރ އާއި ލިވަރޕޫލަކީ އިނގިރޭސިވިލާތުގެ ހުޅަނގު އުތުރުގައި ވަރަށް ގާތްގާތުގައި އޮންނަ ދެ ސަހަރެވެ. ލިވަރޕޫލަކީ ގުދުރަތީ ބަނދަރެކެވެ. މެންޗެސްޓަރ އޮންނަނީ ތަންކޮޅެއް އެތެރޭގައި ކަމުން އެސަހަރުގައި ބަނދަރެއް ނޯވެއެވެ. މެންޗެސްޓަރ ސަހަރު އުފެދި ފުޅާވަމުންއައީ ސިނާއީ ސަހަރެއްގެ ގޮތުގައެވެ. ހައްތާވެސް ބޮޑެތި ކާރުޚާނާތަކާއި އެކިވަރުވަރުގެ ފެކްޓަރީތަކެވެ. މިތަންތަނުން އުފައްދާތަކެތި އެކްސްޕޯޓްކުރުމަށްޓަކައި ފުރަތަމަ އަސްގާޑިޔަލުގައި ފަހުން ރޭލުގައި ގެންދަންޖެހެނީ ލިވަރޕޫލަށެވެ. މެންޗެސްޓަރގެ އިގްތިސާދު މުޅިންވެސް އުފެއްދުންތެެރިކަމުގެ މައްޗަށް ބައްޓަންވެފައިވާއިރު ލިވަރޕޫލްގެ އިގްތިސާދު ބައްޓަންވެފައިއޮތީ ބަނދަރުގެ މައްޗަށެވެ.\nދެންވާންފެށިގޮތަކީ ބަނދަރުން މުދާ ބޭރުކުރުމާއި މުދާ އެތެރެކުރުމުގެ ޚިދުމަތްތަކުން ނަގާ ފީ ނުވަތަ ޓެކްސް ލިވަރޕޫލް ކައުންސިލުން ބޮޑުކުރާންފެށީއެވެ. މިގޮތަށް ބޮޑުކުރަމުން ކުރަމުންގޮސް ދަތިވާހިސާބަށް ދިޔުމުން މެންޗެސްޓަރ ސަހަރުގެ ފެކްޓަރީތައް ހިންގާ މަހުޖަނުން ނިންމީ މިކަމަށް އެހެން ހައްލެއް ހޯދުމަށެވެ. އެ ހައްލަކީ މެންޗެސްޓަރއަށް ފަސޭހަކަމާއެކު ބޮޑެތި އާގުބޯޓުފަހަރަށް އައިސްގޮސް ވެވޭވަރުގެ ފުން ކޯރެއް ކޮނުމެވެ. މުޅި މެންޗެސްޓަރ ގުޅިގެން އިސާހިތަކު މި ކޯރު ކޮނެގެން މެންޗެސްޓަރ ޝިޕް ކެނަލްގެ ނަމުގައި 1894 ގައި ހުޅުވައިފިއެވެ. މިކެނަލް ހުޅުވީމާ މެންޗެސްޓަރގެ ވިޔަފާރިތައް ލިވަރޕޫލުގެ ބަނދަރަށް ބަރޯސާކުރުން ހުއްޓުނީއެވެ. މެންޗެސްޓަރ އަށް އިތުރު ކުރިއެރުމާއި ފާގަތިކަން އައީއެވެ.\nމެންޗެސްޓަރ ބޯޓުކެނަލްގެ ޚިދުމަތް ފެށިގެން ފުޅާވަމުން ގޮސް މެންޗެސްޓަރ ސަހަރުގެ ގާތްގަޑަކަށް ހަމަ ކޮންމެ މީހަކީ އެ ކެނަލްއަށް ނުވަތަ އެކެނަލް މެދުވެރިކޮށް ބޭރުކުރެވޭ މުދަލުން ލިބޭ މަންފާއެއްގެ މައްޗަށް ދިރިއުޅުން ބައްޓަންވެފައިވާ މީހަކަށް ވެއްޖެއެވެ. އަނެއްކޮޅުން މިކަންވެގެންދިޔައީ ލިވަރޕޫލް ސަހަރާއި އެތާގެ ބަނދަރަށް ލިބުނު ވަރަށްވެސް ބޮޑު ގެއްލުމަކަށެވެ. މިކަން މިހެންވީމާ ދެ ސަހަރުގެ މެދުގައި އުފެދުނީ ވަރަށް ބޮޑު ދެކޮޅުވެރިކަމެކެވެ. ވާދަވެެރިކަމެކެވެ.\nމި ވާދަވެރިކަން އެންމެ ބޮޑުވީ ދުވަސްވަރަކީ އެކި ސަހަރުތަކުގައި ފުޓްބޯޅަ ކުލަބުތައް އުފެދި މިޒަމާނުގެ ގޮތަށް ފުޓްބޯޅަ ބައްޓަންވާން ފެށި ދުވަސްވަރެވެ. މެންޗެސްޓަރ ސަހަރުގައިވެސް މިގޮތުން ދެ ކުލަބެއް އުފެދިއްޖެއެވެ. އެއީ މެންޗެސްޓަރ ޔުނައިޓެޑާއި މެންޗެސްޓަރ ސިޓީއެވެ. އެޒަމާނުގައި ކޮންމެ ކުލަބަކަށްވެސް ކުޅެނީ އެސަހަރަކަށް ނިސްބަތްވާ ނުވަތަ އެސަހަރެއްގައި ދިރިއުޅޭ ޒުވާނުންނެވެ. މެންޗެސްޓަރ ޔުނައިޓެޑާއި މެންޗެސްޓަރ ސިޓީއަށް ކުޅޭ އެންމެންނާއި ޚަރަދުކުރާ މީހުންނާއި ސަޕޯޓަރުންނަކީ މެންޗެސްޓަރގެ ފެކްޓަރީތަކާއި ބޯޓުކެނަލްގައި މަސައްކަތްކުރާ މީހުންނެވެ. އެހެންވީމާ އެކަން ފާހަގަކޮށް ލިވަރޕޫލާ ނުލައި މެންޗެސްޓަރއަށް ލިބުނު ކުރިއެރުން ރަމްޒުކޮށްދިނުމަށް މި ދެކުލަބުގެ ބެޖުގައިވެސް ބޮޑުނަވެއް ކުރެހީއެވެ.\nމެންޗެސްޓަރ އާއި ލިވަރޕޫލްގެ ފުޓުބޯޅައިގެ ވާދަވެރިކަން އެންމެ އުހަށް އުފުލުނީ 1980 ގެ އަހަރުތަކުން ފެށިގެންނެވެ. އިނގިރޭސިވިލާތުގެ ފުޓްބޯޅައިގެ ރަސްކަން މި ދެސަހަރަށް ނިސްބަތްވާ ލިވަރޕޫލާއި މެންޗެސްޓަރ ޔުނައިޓެޑުން ކުރަންފެށި ހިސާބުންނެވެ. މިއަދު މި ކުލަބުތަކުގެ ވެރީންނަކީ މެންޗެސްޓަރގައި ފެކްޓަރީތައް ހިންގާ ބައެއް ނޫނެވެ. ކުޅުންތެރިންނަކީ މެންޗެސްޓަރގެ ފެކްޓަރީތަކުން ނިކުންނަ ޒުވާނުންނެއް ނޫނެވެ. ކުލަބުތައް ހިންގަނީ ދުބާއީގެ މަހުޖަނަކާއި އެމެރިކާގެ މަހުޖަނެކެވެ. ދެ ޓީމުގައިވެސް ގިނައީ ބިދޭސީންނެވެ. އެކަމަކުވެސް ބެޖުގެ މެދުގައި މެންޗެސްޓަރ ފަޚުރުވެރިވާ ނައު އެބަހުއްޓެވެ. އެ ނައު ފެންނަ ކޮންމެ ފަހަރަކު ލިވަރޕޫލަށް މަލާމާތް ރައްދުވެއެވެ. މިސަބަބާހެދި މި ދެކޮޅުވެރިކަމަށް ނިމުމެއް ނައިސް ކުރިއަށްދަނީއެވެ. އެއްބައެއްގެ ކާމިޔާބީއަކީ އަނެއްބަޔަކަށް ހިތި ޒަހަރަކަށް ވަނީއެވެ.


Ithuru Vaccine eh Beynun kurumuge Huddha WHO in Dheefi | Atoll News\nފުރަތަމަ ޞަފްޙާ ޚަބަރު ދުނިޔެ\nއިތުރު ވެކްސިނެއް ބޭނުން ކުރުމުގެ ހުއްދަ ޑަބްލިއުއެޗްއޯ އިން ދީފި\nޝާއިޢުކުރީ: މުޙައްމަދު އަފްރާޙް ޖޫން 1, 2021, 22:30\nއިތުރު ވެކްސިނެއް ބޭނުން ކުރުމުގެ ހުއްދަ ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ދީފި އެވެ.\nޑަބްލިއުއެޗްއޯ އިން މިފަހަރު ވެސް ހުއްދަ ދީފައިވަނީ ޗައިނާގެ ސިނޮވެކް ކުންފުނިން ތަރައްގީކޮށް އުފައްދާފައިވާ ކޮވިޑް ވެކްސިނަށެވެ.\nމިއީ، ޑަބްލިޔޫއެޗްއޯ އިން ހުއްދަދިން ޗައިނާގެ ދެވަނަ ވެކްސިނެވެ. މީގެކުރިން މިދިޔަ މެއި މަހު ޑަބްލިޔޫއެޗްއޯއިން ހުއްދަ ދީފައިވަނީ ޗައިނާގެ ސިނޮފާރމް ވެކްސިނަށެވެ.\n“ސިނޮވެކް-ކޮރޯނާވެކް” ގެ ނަން ދީފައިވާ މި ވެކްސިނަކީ ވެސް ދެ ޑޯޒު ދޭން ޖެހޭ ވެކްސިނެކެވެ.\nސިނޮވެކް ވެކްސިން ރިވިއު ކޮށް، ޑަބްލިޔޫއެޗްއޯގެ ސްޓްރެޓީޖިކް އެޑްވައިޒަރީ ގްރޫޕް އޮފް އެކްސްޕަރޓްސް އޮން އިމިއުނައިޒޭޝަންގެ ރެކޮމެންޑޭޝަން މިހާރުވަނީ ޢާންމުކޮށްފަ އެވެ.\nއެގޮތުން ސިނޮވެކް ވެކްސިން އުމުރުން 18 އަހަރުން މަތީގެ މީހުންނަށް ދިނުމަށާއި އެއްޑޯޒް ދޭތާ ދެހަފްތާ ނުވަތަ ހަތަރު ހަފްތާފަހުން ދެވަނަ ޑޯޒް ދިނުމަށްވެސް ވަނީ ރެކޮމެންޑް ކޮށްފަ އެވެ.\nމި ވެކްސިންޖަހާ މީހުންގެ ކިބައިން ބަލީގެ އަލާމާތްތައް ފެނުން 51 އިންސައްތަ ދުރުކޮށްދޭ ކަމަށާއި ބަލީގެ ހާލަތު ގޯސްވުމާ ދުރުކޮށްދޭ ކަމަށް ވެސް ބުނެފައި ވެއެވެ. އަދި ދިރާސާކުރެވުނު މީހުންގެ 100 އިންސައްތަ، ހޮސްޕިޓަލުގައި އެޑްމިޓްކުރަންޖެހޭ ހާލަތަށް ނުދާކަމަށްވެސް ވަނީ ބުނެފަ އެވެ.\nމިވެކްސިން ޗިލީ، ބްރެޒިލް، އިންޑޮނޭޝިޔާ، މެކްސިކޯ، ތައިލެންޑް އަދި ތުރުކީފަދަ ގައުމުތަކުގައި މިހާރުވެސް އަންނަނީ ބޭނުން ކުރަމުން ނެވެ.\nކޮވިޑްބަލިން ސަލާމަތްވުމަށް މިހާތަނަށް އުފައްދާފައިވާ ވެކްސިންގެ ތެރެއިން ޑަބްލިޔޫއެޗްއޯއިން މިހާތަނަށް ހުއްދަދީ، އިމަޖެންސީ ވެކްސިން ލިސްޓުގައި ހިމާފައިވަނީ، ފައިޒަރ/ބަޔޯއެންޓެކްގެ ވެކްސިން، މޮޑަނާގެ ވެކްސިން، ޖޯންސަން އެންޑް ޖޯންސަންގެ ވެކްސިން، އިންޑިއާ، ދެކުނު ކޮރެއާ އަދި އީޔޫގައި އުފައްދަމުން ގެންދާ އެސްޓްރަޒެނެކާގެ ވެކްސިންތަކެވެ. މިއީ، ވަކިވަކި ހުއްދަތަކެވެ.\nޗައިނާގެ ސިނޮވެކް ވެކްސިނަކީވެސް ޑަބްލިޔޫއެޗްއޯގެ ކޮވެކްސް ޕްރޮގްރާމްގައި ބައިވެރިވާ ވެކްސިނެކެވެ. އެހެންކަމުން، ކޮވެކްސް ފެސިލިޓީގެ ތެރެއިން މި ވެކްސިން ދުނިޔޭގެ އެތައް ގައުމަކަށް ވަރަށް އަވަހަށް ފޮނުވަން ފަށާނެ ކަމަށް ބެލެވެއެވެ.\nކޮވެކްސް ފެސިލިޓީގެ ތެރެއިން ގައުމުތަކަށް މިހާރު ފޮނުވަން ގެންދަނީ އެސްޓްރަޒެނެކާ އާއި ފައިޒަރގެ ވެކްސިނެވެ.


Shumba gong hahyarukuri video dhushin tha?\nއަޝްރަފާ ލަންކާ ފުލުހުން ސުވާލު ކުރަނީ.--ހިރު ވީޑިއޯ ސްކްރީން ޝޮޓެއް\n"ޝުމްބާ ގޮންގް" ގެ ވަނަމުން ސޯޝަލް މީޑިއާގައި މަޝްހޫރު އަހުމަދު އަޝްރަފް މިހާރު އެ ވަނީ "ފިނިފެންމާ" ލޯންޗު ގޮއްވާލި ތަހުގީގަށް އަވަށްޓެރި ސްރީލަންކާ އިން ހައްޔަރުކޮށް މާލެ ގެނެސް ދޫނިދޫގައި ހައްޔަރުކޮށް ބަންދަށް މުއްދަތު ޖަހައިފަ އެވެ.\nރައީސް އަވަހާރަކޮށްލަން އުޅުއްވި ކަމުގެ ތުހުމަތަށް ހައްޔަރުކޮށްފައިވާ ނައިބު ރައީސް އަހުމަދު އަދީބުގެ އެންމެ އިސް ސޯޝަލް މީޑިއާ އެކްޓިވިސްޓް ކަމަށްވާ ޝުމްބާ އަކީ އަބަދުވެސް ނިކަން އަޑުގަދަކޮށްލައިގެން މޭ ފުއްޕާލައިގެން އުޅުނު "ކުއްޖެކެވެ." ބައެއް މީހުން ސިފަކުރާ ގޮތުން ނިކަން "ބަސް ނާހައި އުޅުނު ކުޑަ ކުއްޖެ" ކެވެ.\nއެހެން ނަމަވެސް ލޯންޗު ގޮއްވާލި ތަހުގީގަށް އޭނާ "ވޯންޓެޑް ލިސްޓަށް އަރުވައި" ސަރުކާރުން އޭނާ ހޯދަން އިއުލާނުކުރުމުން އެންމެފަހުން "ސައިޒްވީ" އެވެ. އޭނާގެ "ސައިޒް" އެންމެ ރަނގަޅަށް ފެނިގެން ދަނީ އޭނާ ހައްޔަރުކުރުމަށް ލަންކާގެ ފުލުހުން އޭނާ ދިރިއުޅޭ ގެއަށް ގޮސް އުޅެނިކޮށް ނަގާފައިވާ ވީޑިއޯތަކުންނެވެ.\nއެ ވީޑިއޯއެއް ލަންކާގެ މީޑިޔާތަކުން އާއްމުކޮށްފައިވާއިރު ސޯޝަލް މީޑިއާގެ ދިވެހިންގެ އައްސޭރިފަށުގައި ވެސް މިހާރު މި ވީޑިއޯއެއް ދަނީ ވައިރަލްވަމުންނެވެ.\nސުމްވާ އުޅޭ ގޭގެ ކޮޓަރީގައި ހުރި ކޮމްޕިއުޓަރު ސިސްޓަމެއް\nމި ވީޑިއޯ އިން ފެންނަ ގޮތުގައި "ޝުމްބާ ގޮންގް" ހައްޔަރު ކުރަން ލަންކާ ފުލުހުން އެ ގެއަށް ވަންނަނީ ވެސް ހަތިޔާރާ އެކުގަ އެވެ. ފުލުހުން ވަންނައިރު އޭނާ އުޅޭ ގޭގައި އިތުރު ބަޔަކު ވެސް ތިބޭތަން ފެނެ އެވެ. އަދި ވީޑިއޯއިން ފެންނަ ގޮތުގައި ފުލުހުން އެ ގެއަށް ވަތްއިރު ޒުވާން ފުރައިގެ އަންހެން ކުއްޖަކާއި މޫނު ބުރުގާ އަޅައިގެން ހުރި އަންހެނަކުވެސް އެ ގޭގެގައި ހުއްޓެވެ. އަދި މޫނު ބުރުގާ އަޅައިގެން ހުރި އަންހެން މީހާ ސިންހަޅަ ބަހުން ފުލުހުންނާ ވާހަކަ ދައްކަމުން ދެ އެވެ.\nއެ ވީޑިއޯ އިން ފެންނަ ގޮތުގައި އެ ކޮޓަރީގައި ހުރި ލެޕްޓޮޕަކާއި ފޯނުފަދަ އަދި ކޮމްޕިއުޓަރު ސިސްޓަމް ފަދަ ތަކެތި ގެންގޮސްފައިވެ އެވެ.\nސްރީލަންކާ ފުލުހުން ވަނީ ޝުމްބާ ގޮންގް ހައްޔަރު ކުރުމަށްފަހު ދިވެހި ފުލުހުންނާ ހަވާލުކޮށްފަ އެވެ. ފުލުހުން ބުނެފައިވާ ގޮތުގައި ސުމްބާ ހައްޔަރުކޮށްފައިވަނީ ފިނިފެންމާ ގޮވުމުގެ ހާދިސާއާ ގުޅިގެންނެވެ. އަދި އޭނާ ދޫނިދޫގައި ބަންދުކޮށްފައިވާއިރު، ސުމްބާގެ ބަންދަށް ވަނީ 15 ދުވަސް ކޯޓުން ޖަހައި ދީފަ އެވެ.


Ramazan Mahah Fahu Dhen Othy Konkameh? | #Dhiislam\nރަމަޟާންމަހަށްފަހު ދެންއޮތީ ކޮންކަމެއް؟\n8 months ago | 1 comment| June 24, 2017\nއަހުމަދު ނާޒިލް މުހައްމަދު\nއަޅުގަނޑުމެންނާ ބަރަކާތްތެރިވެގެންވީ ރަމަޟާން ބައްދަލު ކުރުމުގެ ކުރިޔެވެ. ރަމަޟާން މަހަށް ތައްޔާރު ވުމާއި އެމަހުގެ މާތް ކަމާއި މަތިވެރި ކަމާއި އެމަހުގައި އަޅުކަން ކުރުމާއި ބެހޭ ގޮތުން ތަފާތު މުނާސަބަތު ތަކުގައި މީސްތަކުން އެއްވެ ވާހަކަ ދައްކައި އުޅުނޫއެވެ. ރަމަޟާން މަހަކީ އަޅުކަމުގެ މައްސަރެވެ. އެއީ ޤުރުއާނުގެ މައްސަރެވެ. އެއީ ބަރަކާތްތެރި ރެއެއް އެމަހުގައިވާ މައްސަރެވެ. އެއީ ހެޔޮކަމާއި ޘަވާބުން ފުރިގެންވާ މައްސަރެވެ. އިސްތިޣްފާރު ކުރުމާއި ޛިކުރު ކުރުމުގެ މައްސަރެވެ. އެއީ ރޭއަޅުކަން ކުރުމުގެ މައްސަރެވެ. ޞަދަޤާތުގެ މައްސަރެވެ. ރަމަޞާން މަހަކީ ޝައިޠާނުންތައް ކަސްތޮޅު އެޅުވި ނަރަކައިގެ ދޮރުކޮޅުތައް ބަންދު ކުރެވި ސުވަރުގޭގެ ދޮރުކޮޅުތައް ހުޅުވޭ މައްސަރެވެ. މިވާހަކަތައް އަޑު އިވިފައި ނުވައި މުސްލިމަކު މި ބަރަކާތްތެރި ރަމަޟާން މަހާއި ބައްދަލު ކޮށްފައި ނުވާނެކަމީ ޝައްކެއް އޮތްކަމެއް ނޫނެވެ!\nދެންފަހެ އަޅުގަނޑުމެން ފާފަތަކުން ތައުބާވެގެންވާ ޙާލު ޢަމަލުތައް އިސްލާޙްކޮށް، ހެޔޮވެގެންވާ ރިވެތި ދިރިއުޅުމެއް ޙާޞިލް ކުރުމުގެ އުއްމީދުގައި ރަމަޟާންމަހާއި ބައްދަލު ކުރީމުއެވެ. ބޮޑުވެގެންވާ އަޙްދު ކަށަވަރު ހިފުމަކުން އަޅުގަނޑުމެން ހައްދަވައި ގެންގުޅުއްވާ އިލާހާ އެކު އަޙްދު ކަށަވަރު ހިފީމުއެވެ. އެހެންކަމުން އަޅުގަނޑުމެންނަށް އޮތީ އެމަތިވެރި އަޙްދުގެ މަތީގައި ޘާބިތުވެގެން ތިބުމެވެ. ތައުބާވެފައިވާ ފާފަތަކާ ދިމާއި ދިމާއަށް އެބުރި ނުދިއުމެވެ. ރަމަޟާން މަހުގައި ތިމާ ތަރުބިއްޔަތުކުރި ތިމާގެ ނަފްސު ކިލަނބުވިޔަ ނުދީ ހިފެހެއްޓުމެވެ. ހެޔޮކަންތައްތަކުން އެނަފްސު އެއްކިބާވެ ދިޔަ ނުދިނުމާއެކު ރަމަޟާންމަހުގައި ކުރެވުނު ހެޔޮ ޢަމަލުތައް މަތީ ޘާބިތުވެ ތިބުމެވެ. އެއްވެސް ޙާލެއްގައި އަޅުގަނޑުމެން ހިފައިފައިވާ އަޙްދު ކަށަވަރާ ޚިލާފުވުމީ އަޅުގަނޑުމެންނަށް ދީން ލިބިދީފައިވާ ޙައްޤެއް ނޫނެވެ. އެ އަޙްދުގެ މަތީގައި ދެމިތިބުމީ އަޅުގަނޑުމެންގެ މައްޗަށްވާ ވާޖިބެކެވެ. ސޫރަތުއް ނަޙްލުގެ 91 ވަނަ އާޔަތުގައި މާތް ﷲ ވަޙީ ކުރެއްވާފައިވެއެވެ. ﴿وَأَوْفُواْ بِعَهْدِ اللّهِ إِذَا عَاهَدتُّمْ وَلاَ تَنقُضُواْ الأَيْمَانَ بَعْدَ تَوْكِيدِهَا وَقَدْ جَعَلْتُمُ اللّهَ عَلَيْكُمْ كَفِيلاً إِنَّ اللّهَ يَعْلَمُ مَا تَفْعَلُونَ﴾ މާނައީ: “ތިޔަބައިމީހުން ﷲ އަށް عهد ކޮށްފިނަމަ، އެ عهد ތިޔަބައިމީހުން ފުއްދާށެވެ! އަދި ހުވާތައް ގަދަކޮށް، ކަށަވަރުކުރުމަށްފަހު، ތިޔަބައިމީހުން އެ ހުވާތައް އުވައިނުލާށެވެ! އެހެނީ، ހަމަކަށަވަރުން، ﷲ އީ، ތިޔަބައިމީހުންގެ މައްޗަށް، ހެކިވެ ޖާމިނުވެވޮޑިގެންވާ ފަރާތެއް ކަމުގައި، ތިޔަބައިމީހުން ލާފައިވެއެވެ. ހަމަކަށަވަރުން، ތިޔަބައިމީހުން ކުރާ ކަންތައް، ﷲ ދެނެވޮޑިގެންވެތެވެ.”\nއޭ ރަމަޟާން މަހަށް އަޅުކަންކުރި މީހާއެވެ! ތިބާއާ ރަމަޟާން މަސް އަލްވަދާޢު ކިޔައިފިއެވެ. އަދި އޭ ރަމަޟާން މަހުގައި ﷲ އަށް އަޅުކަން ކުރި މީހާއެވެ! ﷲ އީ ނިމުމެއްނުވާ އަބަދަށް ދާއިމަށް ދެމިވޮޑިގެންވާ، އަޅުކަންވެވުން ޙައްޤުވެގެންވާ ހަމައެކަނި ފަރާތެވެ! ތިޔަަބައިމީހުން އެކަލާނގެއަށް އަޅުކަންކުރުންމަތީ ދެމިތިބޭށެވެ! އަޅުގަނޑުމެންނަށް އޮތީ ރަމަޟާންމަހުގައި އަޅުގަނޑުމެން ހީވާގިވެފައިވާ ޢަމަލުތަކުގެ މަތީގައި ދެމިތިބުމެވެ. ދޫކޮށްލާފައިވާ ފާފަތަކަށް އަރައިނުގަނެ އެގޮތުގައި ޘާބިތުވުމެވެ. ﷲ ތަޢާލާގެ ޙަޟްރަތަށް އިސްތިޣުފާރުކޮށް ދުޢާ ދެންނެވުމެވެ. ގިނަގިނައިން ތައުބާވެ ހެޔޮ ޢަމަލު ގިނަކުރުމެވެ.\nރަމަޟާންމަސް އަޅުގަނޑުމެންނާ އަލްވަދާޢު ކިޔައި ވަކިވެގެން ދިޔައެއްކަމަކު، އެމަހުގައި ކުރަމުންއައިފަދަ އަޅުކަންތައް އެހެން މައްސަރު ތަކުގައިވެސް ކުރުމަކީ އަޅުގަނޑުމެން ރޯދަމަހުގައި ﷲ ތަޢާލާ އެކުގައި ވެފައިވާ އަޙްދަށް ރައްކާތެރި ވުމެވެ. ރޯދަމަހުގައި އަޅުގަނޑުމެން އިސްތިޣްފާރުކޮށް ފާފަތައް ފުއްސަވައި ދެއްވުމަށް އެދި އުފުލި އަތްތަށް މަރުދުވަހަށް ދާންދެންވެސް އުފުލަ އުފުލާ ތިބުމީ އަޅުގަނޑުމެންގެ އަޙްދަށް ރައްކާތެރިވުމެވެ. އެމަހުގައި ރޭއަޅުކަން ކުރިފަދައިން އެހެން މައްސަރުތަކުގައިވެސް ރޭއަޅުކަމުގަައި ވަގުތުކޮޅެއް ހޭދަކުރުމީ އެ އަޙްދަށް ރައްކާތެރި ވުމެވެ. ގާތް ތިމާގެ ކަމުގެ ގުޅުންތައް ދެމެހެއްޓުމާއި މައިންބަފައިންނަށް ހެޔޮކޮން ހިތުމާއި އަވަށްޓެރިންނަށް ހެޔޮފޯރުވުމާއި ނިކަމެތިންނަށް އެހީތެރިވެ ޞަދަޤާތްދީ އުޅުމާ މިފަދަ އެހެންމެހާ ކަންކަން މަތީ ދެމިތިބުމީ އަޅުގަނޑުމެން ރަމަޟާންމަހު ﷲ ތަޢާލާއާ އެކު ވެފައިވާ އަޙްދަށް ރައްކާތެރި ވުމެވެ. އަދި މަސްތުވާތަކެތި ބޭނުން ކުރުމާއި ޒިނޭކުރުމާއި މިފަދަ ފާޙިޝްކަންތައްތަކުން ދުރުހެލިވުމަށް އަޅުގަނޑުމެންގެ ނަފްސު ކުރި ޤުރުބާނީތައް މަތީ ދެމިތިބުމީ މިދެންނެވި އަޙްދަށް ރައްކާތެރިވުމެވެ.\nޢިލްމުވެރިން ވިދާޅުވާ ގޮތުގައި ރަމަޟާންމަސް ނިމުމަށްފަހުވެސް ތިމާ ރޯދަމަހު ކުރި އަޅުކަންތައް މަތީ ދެމި ހުންނަ ކަމުގައި ވާނަމަ އެއީ އޭނާ ރަމަޟާންމަހު ކުރި ޢަމަލުތައް ﷲ ގެ ޙަޟްރަތުގައި ޤަބޫލުވެވިއްޖެ ކަމުގެ ޢަލާމާތެކެވެ. ނަމަވެސް އަޅުގަނޑުމެންގެ ވަގުތުތައް ރަމަޟާންމަހުގައި ހެޔޮކަންތައްތަކުގައި ހޭދަކުރުމަށްފަހު އެމަސް ނިމުމުން ޗުއްޓީގައި ތިބެނީ ކިތައް ކިތައް މީހުންތޯއެވެ؟ ރަމަޟާންމަސް ނިމުމާއެކު މިސްކިތްތައް ފަޅުވެއެވެ. ޤުރުއާން ކިޔަވަން ގެންގުޅުނު ޚަތިމުތައް ގޭގެ މަތާރަން ފިލާމައްޗަށް ލައި ހިރަފުސް އަރަން ބާއްވައެވެ. ސުންނަތް ރޯދައެއްހާ ހިސާބުވެސް ނުހިފައި ސުންނަތް ނަމާދެއްހާ ހިސާބުވެސް ނުކުރެއެވެ. ފަހެ މިއީ އަޅުގަނޑުމެން ރަމަޟާންމަހު ކުރި އަޅުކަންތައް ﷲ ގެ ޙަޟްރަތުގައި ޤަބޫލު ވެވިގެން ނުވާކަމުގެ ފާޅުގަދަ ޢަލާމާތެކެވެ. އިޚްލާޞްތެރިކަން ނެތީމައެވެ. ހިތާމައިގެ ކޮޅެއްވެސް ނެތެވެ. މަޝްހޫރު ޙަދީޘްގައިވާ “ރަމަޟާންމަސް އެމީހަކާ ބައްދަލު ވުމަށްފަހު އެމީހެއްގެ ފާފަތައް ނުފުހެވޭ މީހަކަށް ލަޢްނަތް ލައްވާނދޭވެ!” މިފަދައިން އޮތް ޙަދީޘްގައިވާ، ބަދު ދުޢާ އަޅުގަނޑުމެންނަށް ލިބުނީއެވެ. ކިހާ ބޮޑު އަބާއްޖަވެރިކަމެއްތޯއެވެ؟\nއެހެންކަމުން އަޅުގަނޑުމެންނާ ބައްދަލުކުރި ރަމަޟާން މަހުގެ މަދުރަސާއިން ލިބުނު ފިލާވަޅުތަކުން ޢިބްރަތް ލިބިގަނެ، ހޮޔޮކަންތައްތަކުގެ މަތީގައި ދެމިތިބުމަށް ޢަޒުމް ކަނޑައަޅަން ޖެހެއެވެ. މާތްވެގެންވީ ޞަޙާބީން ރަމަޟާން މަސް ނިމުމަށްފަހު6މަސްދުވަސް ވަންދެން އެ ރަމަޟާން މަހުގެ އަޅުކަން ޤަބޫލު ކުރެއްވުން އެދި ﷲ ގެ ޙަޟްރަތުގައި ދުޢާ ކުރައްވާ ހައްދަވާ ކަމުގައި ވެއެވެ. އަދި އަނެއް6މަސްދުވަހު، ކުރިއަށް އަހަރުގެ ރަމަޟާންމަސް ބައްދަލު ކުރެއްވުން އެދި ދުޢާ ކުރައްވާ ކަމުގައި ވެއެވެ. މާތް ﷲ އަޅުގަނޑުމެންނަށް އިޚްލާޞްތެރިކަން ތެރިކަންދެއްވާ ﷲ ތަޢާލާއާއެކު ހިފައިފައިިވާ އަޙްދު ކަށަވަރުގައި ދެމިތިބުމުގެ ތައުފީޤް ދެއްވާށިއެވެ. ރަމަޞާން މަހަށްފަހުވެސް ހެޔޮޢަމަލުތައް މަތީ ދެމި ތިބުމުގެ ތައުފީޤް އަޅުގަނޑުމެން އެންމެނަށް މިންވަރު ކުރައްވާށިއެވެ. އަޅުގަނޑަށާއި އަޅުގަނޑުގެ ޢާއިލާއަށް އަދި އެންމެހާ މުސްލިމު އަޚުންނާއި އުޚުތުންނަށް ޖަންނަތުލް ފިރުދައުސް މިންވަރު ކުރައްވާ، ރޯދަވެރިނަށް ޚާއްޞަ ކުރެފިފައިވާ “އައްރައްޔާން” އޭ ކިއުނު ދޮރުކޮޅުން ސުވަރުގެ ވަނުމުގެ ތައުފީޤު ދެއްވާށިއެވެ. އާމީން.\nދެންއޮތީ އުރިހާ ރައްޔިތުން ހައްޖުގެ އަޅުކަމަށް ތައްޔާރުވުން، މީޑިޔާތަކުން ވެސް ހުރިހާ ރައްޔިތުން ހައްޖަށް ދާން ތައްޔާރު ކުރުވަންވީ، ހައްޖުގެ ބޮޑު އަޅުކަމުގެ ވާހަކަ މީޑިޔާތަކުގައި ގެނެސްދޭންވީ، ހައްޖުގެ މުހިންމު ކަމާއި ކޮންމެ ހައްޖުވެރިޔަކީ ﷲ ގެ ދީނަށް ދައުވަތުދީ އެދީނަ ނަސްރުދޭ ދާޢީއަކަށް އޭނާހައްޖުން އެބުރި އަންނައިރު ހުންނަންޖެހޭނީ އެގޮތުގައިކަން، މުސްލިމުންގެ އަޅުކަން އެއީ ވަކިމަހަކަތް އޮންނަކަމެއް ނޫން، އެކަލާގެއީ ރޯދަމަހުގެ ވެރިރަސްކަލާގެ އަދި ހުރިހާ މައްސަރުގެގެސް ވެރި ކަލާގެ، އެކަލާގެ ޔަށް އަބަދުމެ އަޅުތަކުން އިބުތިހާލުވެ ދުވާދަންނަވަން ޖެހޭ،


Ras Online - އުތުރުގެ ރަށެއްގައި ކުޑަކުއްޖަކަށް އަނިޔާކުރާ ވީޑިއޯއެއްގެ މައްސަލައެއް ބަލަނީ\nއުތުރުގެ ރަށެއްގައި ކުޑަކުއްޖަކަށް އަނިޔާކުރާ ވީޑިއޯއެއްގެ މައްސަލައެއް ބަލަނީ\nއަހުމަދު މަސްނޫމް 13 މޭ 2022 - 18:44\nއުތުރުގެ ރަށެއްގައި ކުޑަކުދިންތަކެއް އެހެން ކުޑަކުއްޖަކަށް އަނިޔާކުރާ ވީޑިއޯއެއް އާންމުވެ، އެ މައްސަލަ ކަމާއި ބެހޭ ފަރާތްތަކުން ބަލަން ފަށައިފިއެވެ.\nސޯޝަލް މީޑިއާގައި އާއްމު ވެފައިވާ މިވީޑިއޯއިން ފެންނަ ގޮތުގައި ކުދި ބަޔަކު ވެގެން އަނިޔާ ލިބުނު ކުއްޖާ ރަށުގެ އެކަހެރި ހިސާބަކަށް ގެންގޮސް ވަނީ އަނިޔާކޮށްފައެވެ. އަދި އަނިޔާކުރުމަށް ގޮފިގަނޑެއްކަހަލަ އެއްޗެއްވެސް ބޭނުންކުރާ މަންޒަރު ވީޑިއޯއިން ފެނެއެވެ.\nއެކުއްޖާއަށް އަނިޔާ ލިބެމުންދިޔައިރު، އެ ކުއްޖާ ގަދަ ހަދައި، ނުވަތަ ރައްދުގައި ޖަހާފައިވެސް ނުވެއެވެ. ނަމަވެސް އެކުއްޖާގެ ރުއިމުގެ އަޑު އިވެއެވެ.\nކުއްޖާއަށް އަނިޔާކުރުމަށް ފަހު އެކުއްޖާއާ ދިމާލަށް "ނައްޓާލާ" އޭ ބުނުމުން ކުއްޖާ ދާން ފެށުމުން އެ ކުއްޖާއަށް ގަނާކުރުމުގެ ގޮތުން އެކި އެއްޗެހި ކިޔާ އަޑު ވީޑިއޯއިން އިވެއެވެ.\nމީސްމީޑިއާ އަދި އެހެނިހެން މަންސަތަކުގައި މި ވީޑިއޯ އާންމު ނުކުރަމަށް އިލްތިމާސްކުރަމެވެ. 3/3 @MoEdumv @PoliceMv @MoGFSSmv @milandhooc16\n"ރަސް އޮންލައިން" އަށް މައުލޫމާތު ލިބިފައިވާ ގޮތުގައި މިހާދިސާ ހިނގީ ށ. މިލަންދޫގައެވެ.\nފުލުހުން ބުނީ ސޯޝަލް މީޑިއާގައި ވީޑިއޯ އާންމުވެ އެކަން ސަމާލުކަމަށް އައުމާއެކު މިހާރު މައްސަލަ ބަލަން ފަށާފައިވާ ކަމަށެވެ. އަދި ޖެންޑާރ މިނިސްޓްރީގެ ޓީމެއްވެސް އެރަށަށް ގޮސްފައިވާކަމަށް މައުލޫމާތު ލިބެއެވެ.\nމިފަދަ މައްސަލަތައް ބަލާކަމަށް ފުލުހުން ބުނި ނަމަވެސް، އާއްމު ގޮތެއްގައި މިފަދަ ކަންކަމުގައި އެކަށީގެންވާ ފިޔަވަޅު ނާޅާކަން ގިނަ ބަޔަކު ފާހަގަކުރެއެވެ. އަދި މިކަހަލަ ކަންކަމުގައި އެކަށީގެންވާ ފިޔަވަޅު އަޅާނަމަ މިފަދަ މައްސަލަތައް މަދުވާނެކަމަށް ގިނަ ބަޔަކު ގަބޫލުކުރެއެވެ.


Transport in vaki kuri9muvazzafunge magaamah meehun negun madu jassaalan angaifi\nޓްރާންސްޕޯޓުން ވަކިކުރި ނުވަ މުވައްޒަފެނުގް މަގާމަށް މީހުން ނެގުން މަޑުޖައްސާލަން އަންގައިފި\nމިނިސްޓަރު ނަހުލާ މަޖިލީހުގެ ކޮމިޓީގައި/ ފޮޓޯ- މަޖިލިސް\nޓްރާންސްޕޯޓު މިނިސްޓްރީން ވަކި ކުރި ނުވަ މުވައްޒަފެއްގެ މަގާމަށް މީހުން ނެގުން މަޑުޖައްސާލުމަށް ވަޒީފާއާއި ބެހޭ ޓްރައިބިޔުނަލުން ސިވިލް ސާވިސް ކޮމިޝަނުގެ މައްޗަށް އަމުރުކޮށްފި އެވެ.\nވަޒީފާއާއި ބެހޭ ޓްރައިބިޔުނަލުން ސިވިލް ސާވިސް ކޮމިޝަނުގެ މައްޗަށް މިހެން އަމުރުކުރީ، ޓްރާންސްޕޯޓު މިނިސްޓްރީން ވަކި ކުރި ނުވަ މުވައްޒަފަކު އެ މީހުން ވަކި ކުރި މައްސަލަ ހުށަހަޅައި ވަގުތީ އަމުރަކަށް އެދުމާއި ގުޅިގެންނެވެ.\nޓްރައިބިއުނަލް އިން ސިވިލް ސާވިސް ކޮމިޝަންގެ މައްޗަށް ނެރެފައިވާ އަމުރުގައި ވަނީ ޓްރާންސްޕޯޓުން ވަކިކުރި ނުވަ މުވައްޒަފުން އަދާކުރި މަގާމުތަކަށް އެހެން މުވައްޒަފުންތަކެއް ހަމަޖައްސައިފި ނަމަ މައްސަލަ ހުށަހެޅި ނުވަ ފަރާތުގެ ހައްގު ގެއްލިގެން ދާނެ ކަމަށެވެ. އަދި ޓްރައިބިއުނަލުން ނިންމާ ނިންމުންތަކުގެ ބާރުވެސް ކެނޑިގެން ހިނގައިދާނެ ކަމަށެވެ.\nމި މައްސަލާގައި ޓްރާންސްޕޯޓުން ބުނެފައިވަނީ މަގާމުން ވަކި ކޮށްފައިވާ ނުވަ މުވައްޒަފުންގެ މަގާމުތަކަކީ މުވައްޒަފުން ނެތުމުން ރައްޔިތުންނަށް ފޯރުކޮށްދޭންޖެހޭ ހިދުމަތްތައް އޭގެ އެންމެ ފުރިހަމަ ގޮތުގައި ދިނުމަށް ހުރަސް އެޅިގެންދާ ކަމެއް ކަމަށެވެ.\nއެހެންކަމުން ޓްރައިބިއުލަނުން ވަނީ އެ މަގާމުތަކަށް ދާއިމީ މުވައްޒަފުން ނުނެގި ކަމަށްވީ ނަމަވެސް ހިދުމަތަށް ބުރޫ ނާރާ ގޮތަށް ކަންކަން އިންތިޒާމު ކުރުމަށް އަމުރުކޮށްފައެވެ.\nޓްރާންސްޕޯޓުގެ 11 މުވައްޒަފަކު ވަޒީފާއިން ވަކި ކުރުމުގެ ޗިޓު އެ މުވައްޒަފުންނަށް ފޮނުވީ މިދިޔަ އޮކްޓޫބަރު މަހުގެ 22ވަނަ ދުވަހުއެވެ.


Badhaluthah aisfi, speed ninmaanee rayyithun: Spokes person\n"ބަދަލު އައިސްފި، ސްޕީޑު ނިންމާނީ ރައްޔިތުން"\nތަރުޖަމާނު އިބްރާހީމް ހޫދު --\nރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގަތް ފަހުން ހެޔޮ ބަދަލުތަކެއް އައިސްފައިވާ ކަމަށާއި ނަމަވެސް ސަރުކާރު ހިނގާ ސްޕީޑާ މެދު ގޮތެއް ނިންމާނީ ރައްޔިތުން ކަމަށް އެ މަނިކުފާނުގެ ތަރުޖަމާނު އިބްރާހިމް ހޫދު ވިދާޅުވެއްޖެ އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ހޫދު ވިދާޅުވީ މީގެ ކުރިން ގައުމު އޮތީ ސިޔާސީ ގޮތުން ވަރަށް ބިރުވެރި ހާލަތެއްގައި ކަމަށެވެ. ނަމަވެސް ރައްޔިތުން ބަސް ބުނެ ސަރުކާރު ބަދަލުކޮށްފައިވާ އިރު އެ ދުވަސްވަރު ރައްޔިތުންގެ އޮތް ކަންބޮޑުވުންތައް މިހާރު ވަރަށް ބޮޑަށް ކުޑަ ކުރެވިފައިވާ ކަމަށެވެ.\nއޭނާ ވިދާޅުވީ ރައީސް ސޯލިހުގެ ސަރުކާރާއެކު އެއީ އައި ވަރަށް ބޮޑު ބަދަލެއް ކަމަށާއި ނަމަވެސް ރައީސް ސޯލިހުގެ ސަރުކާރުގެ ސްޕީޑާ ގުޅޭ ގޮތުން އެއްޗެއް ބުނަން އެނގޭނީ ރައްޔިތުންނަށް ކަމަށެވެ.\n"[ސަރުކާރުގެ] ސްޕީޑު ދަންނަވާކަށް [އަޅުގަނޑަކަށް] ނޭނގެ, ފާސްޓްތޯ ނުވަތަ ސްލޯ ތޯ ނުވަތަ 'ގޫގުލް' ތޯ އެ ނިންމަވާނީ ރައްޔިތުން. އެކަމަކު އަޅުގަނޑަށް އެނގޭ ކަމަކީ ބަދަލުތަކެއް އައިސްފިކަން. މިދިޔަ ހަ މަސްދުވަސް ތެރޭގައި ގައުމަށް ބޮޑު ބަދަލެއް އައިސްފި،" ހޫދު ވިދާޅުވި އެވެ.\nމި ސަރުކާރުން ބޮޑެތި މަޝްރޫއުތައް ނުހިންގާ ކަމަށް ދެކެވޭ ވާހަކަތަކަށް ރައްދު ދެއްވަމުން ހޫދު ވިދާޅުވީ ވެރިކަމަށް އައި ފުރަތަމަ ހަ މަސް ދުވަހުގެ ތެރޭގައި ބޮޑެތި އިންފްރާސްޓްރަކްޗާ މަސައްކަތެއް މިދިޔަ 10 އަހަރުގެ ތެރޭގައި ވެރިކަން ކުރި އެއްވެސް ސަރުކާރަކުން ހިންގާފައި ނުވާ ކަމަށެވެ.\nނަމަވެސް މި ސަރުކާރުން މިހާރު ވެސް ގިނަ މަސައްކަތްތަކެއްކޮށްފައިވާ ކަމަށާއި އެގޮތުން ބަޖެޓުގައި ހިމަނާފައިވާ 186 ރަށެއްގައި ޕީއެސްއައިޕީގެ މަސައްކަތްތަކުގެ ތެރެއިން 117 ރަށެއްގައި ހިންގާ މަޝްރޫއުތަކުގެ ޓެންޑާ އާއި ޑިޒައިން މަރުހަލާ ފަށާފައިވާ ކަމަށެވެ. އަދި 40 ރަށެއްގައި އެ މަޝްރޫއުތަކުގެ އަމަލީ މަސައްކަތް ފަށާފައިވާ ކަމަށް ވެސް އޭނާ ވިދާޅުވި އެވެ.\n"މިއީ މީގެ ކުރިން ވޭތުވެދިޔަ އެއްވެސް ސަރުކާރެއްގައި މި މަސައްކަތް ކުރެވުނު އަދަދަށް ވުރެ ފާސްޓު އަދަދެއް،" ހޫދު ވިދާޅުވި އެވެ.\nހޫދު އިތުރަށް ވިދާޅުވީ ސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރެއިން 82 ޕަސަންޓް މަސައްކަތް އެ މުއްދަތުގެ ތެރޭގައި ކޮށް ނިންމާފައިވާ ކަމަށެވެ. އޭގެ އިތުރުން ކުރިޔަށް އޮތް ފަސް އަހަރުގެ ތެރޭގައއި މަސައްކަތް ކުރާނެ ގޮތުގެ ސްޓްރެޓީޖިކް އެކްޝަން ޕްލޭނެއް އެކުލަވާލާފައިވާ ކަމަށާއި އެ ޕްލޭން ކުރިޔަށް އޮތްތަނުގައި ހާމަ ކުރާނެ ކަމަށް ވެސް ހޫދު މިއަދު ވިދާޅުވި އެވެ.\nރައީސް އޮފީސް އިބްރާހިމް ހޫދު\nއެއްބަސްވުންތަކުގައި ސޮއިކުރި ވެރިން ސަސްޕެންޑް\nރިޕޯޓްތަކާއި ގުޅިގެން އަޅަންޖެހޭ ފިޔަވަޅުތައް އަޅާނެ: ސަރުކާރު\nއިންތިހާބު ފަސްކުރާ ބިލު ތަސްދީގު ކުރައްވައިފި


އަތޮޅު ކައުންސިލްގެ މުވައްޒަފެއްކަން އަންގައިދޭ ކާޑު ބޭނުންކުރަން ފަށައިފި\nJuly 8, 2019 September 23, 2019 admin\nހއ. އަތޮޅު ކައުންސިލް އިދާރާގެ މުވައްޒަފުން ރަސްމީގަޑީގައި މުވައްޒަފެއްކަން އަންގައިދޭ ކާޑު އަޅުއްވާގޮތަށް ހަމަޖައްސައި ހުރިހައި މުވައްޒަފުންނާ މިއަދު ކާޑު ޙަވާލުކޮށް ދެއްވައިފިއެވެ. އަތޮޅު ކައުންސިލް އިދާރާގައި ބޭއްވުނު ކުޑަ ރަސްމިއްޔާތެއްގައި ކާޑުތައް ޙަވާލުކޮށް ދެއްވީ ކައުންސިލްގެ ރައީސް އަލްފާޟިލް ޢަބްދުﷲ ޙުސައިން އެވެ. މިރަސްމިއްޔާތުގައި އަތޮޅު ކައުންސިލްގެ މެމްބަރުންނާއި ކައުންސިލްގެ މުވައްޒަފުން ބައިވެރިވެލެއްވިއެވެ.\nމި ރަސްމިއްޔާތުގައި ވާހަކަފުޅު ދައްކަވަމުން އަތޮޅު ކައުންސިލްގެ ޑިރެކްޓަރ ޖެނެރަލް ޢަބްދުﷲ ޝަފީޤް ވިދާޅުވީ މިކާޑަކީ ރަސްމީ ގަޑީގައި މުވައްޒަފުން އޮފީހުގައި އުޅުއްވާ ވަގުތުތަކާއި ރަސްމީ ކަންކަމުގައި އޮފީހުން ބޭރުގައި އުޅުއްވާ ވަގުތުތަކުގައި އަޅުއްވައިގެން އުޅުއްވަން ޖެހިވަޑައިގަންނަވާނެ ކާޑެއްކަމަށެވެ.\nމިކާޑު ބޭނުން ކުރައްވައިގެން މުވައްޒަފުން އޮފީހަށް ވަދެވެޑައި ގެންނެވޭނެއެވެ. އަދި އޮފީހަށް ވަޑައިގެން ސިސްޓަމް މެދުވެރިކޮށް ހާޒިރީ ރެކޯޑް ކުރެއްވޭނެއެވެ. މިއީ އަތޮޅު ކައުންސިލްގެ ދެވަނަ ދައުރުގައި ބޭނުންކުރަން ހަމަޖައްސަވާފައިވާ ކާޑެކެވެ. އެހެންނަމަވެސް ސިސްޓަމަށް ދިމާވި ޓެކްނިކަލް މައްސަލަތަކާ ގުޅިގެން ބޭނުން ކުރަން ފެށިފައި ނުވިނަމަވެސް މިއަދަކީ ފުރަތަމަ ފަހަރަށް ކާޑު ބޭނުންކުރެއްވުމަށް ފެއްޓެވި ދުވަހެވެ.\nއަތޮޅު ކައުންސިލްގެ އަމާޒަކީ ޒަމާނީ ޓެކްނޮލޮޖީގެ ކުރިއެރުމާ އެއްވަރަށް ކައުންސިލްގެ ޚިދުމަތްވެސް ތަރައްޤީ ކުރުމެވެ.\n← ބަޖެޓުން ކުރެވުނު ޚަރަދު 2019 ޖޫން\nތިންވަނަ ދައުރުގެ 110 ވަނަ ބައްދަލުވުން →\nއަތޮޅު ކައުންސިލްގެ ގެލެކްސީ ޢިމާރާތް ކުއްޔަށް ދިނުމާބެހޭ\nތިލައުތުރު އެވޯޑަށް ނަން ހުށަހެޅުމާބެހޭ\nއަތޮޅު ކައުންސިލް ލޯންޗްގެ ފެރީ ދަތުރުތައް ފަށަނީ\nތިލައުތުރު އެވޯޑަށް ހިންގުންތެރިކަމުގެ ބައިން ކައުންސިލްތަކުން ނަން ހުށަހަޅާ ފޯމް\nތިލައުތުރު އެވޯޑަށް ހިންގުންތެރިކަމުގެ ބައިން އ.ތ.މ ކޮމިޓީން ނަން ހުށަހަޅާ ފޯމް\nތިލައުތުރު އެވޯޑަށް ޝަރަފުވެރިކަމުގެ އިނާމަށްއެދި ނަން ހުށަހަޅާ ފޯމް